
Svjedočanstvo mislioca 
(BERGSONOV STAV PREMA KRŠĆANSTVU) 


»si c'est Vopinion du philosophe que 
vous voulez avoir.., repassez aloru 
dans dix an« 
»ako hoćete da znate za mišljenje 
filozola.,, uvratite se za deset go- 
dina« 

* Henrik Bergson* 


U doba sveopće moralne krize, kad sve ljudske vrednote 
gube svoju specifičnu težinu, kad napose izjave ljudi, zbog sve 
potpunije likvidacije moralne svijesti, postaju roba bez vrijednosti, 
ozbiljna svjedočanstva bivaju dragocjenosti, koja se ničim ne dadu 
dovoljno platiti. ia ' 

Pred profanacijama, doduše, kojih smo svjedoci, teško je go- 


.tovo povjerovati da ozbiljnih svjedočanstava uopće još ima, Pri- 


povijedanje priča ili cinično izvrtanje istine postalo je u naše 
vrijeme tako čestom stvarju, udomilo se praktičnim postupcima 
onih što sjede na čelu država i ustanova, da nepovjerenje prema 
svemu i svakome izgleda zaista najopravdanije. U napasti smo 
da svakog novog svjedoka dočekamo s nepovjerenjem Atenjana 
prema sv, Pavlu i da sa skepsom reknemo: Quid vult se- 
miniverbius hic dicere? Ima danas u ovom nepovje- 
renju mnogo opravdana, jer mi uviđamo da su potkopani ne samo 
temelji moralnog reda, nego da je došlo i do: velike umne deka- 
dence. Čovjek se prestao služiti razumom kao sposobnošću za 
spoznavanje istine, razum je njemu danas, u većini slučajeva, 
sposobnost snalaženja u životu. Ne radi se uopće, 
kod većine, o istini, radi se o praktičnoj svrsi, koju treba polu- 
čiti. Onih, koji misle samo da istinu doznaju sve je.manje i manje. 
Non est qui recogitet corde. Nema onih, koji du- 
boko razmišljaju. Koji ustrajno i dugo i.s naporom traže istinu 
samo zbog istine. a Rane ' 

No baš zato, što je sve manie onih, koji iskreno i nesebično 
umuju, svjedočanstvo ozbiljnog dubokog mislioca postaje tim vre- 
dnije. Takav je slučaj filozofa Henrika Bergsona, židova podrijet- 
lom, no čovjeka koji je odavna bio napustio svaku religiju. 


x 
* Entretien avec M. Bergson,u Vie Catholi que 7,1, 1933. str, 2, 

Dolazeći posve izdaleka, od skranjnjeg fanatizma i scienti- 
stičkog oduševljenja za znanost, koja je ignorirala svaku duhov- 
nost, Henrik Bergson došao je umujući, samo umujući i istražujući 
posve blizu kršćanstvu. Dok je bio slušačem na Ecole normale 
supćrieure u tolikoj je mjeri vjerovao u pozitivističke dogme o 
isključivosti tvari, da su jednog dana svi njegovi kolege jednodušno 
uskliknuli da on sigurno nema duše, * »Ja sam vjerovao, kaže 
Bergson, u »religiju znanosti« sa svim žarom jednog neotita.* No 
upravo to oduševljenje za nauku bilo je za Bergsona povod da 
nametne sebi, kako sam izjavljuje, »strogu metodu, kojoj se pod- 
vrgavaju učenjaci« i da »što jače stegne rezultate iskustva«.* Po- 
sljedica međutim toga strogo naučnog proučavanja nije bilo po- 
tvrđivanje teze o isključivosti materije, nego naprotiv otkriće 
spiritualnosti, lako je tada raspoloženje duhova bilo posve ma- 
terijalističko i mehanističko, mladi je učenjak bez straha stresao 
lance pozitivizma i determinizma i pošao novim smjerom. Bila je 
to smionost, jer gospodari situacije bili su slavni ljudi: Comte, 
Taine, Spencer, Darwin, Berthelot, Biichner, Du-Bois-Reymond 
i drugi, koji su spiritualističku filozofiju odlučno zabacivali. Na- 
učnih dokaza za materijalističko stajalište nije bilo, ali jer su za 
njim stajali ljudi s velikim naučnim ugledom, ono se nametalo kao 
zadnji rezultat znanostti i kao istina, o kojoj nema diskusije. One, 
koji se nisu htjeli pridružiti tome gledanju na stvari i na svijet 
smatralo se nesuvremenim. Mladi Bergson nije se toga bojao. 

»Pošao sam od »scientizma« priznaje Bergson, ali što sam 
više proučavao njega samoga, to sam više otkrivao latentnu me- 
tafizičku pozadinu. Materija daleko od tog da bi sve apsorbirala, 
otkrivala je tragove duha i nakon dugog proučavanja, »ja sam 
se našao u prisutnosti duše.« Iza ovog otkrića, 
nizala su se njegova djela: Essai sur les donnćes 
immćdiates de la conscience, Matičre et mć- 
moire, Durće et simultanćitć, LD'ćnergie spi- 
rituele, L' ćvolution crćatrice, u kojima je sve 
jače dolazilo do izražaja spiritualističko gledanje na svijet. Do- 
jučeranji učitelji digli su glave i s prezirom osudili taj »židovsko 
-aleksandrijski misticizam«* Ali ta osuda nije pomagala. Bergsonov 
ugled sve je više rastao i mase slušalaca skupljale su se oko nje- 
$ove katedre u Collčge de France, gdje je on vanredno liiepim 
jezikom i velikom dubinom obnavljao klasične filozofske probleme, 
Nije to bio stav tradicionalne filozofije: Bergson je usprkos svemu 
preuzeo nešto od svojih suvremenika, misao naime o sveopććm 
razvoju, ali on je ipak sa svom snagom svoga duha ostvarivao 


1 Ibid. str, 1. 

2 Ibid. 

3 Ibid. 

* Ibid, 

5 Jacques Maritain, La philosophie bergsonienne, secon- 
de edition. Paris, 1930, str. 97, 98. 

prodor u duhovni svijet, Njegov stav, premda još daleko od potpu- 
no ispravnog shvaćanja, rušio je aprioristične zasade pozitivizma 
i izazivao kod mnogih mladih ljudi pokret poštivanja i simpatije 
prema kršćanstvu.“ Dešavalo se tako, da je mladi filozof, iako 
sam nekršćanin, bio uzrokom nekolikih obraćenja pravoj vjeri 
Kristovoj. Logika spiritualističkih teza, koje je on nakon dugo- 

irajnog proučavanja, jednu po jednu otkrivao, vodila je još dalje 
nego je to njegov sistem evolucionizma dopuštao, To se pokazalo 
kod drugih, a to se konačno pokazalo i kod Bergsona samoga, iza 
jednog dugog razdoblja šutnje. | 

Jer Bergson je čovjek, koji voli šutjeti »Je me taisg 

quand la philosophie ne me permet plus de 
rien dire. Ja šutim kad mi filozofija ne do- 

pušta da još štogod reknem« izjavio je jednom? 
»Hoćete da znate za koga ja glasujem? rekao je nekome. Odmah 

ću Vam io reći. Hoćete da znate moje mišljenje o ovom ili onom 

pitanju, koje je sad predmet rasprave po novinama? Odmah ću 

Vam ga saopćiti. Ali onda će to biti, razumije se, rezultat hitnih 

i površnih informacija, koje čovjek stiče u razgovoru, čitajući, 


itd... Ali ako hoćete da znate za mišljenje filozofa, to je posve 
druga stvar, Uzvratite se za deset godina«, 
X 


i Nakon ovakove dugotrajne šutnje, nakon stanke od dvadeset 
i pet ćodina Bergson se izjavio o kršćanstvu. Nakon šutljivog 
i tihog razmišljanja o činjenicama, o stvarnosti, koja je bila pred 
njim, on je napisao djelo koje je, čim je izašlo, silno odjeknulo 
u svim krugovima naobraženoga svijeta, To je »Les deux 
sources de la morale de la religion«, 

Šta je dakle Bergson rekao o kršćanstvu? Predaleko bi nas 
odvelo, kad bi sustavno i kritički htjeli to sad obrazložiti" Ali 
ne možemo a da makar uglavnom ne istaknemo danas, kad sva 
svjetska štampa — prigodom osamdeset godišnjice života — piše 
s tolikim pohvalama o Bergsonu i njegovoj nauci, kakav je stav on 
zauzeo prema kršćanstvu. Njegove evolucionističke zasade sigurno 
nisu u skladu s ispravnim filozofskim i kršćanskim gledanjem na 
Život i na svijet, ali njegova težnja da se približi kršćanstvu izgle- 
da da nadilazi okvire njegove filozofije. To se vidi po mnogim 
stranicama »Dvaju izvora morala i religije«, to 
se možda još jače uočuje po njegovim raznim izjavama, koje je 
on dao nakon publikacije tog djela. 


, er str. 98, 
4 na risa avec M, Bergson, p. 2 
S Koga bi stvar opširnije i posebno s kritičke strane zanimala, može 
Pogledati studiju pisca ovog članka: »Moderni filozof — branitelj 
Išćanstva, Sarajevo 1935, (Može se dobiti još u knjižari Narodne 
rosvjete u Zagrebu ili »Vrelo Života« Sarajevo 1/56) 

Za Bergsona kršćanstvo predstavlja kulminantnu točku razvo- 
ja čovječanstva. Sve ono, što je čovječanstvo dosad ostvarivalo 
u pogledu morala i religije bili su samo pokušaji, ali pokušaji ugla- 
vnom — neuspjeli. Ni govoriti ne treba, kaže Bergson, o nastoja- 
njima tzv. »statičkog morala« i »statičke religije«, koji zatvaraju čo- 
vjeka sama u sebei koji ga sili da ostane na mjestu. Pravi moral i 
religija počinju tek onda, kad se od ovoga ukočenog i u društve- 
nim propisima fiksiranog stanja nastoji prijeći otvorenom i dina- 
mičkom religioznom životu, 

Takvih je pokušaja bilo tokom historije. Prividno već kod 
stoika. Stoici su se proglašavali građanima svijeta i govorili su da 
su svi ljudi braća, jer svi proizlaze od istoga Boga. Bile su to 
riječi, kojima se kasnije služe kršćani. No njihove riječi nisu imale 
odjeka, nisu uspjele povući čovječanstva, jer je stoicizam bio uko- 
čena filozofija, bez onoga dubokog zanosa, koji osvaja i predobiva.“ 
Osvajalački zanos sretamo kod Sokrata. Njegova nauka, premda 
inače posve racionalna, nadilazi čisti razum i krije u sebi nešto 
od onoga tajanstvenoga nadahnuća, koje je osvajalo, Stoga su 
Sokratovi govori otvarali put novome duhu. Ipak njegova nauka 
nije učinila odlučnog prodora,“ 

To isto treba reči o filozofskom misticizmu Grka, koji je 
činio silne napore, da nadiđe razum i dođe u izravni kontakt s 
višom božansskom stvarnošću, Iako je grčka filozofija u cjelini 
djelo razuma, posljednji napori te filozofije idu za tim, da pređu 
razumske granice i da se vinu iskustvenim putem, putem izravnog 


mističkog doživljavanja, u transcedentni, božanski svijet, To se | 


osobito opaža kod Plotina i Plotinovaca. Predisponirane duše išle 
su za tim da iznad razuma pođu tražiti viđenje, dodir, otkriće 
transcendentne stvarnosti. Ovaj napor, iako se mnogo puta ope- 
tovao, nije nikad uspio." Što se tiče Plotina, kaže Bergson, njemu 
je sigurno bilo dano da vidi obećanu zemlju, ali ne da stupi na 
njeno tlo. On je išao do ekstaze, do stanja u kome duša osjeća 
ili drži da osjeća, da je u prisutnosti Božjoj. On je o tome govorio 
divnim riječima, ali ipak nije dosegao onoga za čim je težio, potpu- 
no$ mističkog sjedinjenja s Bogom.“ ' 


X 


Da li je indijska filozofija došla dalje? Budizam ie smatrao, 
da je ljudima potrebno da se oslobode od materijalnih spona, 
no dokle je u tom nastojanju došao? Je li njemu i indiiskoj filo- 
zofiji uspijelo da »skoče izvan naravi«? Indiici su pokušali ostva- 
riti mističko doživljavanje Boga i raznim hipnotičkim naporima, ali 


19 Leg deux sources de la morale et de la re- 
ligion, str, 58—61, 

1 Ibid, str. 61. 

12 Ibid, str. 223—235. 

18 Ibid, str. 236, 


sve je to bilo daleko od pravog misticizma. Pa ni intelektualni pute-. 
vilndijaca nisu doveli do pravoga sjedinjenja s Bogom. Potpuno 
ostvarenje toga ispoljilo bise bilou djelovanju, stvaranju 
i ljubavi a svega toga u budizmu nema, To ne znači, kaže 
Bergson, da budizam nije znao za ljubav. On ju je prepuručivao 
i primjerom pokazivao. Ali u tom nije bilo topline. Kao što je 
pravo rekao jedan povjesničar, budizam nije znao za »potpuni 
i tajanstveni dar samoga sebe« K tome treba 
dodati, ako to nije isto, da on nije vjerovao u uspjeh ljudskoga 
djelovanja. A potpuni misticizam išao bi dotle.“ 


x 


Ono međutim što nitko, nijedna religija, nikakav mistički 
pokušaj nije uspio ostvariti, to je uspjelo kršćanstvu, Kršćanski 
moral, kršćanska religija po svojoj biti su značajke otvorene duše, 
Duša naime, koja se prestaje zatvarati sama u se i koja se pruža 
prema stvaranju i djelovanju.“ Kad promatramo kršćanske mi- 
stike, kaže Bergson, vidimo da su oni prošli kroz stanja koja 
sliče, barem izvana, raznim točkama, kroz koje su prolazili prije 
spomenuti mistički pokušaji. No u stvari to su za njih bile posve 
sporedne etape, ukoliko ih je uopće bilo. Oni su u stvari probili 
nasip, skupivši se sami u sebi, oni su pošli u smjeru posve novog 
napora, Oni su se otvorili, pružili su svoju nutrinu i jedna silna 
životna struja ih je pograbila, Od tog pojačanog života razvila se 
u njima velika energija, smionost i neobično velika idejna i ostva- 
rivalačka snaga, To nije samo nagađanje, to su činjenice, koje su 
pred našim očima. Kad čovjek pomišlja, kaže Bergson, šta su u 
području djelovanja izvršili jedan sveti Pavao, jedna sveta Tere- 
zija, jedna sveta Katarina Sijenska, jedan sveti Franjo, jedna Ivana 
Arška i toliko drugih! Svi su oni svoj rad upotrijebili i za širenje 
kršćanstva.“ 

Po sebi je, nastavlja autor, život i rad ovih mistika nešto 
tako veličanstvena, da se čovjek mora pitati, kako su mogli biti 
ubrajani među bolesne ljude. Pokušaji naturalizma i njime zado- 
jenih psiho-fiziologa išli su dugo vremena samo za tim, da ove 
vanredne ljude ubroje među tipove bolesne mašte i hipertrofirane 
senzibilnosti. Istina je, kaže Bergson, da mi živimo u stanju ne- 
stalne ravnoteže, i prosječno duševno i tjelesno zdravlje dosta je 
teško definirati. Postoji ipak čvrsto ustaljeno, vanredno inte- 
lektualno zdravlje, koje se bez poteškoće prepoznaje. Ono se 
očituje voljom za rad, sposobnošću da se čovjek adaptira i re- 
adaptira prilikama, čvrstoćom s kojom je spojena gipkost, pro- 
ročkim razlikovanjem mogućeg od nemogućeg, duhom jednostav- 


14 Ibid, str. 238—242, 
15 Ibid. str. 56, 57, 
16 Ibid, str, 243, M4, 


nosti, koji pobjeđuje sve kompliciranosti, i konačno superiorno 
zdravim razumom.“ A to je upravo ono što nalazimo kod velikih 
kršćanskih mistika. Oni upravo ostvaruju ono, što bi mogli nazvati 
intelektualnom krepkošću, »la robustesse intellectućlle«."? 

Kako se onda moglo dogoditi, da su neki o tome drugačije 
sudili? Tako samo, da su sve prosuđivali po nenormalnim, prelaz- 
nim stanjima, koja su kod njih više puta prethodila njihovom ko- 
načnom preobraženju. Oni spominju njihova viđenja, ekstaze itd. 
1 to su, kažu, pojave koje se vide i kod bolesnih ljudi, koje su 
dapače sastavni dio izvjesnih bolesti, Tako je mislio Pierre Janet 
i mnogi drugi. 

Ali to je obmana, odvraća duboki mislilac. Ima bolesnih sta- 
nja, koja su imitacija zdravih stanja: ova posljednja su uza sve 
to zdrava, a ona prva bolesna. Neka luđak smatra sam sebe ca- 
rem; neka svojim gestama, svojim riječima i svojim činima dadne 
sistematski napoleonsko ponašanje, i u tome će upravo biti nje- 
gova ludost. Ali zar će zbog toga šta pasti na samoga Nepoleona? 
Zar će Napoleon biti lud zato, što netko imitira njegovo držanje? 
Isto tako može se parodirati misticizam i to će onda biti mistička 
ludost, No zar će otud slijediti, da je misticizam ludost? Nitko ne 
poriče, da su ekstaze, viđenja i zanosi nenormalna stanja i da je 
teško razlikovati između nenormalna i bolesna, Sami mistici su 
tako mislili. Oni su prvi upozoravali svoje učenike, da se čuvaju 
iluzija, koje bi bile često halucinatorske naravi. A svojim vlastitim 
viđenjima, kad su ih imali, poklanjali su općenito sporednu va- 
žnost. To su za njih bili događaji, što se dešavaju usput, Njih treba 
preći i ići dalje, do sjedinjenja ljudske volje s Božjom, Te momen- 
tane poremetnje znak su duboke transformacije, koju duša pro- 
življava. To je prijelaz od statičkoga života dinamičkome,' 


, 


pra 


Uzdrmana u svom dnu strujom, koja sve pokreće, duša se 
prestane okretati u svom uskom krugu. Ona se zaustavi, kao da 
sluša glas, koji je zove. A nakon toga se pusti nositi, ravno na- 
prijed. Ona ne zapaža izravno sile, koja je pokreće, ali osjeća 
njezinu neizrecivu prisutnost ili je barem naslućuje preko koga 
simboličkog viđenja. Dolazi tada do neizmjerne radosti, ona ćuti 
i zna u svom zanosu: Bog je tu i ona je u njemu" 
Nema više tajna. Problema nestaje, tmine se gube. To je rasvje- 
Hljenje. No još uvijek dušu obuzima nezamjetan nemir. Taj ne- 
mir međutim nije ništa negativna nego znak dubina, kroz koje 
duša prolazi i on sam bio bi zadovoljan da se postavi razlika 


17 Ibid, str, 243. 
18 ne str, 244, 


19 


bid, 
20 Ibid, str, 245, 246. 


između istinskog misticizma i onoga, što ga je nekoć samo opo- 
našalo, On uistinu pokazuje, da se duša velikog mistika ne za- 
ustavlja na ekstazi, uznešenju kao kraju putovanja. To je počinak, 
ako hoćete, ali kao počinak lokomotive na stanici, gdje ona osta- 
je pod parnim pritiskom čekajući da dalje krene. To znači: uzalud 
je stanje s Bogom usko, ono ne će biti definitivno, dok ne bude 
potpuno. Bez sumnje nema više razlike između misli i njezinog 
predmeta, nema više potpune odjelitosti između onoga, koji ljubi 
i koga se ljubi: Bog je prisutan i radost je bezgranična." 

. Ali premda se duša udubila u Boga mišlju i osjećajem, nešto 
je njezina još ostalo vani; to je volja. Njeno bi djelovanje stoga, 
kad bi radila, još uvijek proizlazilo od nje. Njezin život dakle 
još nije božanski, Ona to zna. Ona to zna i otud ono neodređeno 
uznemirenje, No to je uznemirenje u miru, I stoga je to stanje već 
stanje potpunoga misticizma, koji se posve razlikuje, koji je ne 
samo stupnjem, nego naravlju različit od svega što je čovjek sam 
po svojim silama pokušao, Duša dapače prolazi u tom stanju kroz 
teške časove, kroz tzv. »tamnu noć«, no to je sve specifično kr- 
šćansko i oznaka pravoga misticizma. 


x 


Analizirati ovo prelazno stanje koje vodi do potpunog sje- ' 
dinjenja s Bogom bilo bi, kaže Bergson, veoma teško, Slikom da 
se poslužimo, mogli bi reći: stroj od vanredno otporna čelika, 
konstruiran u cilju vanrednih napora bio bi u sličnom stanju, 
kad bi u času, dok ga se sastavlja postao svjestan sama sebe. 
Dok bi njegovi dijelovi, jedan po jedan bili podvrgavani najtežim 
pokusima, neki bivali odbačeni i nadomještavani, on bi imao osje- 
ćaj da mu ovdje ondje nešto nedostaje, i posvuda osjećaj boli. Ali 
ta sasvim prolazna muka stvarala bi nadu budućeg preobraženja 
u divni instrumenat. Takav instrumenat hoće da bude kršćanska 
mistička duša. Stoga i pušta da Bog s nje odstranjuje sve, što nije 
dosta čisto, dosta otporno i gipko, da Bogu mogne služiti. 


Tako eto dolazi do izgradnje superiorno inteligentnih i snaž- 
nih ličnosti, kršćanskih svetaca, kršćanskih mistika. Duša tako 
preobražena zna da je Bog u njoj i da djeluje u njoj, te da je je- 
dinstvo prema tome između nje i Boga potpuno i definitivno. 
Tada riječi mehanizam i instrumenat dozivaju slike, koje je bolje 
Pustiti po strani. Njima smo se mogli služiti, da sebi nekako pre- 
dočimo pripravni rad, o konačnom rezultatu one nam ne će ništa 
reći. To je stoga, što je sad počeo život posve superioran, koji 
s mehaničnošću nema ništa zajedničkoga. 


21 Ibid. 
*2 Ibid. str. 247, 248, 
23 Ibid, str. 248. 


Na ovaj je način došlo do izgradnje ličnosti, koje u sebi po- 
kazuju božansku snagu i zanos i koje će odsad stvarati božanski 
velika djela. Za dušu je, kaže Bergson, počeo sad pun i prepun 
život. Obuzeo ju je silno veliki zanos. Daleko od tog da bi bila 
pasivna i inertna, neodoljivo bujanje čitave njezine nutrine baca 
je u najveća poduzeća. Mirna egzaltacija svih njenih sposobnosti 
čini da ona gleda velike stvari i da ih, ma kako inače fizički slaba 
bila, moćno ostvaruje, Značajno je, da ona sve gleda s jednostavno- 


šću, koja se vrlo doima i u njezinim riječima kao i u njezinom , 


ponašanju, i koja suvremeno i s lakoćom pobjeđuje sve komplici- 


ranosti, tako da se čini kao da ona ni ne vidi. Prirođeno također: 
znanje ili bolje rečeno stečena nevinost, odmah joj nadahne po-: 


treban stav, odlučan čin, riječ kojoj se ne može ništa prigovoriti. 
Napor doduše ostaje potreban pa stoga i ustrajnost i izdržljivost. 
Ali oni se sami razvijaju u duši, koja istodobno djeluje i na koju 
Bog djeluje, i njena se sloboda tako podudara s božanskim dje- 
lovanjem. Za sve to je potreban silno veliki potrošak energije, 
ali ta energija pridolazi u isto doba kad je potrebna, jer preobilje 
života, koji je njoj potreban teče u nju s izvora, koji je sam život. 

akvi ljudi postaju adjutores Dei, pomoćnici 
Božji. Oni se ne ohole zbog visine stanja, u kome se nalaze, 
oni su naprotiv veoma ponizni, Ta kako da ne budu ponizni, kad 
u šutljivim razgovorima sa svojim Bogom doživljuju ono, što bi 
se moglo nazvati božanskom poniznošću,“ 


x 


Posljedice su ovoga sjedinjenja za mistika kao i za druge 
ljude silno velike, i od neprocjenjive vrijednosti. Već u počecima 
mistik je osjećao potrebu da pođe podučavati ljude. No to je bila 
tek polovična želja za apostolatom, jer je pothvat bio odveć težak. 
No kad je mistički život potpuno ostvaren ta se pitanja o poteško- 
ćama više ne postavljaju. On osjeća, da istina teče u nj iz vrela, 
kao sila koja djeluje. On ne može više da je ne širi, kao što ni 
sunce ne može da ne širi svoga svijetla. Samo što on tu istinu 
neće više širiti samo govorom, On plamti od ljubavi i to nije više 
samo ljubav čovjeka prema čovjeku, to je ljubav, koju je sam Bog 


u nj stavio, to jest ljubav Boga prema svim ljudima, Kroz Boga: 


i po Bogu, on ljubi čitavo čovječanstvo božanskom ljubavlju, To 
međutim nije ono bratstvo, što su ga propovijedali stari filozofi, 
dokazujući da su ljudi dionici iste biti. Ne radi se tu ni o pojačanju 


prirođene simpatije, što je čovjek ima prema čovjeku. To je nešto. 


jednostavno, što je iz Boga prešlo u samoga čovjeka? 


Na početku ovoga superiornoga života nalazi se Krist. Ve- 


liki mistici samo su nastavljači Kristovi.*“ Krist je u nekom smi- 


24 Ibid, 
25 Ibid. str, 250. 
26 Ibid. str, 255, 256, 


slu nastavljač izraelskih proroka, ali on ih je sve nadišao, kao 
što je nadišao i sve kasnije mistike. Jćsus est bien, en, 
effet, le Sur-mystique, Isus je, uistinu, Nad-, 
mistik«, 


X 


Ova svjedočanstva kršćanskih mistika i Krista po sebi su 
tolike težine, da filozof koji hoće da na činjenicama bazira svoju 
filozofiju ne smije preći preko njih. Oni filozofu doka- 
zuju da postoji apsolutno zasebno i od naf- 
čestitijih ljudi kontrolirano iskustvo o Bo- 
gu koga nemamo prava zabaciti, makar mi 
osobno ine bili sposobni da ga obnovimo. Isto 
kao što u doba rijetkih istraživača Afrike nismo imali pravo za- 
baciti svjedočanstvo nekolicine rijetkih poštenih eksploratora. S 
tom samo razlikom, da smo ovdje, kad se radi o misticima, u 
prisutnosti svjedoka sa superiornim poštenjem. Uostalom mar- 
kantno je veoma, kaže Bergson, međusobno slaganje mistika, koji 
nisu imali nikakva načina, da se međusobno upoznaju.# 

Prihvaćajući stoga u cijelosti zaključke mistika Bergson tvr- 
di, da mi možemo na ovaj način znati ne samo da Bog postoji, 
nego i to kakva je njegova narav. Bog je ljubav i predmet ljubavi. 
Ljubav nije samo nešto Božjeg, On je cio sama ljubav." 

Čitav stoga problem za čovječanstvo bio bi u tom da ta 
božanska ljubav pobijedi. Da se čovjek prepusti što više, što potpu- 
nije božanskom djelovanju , da počne živjeti božanskim mističkim 
životom. Misticizam je sredstvo, kaže Bergson, kojim će se čovje- 
čanstvo, ne uništivši naravi, dići ipak nad nju i dati ljudskom 
životu superiorni oblik. Danas smo možda još daleko od tog višeg 
života. Mi hoćemo da se zabavljamo. Tražimo komfor, luksus. 
Šta bi bilo, da naš život pođe putem misticizma, da postane stroži? | 
Da se odlučimo za potpuni misticizam, koji je na početku svakog 
pravog i dubokog moralnog preokreta?" ' 

Ne trebamo se bojati toga, što kršćanstvo neki i danas na- 
padaju. Kršćanski ideal i onda, kad je bio napadan nije prestao 
djelovati,“ Zašto pravi, potpuni misticizam ne bi mogao proizvodi- 
ti u dušama ono, što je nekoć u dušama proizvodio? Čemu da 
ostajemo uvijek na mjestu? Kroz tri stoljeća znanost je proučavala 
samo materiju. No zar ćemo ostati uvijek pri istome? Bilo je vri- 
jeme kad se je s odveć nepovjerenja gledalo na ono, što je u čovje- 
ku nevidljivo. To je dakako i danas za nas mnoge terra in- 


2? Entretien avec M, Bergson, p. 2. 
Deux Sources, str. 262, 

29 Ibid, str, 270, 271. 

39 Ibid, str, 288, 293, 314, 

31 Ibid, str, 315. 


cognita Ali pretpostavimo, da tračak toga nepoznatog svi- 
jeta prodre u naše duše i postane vidljivo našim očima. Kakve 
promjene u čovječanstvu! Svakako vrijeme je da pro- 
širimo svoje obzorje, jer naše uzraslo tijelo traži jedan 
duševni dodatak, Već sam mehanički progres zahtijevao bi napre- 


dak duhonog života, L 


Ako do ove promjene dođe, onda se možemo nadati po- 
boljšanju društvenog života, dolasku prave demokracije, koja je 
a biti evanđeoska" Čovječanstvo stenje napola 
smrvljeno pod težinom materijalnoga napret- 
ka, što ga je ostvarilo. Ono ne zna dosta 
da njegova budućnost o njemu zavisi. Ono 
treba da vidi, hoće li dalje živjeti. Ono treba zatim da se upita, 
hoće li samo nastaviti živjeti ili će, osim toga doprinijeti što je 
potrebno da se na našoj buntovnoj planeti ostva- 
ri bitna funkcija svemira, koja je u tome 
da stvara bogove? Međutim, ako se čovječanstvo i od- 
luči naovo, jedno je sigurno, a to je da ono ne 
će ostvariti svog visokog cilja ako se ne 
pridigne od zemlje i ne počne gledati k nebu." 


pa 


Ovako evo o našem kršćanstvu govori jedan od najvećih 
umova, koji je samo vlastitim radom došao dotle. 

Čisto filozofske, dakako, mnoge njegove zasade krive su i 
kad se gleda ono što je faktično u njegovoj nauci, a o čem ovdje 
nismo govorili, u mnogim bi se točkama morali razići od njega. 
No kad gledamo ovo, što je rekao o kršćanstvu i što očito razbija 
tijesne okvire njegove opće filozofije, onda moramo reći da se 
je vrlo približio pravome kršćanstvu. »Bergsonisme d'intention«, 
bergsonizam koji je u nakanama autorovim, došao _je uistinu mnogo 
dalje, nego bi to dopustila njegova filozofija. C'est au rćalisme 
ef au rćalisme le plus radical, que je rattache V'ensemble de mes 
vues, ja vežem uz realizam i najradikalniji realizam, cjelokupno 
moje gledanje«,"“ kaže Bergson u jednoj svojoj novijoj izjavi. On 
bi dakle očito htio da nadiđe hipotetički i nerealni dio svoje evolu- 
cionističke filozofije, te da se, kako izričito izjavljuje, približi 
filozofiji svetoga Tome." 

Ako je tako, onda to znači da jedan od najdubljih i najreali- 
stičnijih duhova našeg vremena svjedoči za ispravnost i posve- 
mašnju superiornost kršćanstva. Dr. Đuro Gračanin, 
= Sveučilišni docent 
32 Ibid. str, 340, 335, 

38 Ibid, str. 305. 
34 Ibid, str, 343, 335. 


35 M, Henri Bergovn et la philosophie chretienne, La Corix 21, IX. 1935. 
Pame rena datirano 16. VIII. 1935.) 
id, 

Charles Peguy 


(O 25. godišnjici njegove herojske smrti) 
The time is out joint — Hamlet. 


i IL VRIJEME 1 VJEČNOST 


Charles Pćguy provalio je za svog zemaljskog života dugi put, 
koji ga je vodio od nekog ličnog socijalizma do katolika, koji je 
socijalistički ideal harmonične države, koja će riješiti problem 
bijede i podiobe materijalnih dobara (a s time i problem moralnog 
podignuća nižih slojeva, što je za Pćguy-a bitno), zamijenio 
kasnije novim idealom: idealom vjerski obnovljene Francuske, 
okupljene oko župa i župskih zvonika. 

Ali ne tako kao da bi se Pćguy stao dezinteresirati za bijedu, 
nego baš obratno: problem bijede uvijek je bio i ostao u srcu . 
njegove pažnje, samo što ga je s vremenom sve dublje i radikalnije 
posmatrao. A vidjet ćemo, da je već u početku problem bijede 
gledao sa stanovišta ne samo materijalnog već i moralnog, te je 
čak to stanovište prevagnulo već u socijalističkoj eri njegova filozo- 
firanja i djelovanja. A onda je došlo s vremenom, da se u njegovu 
duhu sve više javljao problem vječnosti: vrijeme — vječnost, ta 
antiteza dominira sada njegovim bićem, i izlaza nema; ona se uka- 
zuje u svoj oštrini, jer ga vrijeme sablažnjuje. »Stvarnost, 
događaj, povijest, vremenito nije samo ne- 
pravedno. I napose nije samo slučajno nepravedno, nego do- 
ista nepravedno... Kad se kaže, da pravda nije od ovog svijeta, 
onda se ne će samo reći... da pravda ne vlada na ovoj zemlji 
jednoliko, utvrđeno, mirno, dosadno, kao u nekoj ravnici, rekao bih 
vodoravno, pa da ima rupa, manjaka,,, Hoće se reći, da dogođaj 
i pravda... međusobno imadu u sebi i među sobom neku urođenu 
protivnost, nespojivost, nepomirljivost,,. da nepravda ne vlada 
samo suvereno svijetom, već i kao duboko legitimni suveren« (Clio). 
Ne ćemo dulje citirati ovo mjesto, jer znamo, da je Pćguy više 
lirik nego filozof (premda ima i te kako razvit »metafizički apetit«) 
Pa zato jer je lirik, on ne može da se iscrpi u izlaganju svoje misli, 
kao ni u izlaganju svojih osjećaja. Jedno za čas naglašujemo zato, 
da se ne izgubimo u Peguy-evske daljine, rekli bismo, bez obzorja, 
a to je ovaj interes za vječno, 

Vječno i vremenito, to muči njegov duh, ali ga ne ubija. Na- 
protiv, on žali one, koje metafizička pitanja ne zanimaju mlade- 

načkim žarom:  »Žalim čovjeka, koji nije ostao uza svoju prvu 
filozofiju, mislim što se tiče novosti, svježine, iskrenosti i blaženog 


apetita... Sretan onaj, koji je sačuvao mladost svog metafizičkog 
apetita« (Entre deux trains). Pćguy bergsonovski hoće 
da uvijek budemo mladi, svježi, novi,., Novi u smislu svježine, 


jer i on je zapravo uvijek ostao u nečem isti; u svom značaju i 
po nekim svojim bitnim težnjama. Po značaju uvijek se označivao 
kao »mistik«, što u njegovu rječniku znači čovjeka, koji sve sile 
ulaže u spoznaju istine i borbu za istinu i pravdu, za razliku od 
»političara«, u profanom ili svetom ruhu, kojima ta borba služi za 
ličnu korist. Po težnjama, da spomenemo već rečeno, da se on borio 
za »harmoničnu« državu ne samo zbog toga, što želi da bijedu od- 
strani, da bijedniku dade jesti, nego i zbog moralnih pogleda na 
bijedu, Kao što Ivana d'Arc ne misli samo na glad, što ga djeca 
irpe, nego i na propast njihovih duša, tako i P€guy. Već ona soci- 
jalistička drama o Ivani, u kojoj je Ivana prikazana kao »socija- 
listička junakinja«, posvećena je onima, koji su živjeli i umirali 
»da kušaju naći lijeka općem ljudskom zlu«. Općem, kvantitativno 
i kvalitativno. »I tako dok bude i jedan čovjek izvan (harmonične 
države t. j. neobezbjeđen),vrata, koja su mu zatvorena pred nosom, 
zatvaraju dakle državu nepravde i mržnje« (de Jean Coste). 
Svi treba da se obezbjede, i napose zbog toga, što »bijeda ne čini 
bjednike samo nesretnima što je već teška stvar; ona ih čini zlima, 
ružnima, slabima, što nije manje teška stvar; buržuj si može lojalno 
i logički zamišljati, da je bijeda sredstvo kulture, vježbanje u 
kreposti; mi socijalisti znamo, da je ekonomska bijeda bezuslovna 
zapreka za moralno i umno napredovanje, jer je bez izuzetka 
sredstvo ropstva I baš zato mi i jesmo socijali- 
sti«  (ibid.) 

Tako vidimo dakle, da u srcu pažnje Pć€guy-eve stoji problem 
bijede, ali uvijek u prvom redu kao moralni problem, i baš kao 
problem poboljšanja čovjekova, Sam je Pćguy uvijek htio, da nje- 
gov razvitak bude shvaćen kao »produbljenje« (approfondissement) 
njegova bića. I jest, to je sve produbljenje, jer svako pitanje 
vremenito konačno se sudari s pitanjem vječnim, hoću reći: pita- 
njem o vječnosti, i štogod prolazno jest, biva, konačno se mora 
zakvačiti o Onoga, koji veli: »Ja sam Onaj, koji Jesam«; svako 
pitanje, o onom, što jest, zapneo Onome, koji jest. Pćguy 
je bio odveć dubok duh, odveć iskren i plemenit, a da se on ne bi 
bio zadjeo o Onoga, koji jest, Ne zna se, kad ga je zapravo dirnula 
milost Božja, te je od bezbošca postao čovjek molitve, ali ova či- 
njenica, da otada moli i ima »svoje milosti«, jest s kršćanskog 
gledišta nešto novo: »produbljenje bića«, dobro, taj govor može se 
prihvatiti, ali milost Božja je ipak novi elemenat odsada u njegovoj 
duši (u koliko nije ipak i otprije tinjala još sveudilj). 

Pitanje dakle bijede, koje je kod Pćguy-a i pitanje moralnog 
napretka čovjekova, s vremenom će dobiti novi oblik, oblik kršćan- 
ski. Spasiti, ta riječ mu je uvijek u svijesti, premda je tu uvijek 

ista plemenita čovjekoljubiva želja: pomoći bližnjemu. Već s 20 
godina piše (u »skici za studiju o A, de Vigniju«): »Prvo pitanje, 
koje se postavlja, kad utvrdimo, da je svijet nekako zao u svojoj 
cjelini, jest znati, što mi tu možemo učiniti.« Poslije će znati, da 
tu više od nas može Krist i zapravo mi bez Njega ništa. Opjevat 
će on spasenje vremenito i vječno silnom lirikom, jer svi njegovi 


. pjesmotvori i nisu nego beskrajna lirika, puna svježine, neposred- 


nosti, srdačnosti, što dolazi dakako i odatle, što je taj vjerski 
svijet sad Pćguy-u nekud nov, lijep kao nešto neviđeno novo, a 
opet, rekli bismo, tako mu prirođen, tako svojstven duši po prirodi 
kršćanskoj te i ne možemo zamisliti, da on ne bi tu spadao od 
davnine, kao što tu spada od davnine njegov dragi francuski puk, 


IL DUŠA I LJUDSKA SUDBINA 


Duša! Kako važnu ulogu igra ta riječ u kršćanskom govoru. 
U modernom govoru nema joj traga, Ali nije sva bijeda u tom, 
da je ne spominju. »Ovi moderni (ljudi) nemaju duše. No oni su 
i prvi, koji nemaju duše. Antiknom svijetu nije manjkala duša, On 
je imao dušu. On je bio pun, on je bio hranjen najpobožnijom 
dušom, najčišćom, i valja reći najsvetijom.« (Clion) Što je zala 


nalazio Pćguy u modernom svijetu, i pitanje je, je li baš i bio 


uvijek posve miran i objektivan u svom sudu o tom »modernom 
svijetu«, koji je za nj svijet buržuja, kapitaliste, intelektualca (a 
»intelektualni svijet« nije mu po ćudi, jer ga poisto- 
vjetuje s materijalistima, deterministima, pozitivistima i sličnim 
strujama) moderni svijet je svijet novca, svijet samo novca, svijet 
egoizma i nepravde, pa eto i — svijet bez duše, kao što još 
nigda svijet nije bio, Poganski svijet je imao dušu i »od poganske 
duše može se načiniti kršćanska duša« (Clio), 

Zato je dakle i P6guy mogao postati kršćanskim borcem, jer 
je on bio »prije slova«, nigda »protivan duhu«, on govori o svojoj 
»predvjernosti kršćanskoj etici, kršć, siromaštvu, najdubljoj 
nauci Evanđelja« (un nouveau thćologien), Ima pravo Pćguy u 
tome, da se iz jedne mistike uvijek bez izdajstva može u drugu, i 
da je izdaja samo prelaz od »mistike« na »politiku«. Pćguy ide 
uvijek plemenitim putem značajnog čovjeka, koji ne radi nigda 
»protivno duhu« (i ako griješi, priznaje). Zato se »od duše sinoćne 
dade sačiniti duša današnja. Ali tko ne zna za sinoć, kako će imati 
sutradan, I tko nema sinoćne duše, kako da mu se načini današnja 
duša. Od duše jutarnje može se sačiniti podne i veče, Ali ovi mo- 
derni (ljudi), koji nisu imali ni jutrošnje duše, kako da im se 
načini podne ili večer« (Clio), Peguy je i kao socijalista imao 
dušu, i kao što je u Srednjem Vijeku »od poganske duše sačinjena 
kršćanska duša, ali i ne nikako od nula (== O) duše«, tako se od 
njegove duše, jer nije bila nula stupanja duše sačinila kršćanska 
duša. Bogoslovi to ovako kažu učeno: »Facienti quot est 
in se gratia non denegatur« Tko čini ono, što je po 

prirodi dobro, Bog mu ne će uskratiti milost vrhunaravnog posveće- 
nja, a Peguy nije bio protiv duha, on nije bio poput modernih — 
živi mrtvac, Kako da čovjek kao Pćguy bude mrtvac, lješ, on, 
koji tako opjevava mladost i djetinjstvo života; kome je djetinjstvo 
simbol sve nade u vjeri, jer kao što je dijete uvijek živo, uvijek u 
pokretu, bezbrižno, svježe volje za život, te uživa u njemu, bez 


dvojba u život, pada i diže se, tako čovjek grješnik u nadi se uvijek. 


obnavlja, diže, živi; kako da Pe€guy bude lješ, on, koji slavi mla- 
dost i kad dolazi do 40, godine ne mari, koliko će dalje. Jer četr- 
deseta je godina za nj granica mladosti, a ono dalje je starost, 
starenje, duševno i tjelesno, Pitanje je, da li je opravdano misliti, 
da se iza 40. godine mora duševno stariti. On je tek neznatno 
prekoračio 40, godinu, kad je slavno pao u bitci na Marni koncem 
$. 1914, On je smatrao, da je ljepota života u životnoj zadaći, ili 
kako je on govorio u našem »udesu«, Čovjek se hvata u koštac 
sa svojim »udesom«. A taj je udes napose baš onda 
lijep, kad je ispunjen u cvijetu mladosti, Stari svijet poganski u 
Grka imao je dušu, i Grci su vjerovali, ali čini se da su više vje- 
rovali samo u Zeusa gostoprimca nego u bogove, jer ti su bili puni 
mana, koje bi sramotile i ljude nekamo li bogove. Oni su valjda i 
za Grke već bili mitologija osim Zeusa gostoprimca, Ali što još tim 
i takim bogovima manjka, to je udes, smrt: jer po svemu su iza 
ljudi, a i uslijed njihove besmrtnosti »njima manjka kruna, što je 
napokon smrt, manjka im posvećenje.« Pa zašto su bogovi prikra- 
ćeni u veličini? Jer »im manjka to posvećenje, koje se zove bijeda, 
(Napose bijeda gosta, bijeda onoga, koji moli, bijeda onoga, koji 
luta i bijeda Homerova, bijeda Edipova). Njima manjka ono po- 
svećenje: riskiranje života.« Edip je velik, čovjek je svaki velik, 
može biti velik, jer se može mjeriti s udesom, kad ga uhvati bijeda, 
smrt, on riskira: bogovi, puni mana, još su i bez ove ljudske veli- 
čine. Edipov pad u bijedu, to je zapravo uspon. Bogove su morali i 
stari Grci prezirati, jer im manjka »ona jedinstvena veličina, koju 
daje čovjeku to, što je bez prestanka izložen.« Ovo je (ova 
misao o riskiranju) moderan govor, jer se u Novom Vijeku rado 
govori u ovom tonu. Samo je tome svemu onda Pćguy dao kršćansku 
boju i trim veličinama čovjeka (bijedi, izloženosti, smrti) dodao i 
četvrtu, koju je dodalo kršćanstvo: bolest, a kršćanstvo je zajedno 
i »svim četirima odredilo svu njihovu pravu veličinu, dalo svu 
njihovu amplitudu« (Clio), Tako je čovjek velik svojim udesom, 
ako ga ispuni, a Pćguy-u, koji ne može ne poetizirati stvari, osobito 
se lijep čini taj udes, ako je udes Ahilov: »biti utrgnut u cvijetu; 
poginuti nedovršen ... sudba odlična, sudba odabrana« (ibid.). 
Dakle bogovima je manjkala veličina, jer su puni opačina ljenča- 
rili na Olimpu bez udesa t, j. bez zadaće, za koju da se izlože, 
za koju je čovjek u svijetu izložen. I kad je tako da je čovjek 
izložen, treba da ostane vazda spreman, budan, borben, treba da 
se čuva da ga »navika« ne obuzme i da ne — zastari, ostari, iz- 
gubi svoj mladenački elan. 


14 


Kad čujemo ovakov govor, zadojen sav elanom, razumijemo, 
da se Pćguy zagrijao za bergsonizam. On je branio Bergsona, ali 
je ipak govorio, da »nema filozofije protiv razuma, kao što nema 
ni bitke protiv rata, umjetnosti protiv ljepote, vjere protiv Boga« 
(note sur M, Bergson). Što Pćguy drži, da je »svaka filozofija 
bitno i očito racionalizam«, ne mijenja na stvari, da je Bergson 
ipak protivnik razuma i da je za instinkt, intuiciju... Istina je, da 
je Bergson kao protumaterijalista pomogao Pćguy-u do vjere, ali 


to još ne znači, da se Bergsonove teze slažu s osnovima, na kojima 


počiva kršćanska bogoslovna nauka! No ovdje budi dosta to 
spomenuti, da je bergsonizam oslobodio, doista oslobodio u njemu 
onu mladost duše, koju je zapretao socijalizam i ateizam u našeg 
pjesnika i borca, Pćguy je tako srastao s Bergsonovim rječnikom u 
nekim pitanjima, da je čak na pr. s nepovjerenjem gledao na 
»krepost«. 

Kako to? Što to znači? Krepost se definira kao navika u 
dobru, a Pćguy se zbog Bergsonove identifikacije navade i staranja 
i smrti opire da prizna vrijednost kreposti; on hoće samo kršćanski 
»život«, Zato su mu »moralisti« nemili, jer »od svega, što može 


biti zlo, navada je ono najgore« (note sur M. Bergson). Da upo- 


znamo P€guy-a, treba da i to znamo, ali kolikogod bilo lijepo pje- 
vati o elanu kršćanskog života, ipak nas iskustvo tjera na po- 
niznost i na priznanje, da je baš navika često dobra pomagačica 
čovjekova, pa zašto da je proskribiramo? Čini mi se, da je Pćguy 
u žaru svojeg mladog i svježeg vjerskog uvjerenja lako mogao na- 
viku omalovažavati i ocrnjivati, ali poniznost ne će se buniti ni 
protiv kakove pomoći slabosti čovjekovoj."  »Što je Ivana d'Arc- 
tražila od ljudi, to nisu bile kreposti nego kršćanski život« (argent 
suite). Srednji Vijek je, baš obratno, tu bio možda malo jedno- 
stavnijeg ali ispravnijeg shvaćanja nego Pćguy. 

No za nas se radi ovdje samo o tom, da označimo taj utjecaj 
Bergsonova rječnika na Pćguy-a, Bergson je dao Pćguy-u nešto, 
i prilike su bile takove, da je baš bergsonizam oslobodio Pćguy-a 
okova modernog filozofiranja, skučenog u sferu zemaljštine, Ali 
dušu mu ipak nije dao, to nam je rekao sam Pćguy. I njegova 
socijalistička duša, koju je bolila bijeda, i njegova dreyfus-ovska 
duša, kad se založio za Dreyfusa zbog toga, jer je tu smatrao da 
se nalaze istina i pravda, bile su po Pć$uy-evim vlastitim riječima 
čak nešto kršćansko, »Naš dreyfus-izam bijaše religija... Dodajem, 


1 Vidi odlično djelo, u kom se pokazuje nespojivost B. formalnih osnov- 
nih teza s kršćanskimi Pinedo, Dieu dans le bergsonisme, Paris, 
Desclće. — Poredi studiju dra Gračanina u ovom broju Života. 

* Navika dobra, kreposna nije samo »pomagačica« u nekom nižem smislu, 
nego ima svoje i te kako duboko metafizičko i teološko značenje. Ona je 
stvarno s jedne strane spiritualizacija materije, a s druge oslon, pripomoć 
materije duhu, da on može lakše i slobodnije dati se na nova stvaranja, nova 
osvajanja; navika u svojoj svrhunaravnoj stvarnosti jest neka vrst neprestanog 
inkarniranja Logosa, i Riječ tijelom postaje... Nap. Ur. 

da je za nas, kod nas, u nas, taj religiozni pokret bio po biti svojoj 
kršćanski, podrijetla kršćanskog... pravda i istina, koje smo toliko 
ljubili, kojima smo predali sve, svu našu mladost, sve, kojima smo 
se predali čitavi, kroz sve vrijeme naše mladosti, nisu bile tek poj- 
movi istina i pravda,., nego su bile u nama organičke, kršćan- 
ske,.. i u srcu svima osjećajima, koji nas tjerahu u radu... 
bijaše jedna krepost, bijaše to krepost ljubavi (notre 
jeunesse), 


HI. HARMONIČNI SVIJET 


Peguy socijalista i dreyfusista postaje katolikom, priznaje se 
katolikom. Bio je posve svoje vrsti, posve lični socijalista, kao 
dreyfusovac nepomirljiv i fanatično gorljiv, a onda kad se stao 
javljati u provodu afere Dreyfusove »antiklerikalizam« za vlade 
Waldeck-Rousseau-a, pa zatim za Combes-a, kad se stala goniti 
i pljačkati Crkva, kad se stao javljati antimilitarizam, Pćguy se 
sve više izolira, ide svojim putevima, Pćguy hoće za svakoga slo- 
bodu i pravdu, pa zašto i kako onda da se goni Crkva? Pćguy 
uviđa, da se Njemačka sprema da udari, a niti kao socijalista on 
nije nijekao posebnih naroda ni narodnih jedinica i domovina, već 
je samo sve to trebalo da tvori zajedno jednu harmoniju, da se 
uskladi zbog sreće i mira čovječanstva. Zato eto naš borac, koji 
ljubi svoju domovinu, ne će da dopusti da ona padne žrtvom na- 
padaja. I tako postaje Pćguy pomalo bard vjere i domovine, 


Nekoć je osjećao potrebu harmonije, i toj je potrebi imala 
služiti nova zajednica ljudska t, zv. harmonična država. Poslije će 
“za svu harmoniju tražiti odgonetku u vjeri, u pravom kršćanskom 
osvjedočenju i radu, Pćguy se posvetio politici isprva zato, jer je 
smatrao, da sve zlo dolazi od zle organizacije društva i da su po- 
 jedinačni napori — caritas — uzaludni. Ali svoje poglede na novu 
zajednicu nije ni od koga primio i zato se doskora našao osamljen. 
Njegovi pogledi nisu opetovanje prijašnjih političkih i ekonomskih 
“ sistema, Napokon se Pćguy morao povući i raditi samo za svoje 
Cahiers de la quinzaine, gdje se okupljalo oko 100 
«ljudi, mnogi poslije glasoviti, ali sve međusobno disparatnih po- 
pogleda, 

Peguy nikako ne traži jednakost u uživanju dobara, premda 
niko ne smije da ostane u bijedi, Što je važno obzirom na današnje 
totalitarno gledanje, Pć€guy obratno ne dopušta da država zarobi 
pojedinca, te ako su socijalisti protivnici vjerskih dogma, on traži, 
da u budućem društvu pojedinci budu slobodni, da slobodne ličnosti 
ispovijedaju slobodna uvjerenja, Nova zajednica ne će činiti nasilja 
nikome ni priječiti ispovijedanje nikojega uvjerenja, Vidjeli smo, 
da je Pćguy zamislio svoju novu zajednicu, jer ga boli bijeda ne 
samo materijalna, nego u prvom redu moralna, Čovjek treba da se 
usavrši i zato mu treba osigurati život, Ali u savršenoj državi svaki 
će svojevoljno odabrati svoj dio posla — jer će htijenja biti har- 

monična i savršena — i odabravši svoj posao, svaki će ga savršeno 
načiniti Sav rad bit će za državu, ali svaki radi koliko njegove 
sposobnosti nose, nejednako, i svaki će primiti dio rada prema 
svojim potrebama i ukusu, Kad bi jednog dana država postala po- 
sve harmonična, ne bi se ni postavljalo pitanje materijalne orga- 
nizacije života pojedinčeva, jer nitko ne bi primao ni novca ni 
produkta rada, već bi država sve hranila i svaki tražio samo ono, 
što mu je nužno, nitko ne bi bio ljubomoran na drugoga. Pćguy 
se pokazuje tu kao romantik — kolikogod njemu bilo stalo da on 
bude klasik i kolikogod mu je nemio romanticizam — jer on vje- 
ruje u ljude savršene, jer drži, da će se naći društvo, u kom će 
nestati borbe, ljubomore, zavisti i mržnje, Sve će biti u toj državi 
na nepomućenu sreću čovjekovu, svi će raditi u savršenom skladu 


kao savršeni ljudi, da osiguraju zajednicu i obezbijede sve i sva- 


koga i one, koji ne rade, kao što su žene, djeca, starci, ali i umjet- 


nici i filozofi, Strojevi više ne će biti na zlo. Jer mašinizam je zlo 


samo u našem nesavršenom društvu. »Kad se iznađe jedna mašina, 
koja uništi polovicu posla u nekom zanatu, potrošači općenito 
odatle izvlače stanovitu korist, jer cijene padaju, ali polovica onih, 


koji proizvode, ostaju nezaposleni, i te pojedinačne nesreće imaju 


često takove i tako daleke reperkusije, da je sveukupno zlo, tako 


«prouzrokovano, za građanina gore negoli je od koristi dobitak za 


potrošače« (de la cit€ socialiste), U savršenoj će državi razvitak 
mašinizma samo umanjiti dijelove rada, što na pojedince otpadaju, 
jer strojevi taj rad na se preuzimaju, ali se nezaposlenost ne će 


(javiti sa svojim zlim posljedicama u našem društvu, Obratno: svaki 


će nešto manje raditi i biti slobodan da se duševno jače razvija u 
preostalo vrijeme, a rezultat rada ne će se zato smanjiti, što je 


«manje rada, jer taj rad nadomještaju strojevi. 


Pri svemu tome zanimivo je kod Pćguya utvrditi što Francuzi 
vole »moralnu klimu« te savršene države. Tu ne nestaje 


ličnosti, tu se ta ličnost usavršuje, tu ne nestaje naroda, već se 


kao prirodna jedinica podređuju. »Politička buržujska revolucija 
je ljude oslobodila, ili se barem držalo, da ih je oslobodila, Mi 


i'hoćemo da oslobodimo materijalna dobra, zato da dovršimo 
oslobođenje 


čovjekovo« — (rćponse _ provisoire). 
Tako treba dakle bijednika dignuti do osobe, do ličnosti, ali uni- 
formiranje to ne će postići, i zato se državno uniformiranje duša 
Zabacuje kao nasilje. 

Kad je Pćguy imao tako svoj vlastiti socijalizam, koji je štitio 


ličnost i narodnost, morao se razići sa službenim socijalizmom, I 
Tazišao se, Nije volio i pobijao je i dalje uvijek buržoaziju, kapita- 
lizam, ali onaj rat, što ga je buržoazija započela, socijalisti sa svo- 


jim parolama o »borbi« samo nastavljaju, postaju vođe grupa, stiču 
materijalne koristi, postaju poslanici i ne žele dabome, da rata 


nestane, Govore o miru, ali žele rat. »Ugodno je vidjeti da među- 


narodni mir propovijedaju dva lista, od kojih se jedan zove Soci- 
jalni RAT, a drugi Sindikalistična BITKA« 
(argent suite). 

»Život« 1940/1 2 


Kako smo tu daleko od propovijedanja totalitarista i autori- 
taraca, kojima je ličnost vrijedna samo kao golo sredstvo kolektiva, 
kako smo daleko od Evanđelja klasne mržnje i borbe, daleko od 
materijalističkog gledanja na čovjeka, Sve težnje svoje za harmoni- 
jom poslije P€guy usredotočuje oko vjerskih ideja, i s pravom, jer 
se jedina harmonija može naći samo u gledanju s vjerske per- 
spektive. Zato našavši svijet kršćanski on bi bio mogao ponoviti 
riječi Claudelove: »Zdravo, svijete vidljivi i nevidljivi, visibi- 
lium omnium ac invisibilium, ja te pozdravljam katolička srca!« 
Tako je on onda i klicao i raspjevao se u svježini svog novog gle- 
danja, u kome se odsad sve divno slagalo, sve imalo svoj smisao, 
svoj odgovor, sve bilo harmonično, pa ma koliko bila disharmonična 
linija ovog vidljivog svijeta, koje mu nisu doista ni najmanje oku 
izmakle, jer je i na svom tijelu i u svom životu i svojim životom i 
te kako morao osjetiti boli ovog svijeta i darove, koje nam donese 
sobom prvi grijeh Adamov. Sve je to sad pregledao, sve mu je to 
Milost Božja objasnila i zato u svom sugestivnom stilu ne pre- 
staje da sipa liriku svog novog harmoničkog svijeta urbi 
et orbi, 

O koliko ima bijede i bola, i njegova ličnoga i sveopćeg, 
pa opet! Nema tu tame, ne može biti, nema tu očaja Vigny-eva: 
Pćguy se osjeća grješnik, ali grješnik i svetac, svi kršćani čine 
zajedno jednu daleko divniju i harmoničniju zajednicu, jednu po- 
sve organsku zajednicu, pače jedno tijelo, živo tijelo, mistični 
Corpus Christi, juče, danas, odsad i uvijeke. Koliko nas 
grijeh bije, odkad naša majka Eva prouzroči prvi nered (pa zato 
je sad Evin posao samo da reda, a i mi samo redamo, sređujemo 
uvijek na novo našu bijednu grješnu dušu, jer je u redu ne znamo 
držati), koliko nas grijeh lomi, ali nas drži nada, nada (sve bi se 
svršilo umornošću ,., kad ne bi bilo moje male nade) ta mala nada, 
koja je najmilija od triju bogoslovskih kreposti P€guy-u. Mi smo 
oslobođeni od tame i očaja i »najveći grijeh koji je ikad pao na 
svijet« bio bi očaj (porche du mystčre de la de- 
deuxičme vertu). 

Što treba danas svijetu više u ovim tužnim našim danima od 
nade, od protuotrova očaju, što treba u dane, kad je čovjek slab, 
više od nade, koja se vječno obnavlja, kolikogod bio čovjek u 
ovako bolnim i tamnim danima slab i padao?! Ovdje bismo se 
složili s bergsonovskim govorom P€guy-evim, jer doista tamno gle- 
danje i zurenjeu cameru obscuru, koja se zove čovječja 
bijeda iza Eve, moglo bi postavši navikom ubiti u nama život i 
vremeniti i vječni. Takovoj navici ne valja se predati, a što je nada 
u onom bergsonovskom rječniku? »Ona je bitno i dijametralno 
protunavada i prema tome protuusmrćenje i protu- 
smrt« ( note conjointe). Dakako da navadu tamnog osvjetlja- 
vanja i očajanja treba ovako suzbijati nadom, djetinjom svježinom 
nade, koja se ne da umoriti, i »kao mali pas vraća se, opet kreće, 
dvadeset puta čini isti put« (trijem druge kreposti), U Bogu ima- 

mo Oca, nadasve Oca, On nas ne će nigda odbiti; ne preživajmo 
vječno svoje grijehe, ne knjižimo ih poput lihvara, ne komemoriraj- 
mo ih, već ispitujmo mirno savjest bez ubijanja svoje duše, I zato 
Pegyu slavi noć, koja daje da malo popusti napetost naše bijede, 
da se odmore umorni udovi grješne naše savjesti; to noć daje, zato. 
je Bog daje, koji traži da se ispitujemo, ali ne da valjamo u glavi 
svoju muku poput valova nemira, poput oceana. Naš kršćanski 
Bog ne snuje nam zamke ni zasjede, Bog je »dobar Francuz« 
(mystčre des saints innocents), 
. Pćguy-u se čini da je nada veće cijene od vjere i ljubavi. 
Jer je lako vjerovati, kad su dokazi o Bogu tako očiti: coeli enar- 
rant gloriam Dei, Krist dokazuje svojom pojavom vjeru. A i 
«ljubav nije tako teška stvar, jer narav čovjeka nuka da ljubi: svi 
smo tako nesretni (jer sve badava, veli, nesretni smo, to treba da 
se zna), pa po tom nas priroda nuka na međusobnu ljubav. Zato 
se Pćguy-u čini to zaslužnijom nada, jer tu bi grješni čovjek lako 
klonuo u očaj, Zato neka ostane dijete; nitko možda nije ovu 
svježinu djeteta i potrebu da budemo u duhovnom smislu djeca 
toliko opjevao kao baš P€guy. Ta nada čini i 
Mlada jutra od starih večeri. 
Bistre duše od mutnih duša, 
Bistru vođu od mutne vode. 
Vodu, dječje duše od trošnih duša, 
Duše, koje se dižu, od duša, koje zapadaju, 
Duše, tekućice od duša učmalih. 


(trijem druge kreposti). 


IV. POETA . VATES 


Tako je P€guy, čovjek puka, seljak, rođen u Orlćansu, koji 
se negda zauzeo iz ljubavi za bijednika, za patnika iz socijalističke 
perspektive svog uvjerenja, koji je napisao jednu socijalističku 
dramu o Djevici Orlćanskoj, sada postao čovjekoljub u novom 
gledanju, u $ledanju, u kom Pavao piše Titu: »Pojavila se 
blagost i čovječnost našega Spasitelja«; Pćguy 
zahvaća sad još dublje čovjekovu bijedu, još dublje ga prožima 
ljubav, i piše nove pjesmotvore o najvećoj svetici, koja je igda 
Postojala, kako on veli, o svetici, koja je bila »kćerka naše zemlje, 

ćerka Francuske, dijete sela, dijete seljačko« (Victor-Marie, 
comte Hugo), Sad je otkrio novu harmoničku državu, prekogrobnu 

ivitas Dei, u koju vodi put kroz vrijeme, put, koji se nastavlja 
u vječnost, 

Peguy je uvijek ostao čovjek puka, Zato je mislio samo na 
dobro puka, a ne na spekulacije s izbornim većinama, On se zvao 
socijalista, ali nije htio da se zove demokrata. On ne vjeruje u 
umire kao što su »većina glasova«; parlamentarizam je za nj nešto 
Preživjelo, strano, čak groteskno i bolesno. Ovo moje izlaganje ne- 
ma svrhe polemične, zato samo ističem, da je i u ovom pogledu 

“Pe6guy suvremen, jer doista demokracija bi imala značiti dobro 
naroda, a he prebrojavanje glasova s upitnim rezultatom. Ali ne 
:ću da se u raspravu upuštamo, 

(0 Što se tiče stila, Pćguy je svoj. On vazda opetuje uvijek 
malo dodajući, tako slaže rečenice i dijelove rečenica, od rijeke 
postaje ocean, Treba reći, da često i umara, jer bi se tu i stotinu 
«stranica dalo možda katkad bez štete strpati na par stranica; tako 
je često blagoglagoljiv poput Victora Hugo-a, zaljubljen u neku 
verbomahiju, u neki romantični Sturm und Drang riječi i iraze. 
Te repeticije, često mile i ugodne, znadu i umarati, jer bi čitač 
htio dalje, čuti dalje, a Pć6guy kao da koči, zastaje, ponavlja i 
.postajkuje, kad bi mi htjeli krenuti mišlju dalje. Tada se gubi 
sugestivnost one repeticione tehnike, čekamo, predugo čekamo i, 
ne znamo, kud nas pisac hoće da povede i hoće li krenuti, Taj 
barok, ta secesija stila, (pa čak i interpunkcije) ne će se svagdje 
dati održati i pitanje je, koliko će se poslije militi, što će od 
 Pćguy-evih djela ostati kao najviše čitano i uopće kao čitano, 


Govor je često bergsonovski, više je to rječnik negoli bit. 


bergsonizma. Ma koliko se Pćguy smatrao klasikom, ne romanti- 
kom, on je ipak romantik, Klasik daje rezultate, donosi zrelo, 
šotovo, Pćguy se traži, on traži istinu i sebe, tu ima traženja, 
tapkanja. Odlično kaže sam Emmanuel Mounier, koji 
najpodrobnije analizuje njegovu misao: »Filozof će tu naći poj- 
mova, koji šepešu, a bogoslov sumnjivih subjekata, državnik će naći 
neprimjenjivih smjernica, Oni će svi imati pravo sa svog vlastitog 
stanovišta, Jer od ove misli, koja je uvijek otvorena, ne treba 
tražiti ni izrađenih pojmova, ni ortodoksije, koja naučava (»Skraj- 
mje je važno da me tko ne obuče u crkvenog Oca, jer je već 
mnogo da sam Njen sin« veli u lettres et en- 
tretiens XVIII—1, 87) ni zakonodavstva.«* Ali zato je 
Pćguyeva duša, koja sva želi služiti, koja je puna dobrote, otkrila 
“blago svoje misli, da prospe svijetla u tamu modernog svijeta. 
On je zadr'o u kumire modernog svijeta, koje on zove svijetom 
“buržuja, intelektualnim svijetom (za njega je to svijet profesor- 
skih formula), svijetom kapitala, novca, neorganičkim svijetom i t. 
d., raskrinkao je taj svijet, rastočio ga svojom oštrom analizom. 
Analizujući tako on nastavlja slavnu tradiciju farncuskih moralista, 
.koja u analizi čovjeka i društva jakošću duha vidi oruđe duhov- 
no$ napretka i kojoj tradiciji duguje toliko i jedan baš posve 
moderni duh Nietzsche. Jer je bio protiv tog modernog svijeta 
štedionice, komfora, navike, novca, smrti, bezdušja, »intelekta«, a 
za život dobrote, za službu u ljubavi, to je prodrmao malo svijet 
i zato je danas i suvremen, Treba ga razumjeti iz njegova vremena, 
ali začudo, kako tendencije njegova duha odgovaraju današnjici. 
Njegov dinamizam tjera na akciju, rado se baca u opasnosti, 
riskira; to je svijet boraca, heroja, »mistika« t, j. onih, koji se 


2 La Pensće de Ch. P, _ Plon 1921., str. V, 

žrtvuju, ne »političara« t. j. onih ljudi, bilo u profanom ili svetom 
ruhu, koji se na lovorikama ideje odmaraju i ljenčare; on je za 
bijednika, za duhovno, za pravu veličinu, krila se ona gdje mu 
drago; Pćguy znade govoriti suvremenom čovjeku. A kad dođu 
teška vremena, kao što su naša, onda više ne vrijedi svakojaka 
intelektualna nedozrelost slupanih fraza i mozgovnih kućica ođ 
papira i tinte, već samo misli jake, usidrene u stvarnosti i u Nad- 
stvarnosti, misli, koje su rekli bismo, po sebi već pola čina zbog 
svoje metafizičke nosivosti, : 


Peguy je bio čovjek duše; on nije pošao od »nula duše«, 
jer »od ništa ne biva ništa«, već je svu svoju dušu bacio u osva- 
janje istine. Zato ta istina uvijek vibrira od drhtaja srca, koje traži, 
puna je ljubavi, kad nađe, To su onda konačno oni chopinski zvuci 
vjere, harmonički i bolni, zvuci iz hramoničkog svijeta vjere i jedine 
prave mistike, u kojoj je razum znanjem prosvjetljen, a srce smi- 
reno, u koliko ovdje u vremenu ima mira, Pćguy je našao vjeru i 
njegova se duša sva raspjevala kao ona »mala nada«, koja je 
»posve mala djevojčica«, »koja nam svakog jutra naziva dobro 
jutro«, koja samo obećaje poput onog pupoljka o svanuću prama- 
ljeća« (mystčre des saints innocents). Pjevao je o 
svim osnovima kršćanske vjere, o bijedi bez Krista, o pomirenju 
i Očinstvu Božjemu, pjevao je svježe kao onaj, koji je začaran 
novošću svijeta, koji je tek otkrio, kao onaj, koji dolazi iz daleka, 
pa opet i tako nekud iz bliza: sve tu ima izgled tako domaći, tako 
stari, ta dakako, sve je to jezik »najstarije kćerke Crkve«, Fran- 
cuske, sve je to jezik duše — po prirodi, po sebi već kršćanske; 
ne treba tu muke, da se to shvati izavoli.,, To je vjera u proljeću 
jedne duše, zato bliza današnjem čovjeku, jer je vrela, jer mu 
daje sve osnove počevši od Evina nereda do  Očenaša i Zdrave 
Marije. (P€guy osobito voli Mariju. Vjera je to svježa od sreće, 
što se našla, svježa od neposrednosti inspiracije, od udišljivog 
zraka nebeskog od vrhunaca, s kojih sije Sunce na ovu studenu 
i skoro zaleđenu zemlju. 


Da završimo pjesmom jednog našeg pokojnog pjesnika, koga 
su proglasili pesimistom, ali sam se ja usudio pobijati taj sud, Bi 
li pesimistički akcenti pristajali kao zaključak mojem izlaganju? 
oda Pa ipak će ovi Domjanićevi stihovi Sestrici Ševi pristajati 
za konac. ' 


Ovdje je na zemlji mutno nam oko, 
Ti nam donesi vedrine, 

Ovdje u magli se luta i gine, 

A nebo čista je beskrajnost sreće. 
Sunce nad lazurnim bezdani plove, 
Titraju zvijezde ko srebrno cvijeće. 
Sve je tu radosno, sve ko da zove: 
Krijesnice sestre i mliječni svi puti, 
Zovu nam ubogo srce, što šuti, 


21 


Da se iu njemu probudi ševa, 
K nebu da leti i pjeva, pjeva. 
Sestrice ševo, pod brazdom iz fnine 
Zlatna će pšenica nići, 
Makov će kolač se dići. ću 
će to mei u gr bangi | : 
ve će to slavit Onog, koj stvori Ch | Pe A Mi li IJ! 
Ljubav, u svakomu a ME gori, aries eguy d ISII : 
Radost, da zipke i groblja se zlate. 
Pjevaj nam ševo, nek pjesme ti prate 
Molitva naših golubice bijele, XII, 1 23. listopada, 1910, Victor-Marie, comte Hugo. 
One k Dobrote bi Izvoru htjele. Du na , : aa. 
gooo (Seljaci) Oni osjećaju, da je ironija nezgrapna, da je ironija 
Dr. D. Ćepulić, profesor. nešto najneuljudnije... da je ona nešto najoprečnije nježnosti 
| francuskoga genija. 
| Oci obitelji, ti veliki probisvijeti modernoga društva. 
| : | 
Kantizam ima čiste ruke, ali nema ruku. 
pa 


Francuska je velika muslimanska vlast, u Africi. Kakva bi 
ona bila velevlast uopće, kada bi u svijetu naknadno bila izvjesna 
kršćanska sila. 


XII, 2, 24, rujna, 1911, un nouveau theologien 


Siromaštvo, rad, obitelj: to su tri stupa svega života. 
pa 


Komično je najbliži rod tragičnome. 
pa 


Tako rekavši, nikoga ne sudim po onome, što govori, nego po 
načinu, kako što govori. 
X 


XII, 4, 22, listopada, 1911, le porche du mystčre de la 


deuxičme vertu. 


Djeca ne rade. Ali se sve radi za djecu. 
* 


Onaj, koji ljubi, samim time... dolazi u ovisnost o bnome, 
koga ljubi. 
;a 


XIV, 6, 16. veljače, 1913. V'argent. 


Kada se danas kaže: puk, stvara se literatura, dapače jedna 

od najnižih, izborna, politička, parlamentarna literatura. Nema više 


naroda. Svatko je građanin. 
x 


To me vodi do čudna pitanja i začudno mi je, što se to pi- 
tanje nije nikada postavilo. Zašto pučki učitelji ne studiraju... 


Ne vidim, u čemu bi ih znanje latinskoga i grčkoga jezika smetalo, 


da ne predaju francuski i đa, što više, predaju na francuskome. 


XV, 8, 26. travnja, 1914. note sur M, Bergson et la philo- 
sophie bergsoninne. 


Ima intelektualaca svuda i u svemu. To jest: golemo mnoštvo 
ljudi čuvstvuje gotovim čuvstvima, kao što u istome razmjeru 
ima velika gomila ljudi, koji misle gotovim mislima. 


X 


Isto je tako malo slikara, koji vide, kao i filozofa, koji misle. 
x 


Homer je jutros nov, a ništa nije tako staro kao možda da- 
našnje dnevne novine. ' 
x 


Nema više filozofije protiv razuma, kao što nema bitke protiv 


rata, umjetnosti protiv ljepote, vjere protiv Boga. 
nikada nije bio ni iracionalizam ni antiracionalizam. 
x 


Bergsonizam 


Clio (oeuvre posthume). 


Čovjek, koji je pjesnik u dvadesetoj godini, nije pjesnik, on 
je čovjek; ako bude pjesnik poslije dvadeset godina, tada 
je pjesnik. 

pa 


Note conjointe (oeuvre posthume). 


Stihovi i proza dva su različna bića i bez veze, i kazati istu 
stvar u prozi i u stihu, ne znači isto reći. 
pi 


Za mozak, koji je uistinu nešto filozofski, pravi problem ne 
radi o punoći nego o praznini ili, još bolje, o prazninama... Zato 
i postoji problem zla, a nema problema dobra. 

A : 


Kako Bergson pravo veli, da jezik znači sve, (a da ne bi smio 
značiti ništa). 
X 

Materijalizam je doista postao neodrživ. Međutim materija- 
lista se dobro drži. Na vlasti je: 
pa 


Bergson, i nitko drugi, oslobodio nas je od one metafizike 
svijeta, koja se htijaše predstaviti kao fizika. 

Sve, što Bergson bude izgubio, bit će, ne u korist svetoga 
Tome, nego opet u prilog Spenceru. 


NAŠA DOMOVINA 


VII, 7, 17. prosinca, 1905, les suppliants parallčles. 


(Francuski socijalisti) Konačno će uvidjeti, da ćemo morati 
braniti poljsku slobodu i sve slobode svega svijeta nipošto u Polj- 
skoj, nego posve jednostavno i sasvim mirno, ako mogu reći, na 
obalama Meuse. 

pa 


VII, 8, 31. prosinca, 1905, Louis de Gonzague. 


Osobito čuvajmo to blago poniznih, tu vrst razumne radosti, 
koja je cvijet života, tu vrst zdrava veselja, koje je sama krepost 
i kreposnije od iste kreposti. 

pa 


XIV, 9, 27. travnja, 1913, Fargent suite. 


Neprijatelj za nas, nejasno sav neprijatelj, zli duh, bijahu 
Prusi. To još ne bijaše tako ludo. Ni tako daleko od istine. Bilo je 
to 1880. To je i 1913. Triđeset i tri godine. I vratismo se na isto. 

pa 


Ako se radi o razoružanju, neka gospoda Nijemci započnu. 
*o. 


Francuski vojnik i top od 75... u svako doba određuje koli- 
činu zemlje, gdje se francuski govori. ' 
pa 


Duhovno je stalno položeno u logorski krevet vremenitoga. 
: x 


Ja sam najliberalniji čovjek na svijetu... 
«Ne kažem da se mora vjerovati, kako će biti rata, ali velim, 
da je ludost jamčiti, da ga ne će biti. 
x 
.. Pravo ne donosi mira, ono stvara rat... Čim se pojavi u 
Svijetu kakav kut prava, on je odmah rodno mjesto rata. 


x 

XV, 4, 26. prosinca, 1913, Eve. 
(Molitva za nas ljude od krvi i mesa) 


Sretni, što umriješe za domaje vremenite, 
Jer su one tijelo Božijega grada. 
Sretni, što pomriješe za dom svoj i vjeru 
I za jadne časti očinskijeh kuća. 


Jer su one slika, one su početak, 
I tijelo i ogled Božijega doma. 


Sretni, što pomriješe u pravednu ratu, 
Sretno klasje zrelo, žito pokošeno. 
Sretni pobjednici. A mir ratnicima. 


Uz njih Bog nek stavi na tezulju pravde 
Što volješe silno, dva tri grama zemlje. 
Nek ih Bog drukčije neg anđele mjeri 
Nek On uz njih stavi malo onog gliba, 
Što spočetka bjehu i u što su prešli, 
Gospođe, Ti ih od te zemlje sazda 

Ne čudi se, što ih nađe zemljanima. 


Mislimo, da je čitav jedan svijet zainteresiran u opiranju 
Francuske protiv njemačkog presizanja. I da bi čitav jedan svijet 
poginuo skupa s nama. I da bi to bio sam svijet slobode. 


POVIJEST 


VI, 3, 30, listopada, 1904, Zangwill, 
Moderni je historik postao bogom. 
' x 
Čovječanstvo je gotovo vazda mislilo, da je upravo reklo svoju 
posljednju riječ. 
X 


“VIII, 3, 4. studenoga, 1906, situation faite... histoire et 


sociologie. 


Posvuda, gdje je povijest nesigurna, samim time i istom tom 


nesigurnošću i sociologija je neizvjesna... 

Ako ne poznam sigurno kakva događaja, nužno slijedi, da 
ne mogu sa sigurnošću ni zamisliti zakona, koji bi određivao taj 
događaj. 

< * 


To je jedna od temeljnih zabluda modernih vremena u orga- 
nizaciji povjesnoga rada, metodama se daje... glavna vrijednost, 

i tako savršeno posvemašnja važnost, kao da bi one trebale da sve 
nadomjeste. 
pa 


XI, 12, 17. srpnja, 1910. notre jeunesse, 
Eto toga upravo ne dopuštam, da bi oni, koji su vidljivi za 
povijest, imali veliku važnost u dubinama stvarnosti. 
x 


XIV, 9, 27. travnja, 1913, Fargent (suite), 

Tko bi zanijekao, da ima ikakva druga kompetencija osim 
one, koja izvire iz metode iscrpljenosti: to i jest upravo naša teza. 
Da refleksija, razgovori, saobraćaj, meditacija i čitavo ono inte- 
lektualno podneblje (i jednostavno dobro čitanje tekstova) više 
znači nego iscrpljenost dokumentacije ili iscrpljenost literature, 
koja se uostalom ne dostiže, do koje se uostalom nikada ne dolazi, 
eto, to je naša tvrdnja. 


MODERNI SVIJET 


VI. 3, 30, listopada, 1904, Zangwill. 
Svi mi, više ili manje nejasno, držimo, da čovječanstvo \po- 
činje modernim svijetom. 
x 


Sav je moderni svijet u Renanu: ne možeš otvoriti Renanova 
djela, a da odatle ne iziđe sva neizmjernost modernoga svijeta. 
x 


VII, 7, 17. prosinca, 1905, les suppliants parallščles. 


Grčki svijet umire danas na naše oči. Što ne mogoše navale 
ni prodori svih barbara, što ne može učiniti ni vrijeme, neumorni 
rušilac, trenutačno slavlje nekolikih političarskih demagogija to, eto 


čine na očigled svih nas. 
x 


PTETTIII 


* 
Kratkotrajno je slavlje demagogija. Ali su ruševine vječite. 


* 

VIN, 5, 2. prosinca, 1906, situation faite.., parti inteel- 
lectuel. : o ci 

Mođerni intelektualci, moderna intelektualistička stranka ima 
neograničeno pravo na posjed svoje metafizike, filozofije, religije, 
svoga praznovjerja, pa bilo ono i tako nezgrapno i tako glupo, 
koliko je nužno da im se sviđa... Ali radi se o tome... da se zna, 
ima li mođerna država pravo i je li joj to zvanje... da prihvati 
tu metafiziku, da je prilagodi za se, da je nametne svijetu pruža- 
jući joj uslugu svih golemih sredstava državne moći. 


x 


Kad ćemo napokon dobiti rastavu metafizike i države. 


x 


VII, II, 3. veljače, 1907, Cahiers de la Quinzaine. 


Sve to, što se zove čista znanost, to jest igra sistema i hipo- 
teza, tumačenja i teorija, sve je to puno, prepuno, sve je nabijeno 
najstarijim fizičkim i metafizičkim mitologijama. 


X 


Čovječanstvo će prestići prve zračne lađe, kao što je pre- 
stiglo prve lokomotive. Ono će prestići 6. Santos-Dumont-a, kao što 
je to učinilo sa Stephensonom. Poslije telefotografije ono će pronaći 
vazdan »grafija« i »skopija« i »fonija«, koje će sve biti jednako 
»fele«, i moći će se obići oko zemlje za manje od ništa. Ali to će 
vazda ostati prolazna zemlja... Nema razloga, da bi se ikada 
ikakav čovjek, ili ikakvo čovječanstvo... moglo razložito pohva- 
liti, da je prestiglo Platona. Idem i dalje. Dodajem, da kulturan, 
doista kulturan čovjek, ne razumije, ne može dapače ni zamisliti, 
što bi to zapravo značilo tvrditi, da je tko prestigao Platona, 


* 

Renesansa, preporod, bijaše pravo čudo u povijesti čovje- 
čanstva. I ne bijaše baš vrlo nepotpuna. A mi danas možemo vidjeti, 
možemo izmjeriti, kako je bila bijedna. 

* 


IX, I, 6. listopada, 1907. situation faite,., 
relle. 


Preveć se zaboravlja, da je moderni svijet u drugoj formi 
buržujski, kapitalistički. Dapače zanimljivo je gledati, kako naši 
protukršćanski, posebno protukatolički socijalisti, ne pazeći na 
protivurječje, pale tamjan istome svijetu pod imenom modernoga, 


28 


gloire tempo- 


a na isti svijet pod imenom buržujskoga i kapitalističkoga najžešće 
navaljuju. 
x 


Dolaskom modernih vremena veliki broj silnih vlasti dapače 
većina njih, pada, ali nikako da bi njihov pad ikako koristio moći- 
ma duha ostavljajući im slobodu rada, naprotiv išćeznuše vlasti sile 
i nikome ne koristiše nego samo onoj nasilnoj moći, koja se zove 
novac. 

* 


Dvadeset, trideset naraštaja (godišnjih) Francuza ne brojeći | 
slijedećih i oni, koji dolaze unaprijed, misle, da je to doista sve 
lako bilo. To je tako. Da su svi ljudi, bez ikakve iznimke od početka 
svijeta, koji ipak nije bio stvoren, do trideset i prvoga prosinca 
hiljadu sedam stotina osamdeset i devete — poslije Kristova rođe- 
nja — do ponoći bili blesaste budale ..., a da su prvoga siječnja 
hiljadusedamstodevedesete, u ponoći, u dvanaesti sati, ništa minute, 
ništa sekunde, u jednoj desetini sekunde — a pravi se učenjaci ne 
zaustavljaju ni kod desetine sekunde — svi postali veličanstveni, 
svi, izuzevši naravno natražnjake. 

* 


Moderni svijet ponizuje. Ponizuje državu, ponizuje čovjeka. 
Ponizuje ljubav; ponizuje ženu. Sramoti pleme; ponizuje dijete. 
Ponizuje naciju; ponizuje obitelj. Ponizuje, uspio je poniziti, što je 
možda najteže poniziti na svijetu: on ponizuje smrt. 


pi 
X, 13, 20. lipnja, 1909, a nos amis, Aa nos abonnćs. 


Propast rimskoga carstva... ne bijaše ništa prema rasulu 
današnjega društva, Bijaše u njemu, nesumnjivo, mnogo više zlo- 
čina i još nešto više mana. Ali imadaše također neizmjerno više 
duhovne snage. U njegovoj gnjiloći bijaše mnogo zdravih klica. Nije 
imalo ovakovih obećanja neplodnosti, koje mi danas imamo. 


x 
XI, 12, 17. srpnja, 1910, notre jeunesse. 


Moderni se svijet ne protivi samo starome francuskome po- 
retku, on se diže, protuslovi svima starim kulturama skupa, svima 
starim poretcima zajedno, svima starim civilizacijama ujedno, sve- 
mu, što je kultura, svemu, što je civilizacija. To... prviput u 
povijesti svijeta čitav jedan svijet živi i napreduje, čini se da 
napreduje protiv svake kulture. 


Xx 

Sabotaža odgozgo mnogo je starija od sabotaže odozdo. 


x 


Posljednji rob bijaše član istoga kršćanskoga svijeta kao i 
kralj. Danas više ne postoji nikakav poredak. Bogati svijet i siro- 
mašni žive ili se, konačno,  pričinjaju kao dvije mase, kao dva 
vodoravna sloja, rastavljena prazninom, nepremostivim ponorom. 

U modernome svijetu svatko pati od moderne bolesti. 


Xx 
XIV, 6, 16. veljače, 1913, Vargent. 


Svijet se manje promijenio od vremena Isusa Krista nego od 
unazad trideset godina. 
pa 


Bi li čovjek vjerovao, nas su othranili u veselu narodu... U 
moje doba svatko pjevaše. 


x 
Bi li nam se vjerovalo... mi poznavasmo radnika, koji su 
žudno, zavidno htjeli raditi. 
» 


Osobito zapamtite, da ih danas uglavnom ne zanima nerad na 
gradilištima... Kao i njihovi stari i oni čuju onaj gluhi poziv rada, 
koji bi htio da se vrši. 1 uglavnom gadi im se samima od sebe 
kvariti oruđe. Ali eto vrlo uglađena gospoda, učenjaci, buržuji: 
rastumačiše im, da je u tome socijalizam i da u tome stoji revolu- 
cija. 

_ 


To se ne može preveć naglasiti. Sve zlo dođe po buržoaziji... 
Kažem izričito po kapitalističkoj buržoaziji i po velikoj buržoaziji. 
Marljiva buržoazija naprotiv, sitna buržoazija postade najnesretniji 
socijalni razred, jedini, koji danas realno radi, jedini, koji je do- 
sljedno sačuvao netaknute radničke vrline, i koji, za nagradu, na- 
pokon jedini živi stvarno u bijedi, 

pi 


Poburžujeni radnici (najgori buržuji). 
pa 
Jedini, vi to znate, jedini je novac gospodar.* 


Prijevod Ivana Tomasa Charles Pćguy 


* Jedan dio Misli izišao je u »Životu« br, 7 i 8 1939, 

O pobačaju 
SA STANOVIŠTA KATOLIČKOG MORALA 


Pobačaj, latinski abortus, je odstranjenje nedozrelog ploda 
(foetus) iz utrobe majke, Plod je nedozrio do sedmoga mjeseca 
trudnoće i u to vrijeme ne može živjeti izvan utrobe majke, dospije 
li stoga u to vrijeme van majčine utrobe — nužno umire, Radi 
toga je pobačaj ubojstvo djeteta (foetusa, ploda). Do pobačaja 
može doći ili spontano uslijed kakove bolesti ili nesretnog slu- 
čaja, ili hotimičnim zahvatom trudne žene ili koga drugoga. Kad 
se pobačaj izazivlje hotimičnim zahvatom, tada je govor 
o pobačaju u užem smislu ili o kriminalnom pobačaju, 

O pobačaju se može raspravljati sa više gledišta i to sa me- 
dicinskog, socijalnog i moralnog. U ovoj raspravi govorit će se 
o pobačaju samo sa moralnog gledišta, zato će se i riječ pobačaj 
upotrebljavati u njenom užem smislu, Bit će govor o pobačaju u 
toliko, u koliko može netko biti zbog njega kriv; točnije rečeno: o 
tom, da li je pobačaj dopušten ili nedopušten čin. Kao mjerilo prosu- 
divanja uzima se u ovoj raspravi stanovište zdravog razumai na- 
ravnog zakona, prosvijetljeno i utvrđeno naukom i praksom kato- 
ličke Crkve o toj stvari i o stvarima, koje u to zasijecaju. 


PRAVNI POLOŽAJ DJETETA U UTROBI MAJKE 


foetusu i majci ili je tu samo jedan čovjek, jedan subjekt — majka? 
Iz toga izlazi odgovor na pitanje, da li je pobačaj ubojstvo ili 
nije. Stane li se na stanovište, da je foetus samo dio majčina 
tijela, kao bilo koji od ostalih udova, da se radi samo o jednom 
individuu — majci, onda se pobačaj ne može smatrati ubojstvom, 
nego običnom operacijom, koja može — kao i druge operacije — 
iz različitih izvanjih obzira biti štetna i nemoralna ali ne u sebi. 
Ako se pak foetus smatra posebnim i od majke različitim subjek- 

tom i individuom, onda je pobačaj pravo ubojstvo nevinoga i pre- 
ma tome sam po sebi i u sebi nemoralan čin, 

Da vidimo, čim trebamo smatrati foetus, razmotrimo, što 
je u čovjeku bitno, po čem je on čovjek, osoba, pravno biće i 
kad on to postaje, Čovjek je čovjek, osoba, po principu 
razumnosti i volje tj. po razumnoj duši, koja 
je konkretni nosilac razumnosti i valjanosti 
u čovjeku. Princip života i svih sposobnosti i djelovanja 
čovjeka: vegetacije, opažanja, mišljenje i htijenje je jedan te isti 
princip. To bi se još reklo da postoji apsolutno jedinstvo duše, 
Taj princip, duša, predstavlja sposobnost, moć, prikladnost da 
«u odgovarajućem razvoju tijela i vanjskih prilika manifestira oso- 
bitosti ljudske naravi. On je uvijek isti, duša je uvijek jedna, 
a razvija se prikladnost organa, po kojima duša manifestira svoje 
. sposobnosti. Duša je ovisna o sposobnosti tijela i njegova razvoja. 
Bez toga životnog principa, duše, koji je jedan i stalan, nema ni- 
ti života, niti rasta, niti ikakove akcije. Po tom principu je čovjek 
. uopće živa supstancija, po njemu misli i hoće. Čim čovjek počinje 
biti, makar samo kao živa supstancija, već je nužno da tu mora 
biti i njegov životni princip, on već ima dušu, drugčije uopće ne bi 
mogao biti živ. Kao posebna, nova supstanca čovjek počinje op- 
stojati i živjeti već u času začeća, U času oplodnje počinje nova 
životna od drugih različita i samostalna stanica, koja ima svoj 
posebni životni princip. Od časa začeća ima čovjek dušu, t. j. ono, 
što je u njemu bitno, ono po čem je posebno živo biće, ono po čem 
raste, misli, sudi, odlučuje, jednom riječju ono, po čem je čovjek 
čovjek, osoba, i nosilac čovječanskih, osobnih prava. 


Ako se duša jednako ne očituje u svakom vremenu čovječjeg 
života, to ne znači, da je u koje vrijeme nema ili da je čovjek u 
neko vrijeme manje čovjek, a u drugo vrijeme više. Kod smr- 
ti prestane istovremeno svaka manifestacija 
života i fiziolška i psihička, to je dokaz da 
postoji jedan jedini princip života, da po- 
stoji jedinstvo duše. Po tomu je čovjek jednako čovjek 
u času svog začeća, kao u starosti od nekoliko mjeseci, kao i 
kad se rodi i kao kad je u najboljoj muževnoj dobi. U svako to 
vrijeme ima isti životni princip, istu dušu, koja je nosilac svih 
njegovih životnih manifestacija i čovječjih prava. 

Neomaltuzijanisti usprkos svemu tome tvrde, da se  foetus 
ima smatrati dijelom majčina tijela, i to tobože stoga, što foetus 
živi zajedno sa tijelom majke, što živi samo po njemu i što bez 
njega ne bi mogao živjeti niti opstojati, pa toga radi da se foetus 
ne treba smatrati posebnim individuom-čovjekom. Tu treba od- 
govoriti, da je drugo ono, po čem nešto živi kao zasebni životni 
individuum, kao osoba po čem, ono što živi, uopće živi, a drugo 
je ono, od čega to prima životne sokove, i prilike, 
bez kojih ne bi moglo živjeti. Ono po čem foetus živi, po čem je 

IŽivot« 1940 a 3 


posebni životni individuum, samostalna osoba, to ima on u samom 
sebi, to dobiva u samom začeću, a to je zapravo bit začeća, da 
spajanjem muškog i ženskog sjemena nastaje novo živo biće, koje 
je inspirirano i vođeno novim životnim i duhovnim principom 
dušom, a tijelo je majke samo ono, od čega to biće prima potrebne 
uvjete za život i razvoj. Slično je kod biljki. Sjeme u zemlji nikne 
i izraste, bez zemlje ne može niti niknuti niti izrasti, pa ipak 
nikom ne pada na pamet da poistovjeti biljku sa zemljom. 


Da ospore čovječje osobitosti foetusu, kažu neomaltuzija- 
nisti, da dijete u utrobi majke ne pokazuje ništa specifički ljudsko. 
Ono, vele, provodi samo vegetativni i donekle senzitivni život, 
a tek kad se rodi, onda se o njem govori kao o ljudskom biću. 
Ali tu su nelogični. Ta i ono tek rođeno dijete ne pokazuje ni- 
kakovih specijalno ljudskih odlika osobito ne razumnosti, govora 
i volje, nego se ravna po instiktu i psihofiziološkim težnjama. | 
Ono se dakle ne razlikuje mnogo, osobito ne bitno, od onog djete- 
ta, koje je još u utrobi majke. Imajući na umu ovaj prigovor, mogli 
bi doći u dvojbu, kada se zapravo može govoriti o čovjeku u pra- 
vom smislu riječi? Zar tek u njegovoj starosti oko 3 do 4 godine, 
kada počinje govoriti i praviti neke sudove? Zar razvitkom tijela 
i većom manifestacijom čovječjih sposobnosti postaje čovjek više 
čovjek? Što da rečemo za idiote od rođenja, što za one koji polu- 
de? Ta oni ne pokazuju toliko ljudske, nego više životinjske oso- 
bitosti, pa zar ćemo reći da ti ili nijesu uopće se razvili u ljude 
ili da su prestali biti ljudi? Ako se dakle kod rođenih i odraslih 
ljudi uzima kao kriterij čovječnosti, ne samo upotrebljavanje ra- 
zuma i volje tih bitnih ljudskih osobina, nego više nutarnja spo- 
sobnost. toga, t. j. da.su oni bića, kojih naravi pripada razumnost 
i volja, zašto se ne bi to protešnulo i na one unutar utrobe majke, 
i to ne. samo do onih od 7 mjeseci starosti, nego .do onih tek za- 
četih? Ljudska narav je ista u foetusu od par dana starosti, kao 
i u odraslom čovjeku, apsurd je naime da bi se narav mijenjala: 
i po toj naravi je foetus ljudsko biće, pravi čovjek sa svim pra- 
vima ljudske osobe, Lijepo kaže o tom Dr, C, Cappelmann, da se sa 
nešto dobre volje i bez dubokog filozofiranja može svatko uvjeriti, 
da od časa oplodnje ovula, kad novi život nastaje, koji ima glavni 
tislov čovječje. naravi razumnu dušu i po tom čitavu bit naravi, 
da se radi o, premda još ne razvijenom; čovječjem individuin 


Iz svega gore razloženoga jasno izlazi da se foetus; dijete 
u utrobi majke, ima smatrati pravim čovjekom, osobom, ida mu 
se moraju priznati sva ošnovna prava čovjeka, osobito pravo-na 
Život. a 


1 Dr, C. Cappelmann: De occisione foetus... Aachen, str, 19. 

O ANIMACIJI FOETUSA' 


U starije doba raspravljali su filozofi i teolozi o tom, kad 
začeti plod dobije dušu. Neki su naime mislili da čovjek dobije 
razumnu dušu neko vrijeme iza začeća, dok mu se tijelo donekle 
razvije. Aristotel je smatrao da ima tri stupnja animacije foetusa. 
i to: još prije začeća nalazi se duša in potentia (kao u 
mogućnosti u klici) u sjemenju roditelja, prvi stupanj animacije 
u začeću, kad se očituje princip hranjenja i rasta, drugi stupanj 
je kad dobije foetus osjetilnu moć, a treći stupanj, za koji se ne 
zna kad nastupa, daje intelektualnu moć. Slično Aristotelu mislili 
su o tom i drugi stari filozofi i u tom su utjecali i na crkvene pisce. 
Tako crkveni pisac Theodoret zastupa posrednu animaciju i u 
potvrdu iste poziva se na Mojsiju, gdje on piše, kako je Bog naj- 
prije stvorio čovjeku tijelo a onda udahnuo dušu. Uz to se još 
poziva i na jedno mjesto knjige Jobove. U djelu De spiritu 
et anima, koje se pripisuje sv. Augustinu kaže se da tijelo. 
raste u utrobi majke prije, nego primi dušu. Genadije Marsejski 
kaže: formato jam corpore animam creari et 
infundi. Skolastici, kao Lombardo, sv. Toma Aquinski i drugi, 
a prema njima i Dante drže da muškarac dobije dušu 40 dana a 
ženska 80 dana iza začeća. To smatraju na osnovu toga, jer su 
žene u Starom Zavjetu morale ići u hram na očišćenje iza poroda 
muškog djeteta 40-seti a iza poroda ženskog djeteta 80-seti dan. 
Ne treba ni da podvlačimo svu proizvoljnost takvoga dokaza. 
Aleksandar Heleški misli da prije animacije živi tijelo od duše 
majke ili od životnog kvasca embrija, a tek kasnije dolazi vlasti- 
ta duša." Takovog shvaćanja nalazimo još i početkom novog vi- 
jeka. Možda je pod utjecajem toga shvaćanja i papa Grgur XIV. 
u buli Sedes apostolica digao ekskomunikaciju za po- 
bačaj tzv. inanimiranog ploda i suzio ju samo na pobačaj animi- 
ranog ploda. 


Neku razliku između t. zv. inanimiranog i animiranog foetusa 
čini i papa Siksto V. u buli Effraenatum. Isto tako i 
neki noviji moralisti.* U najnovije doba ta je razlika posve zaba- 
čena, Međutim bilo ih je i među najstarijim crkvenim piscima, 
koji su zastupali neposrednu animaciju foetusa t. j. da čovjek 
prima dušu odmah u času začeća. Tako Grgur Nazijanski uči da 
duša i tijelo nastaju u isti čas, i to duša potpuna sa svim svojim 
moćima, koje se onda manifestiraju prema razvitku tijela. Isto uči 
i sv. Bazilije. Tertulijan rezonira da je život i animacija isto, jer 
kad izgubiš dušu, gubiš i život; a gdje je život tu je i duša. Dalje 


2 Vidi: Dictionaire de Theologie Catholique, Tom.I. 
dio IL. Animation. 

5 Na pr. Sv. Alfonzo Ligori i Gury u Compendium theol. 
moralis, 

kaže da čovjek ima život u samom začeću, dakle tu je već i duša. 
U času začeća Bog stvori čovjeku dušu. Tertulijan ima krivo, kad 
misli da kako iz kontakta dvaju tijela nastaje novo tijelo, da tako. 
istovremeno iz kontakta dviju duša nastaje nova* duša. Neposrednu 
animaciju zastupali su teološki fakulteti u Parizu, Beču, Pragu, 
Rheimsu i Salamanci." Dopušta ju i sv. Alfonzo Ligori, kad uči 
da pobačeni foetus, ako imalo. pokazuje života treba uvijek kr- 
stiti“ Odlučno zastupaju neposrednu animaciju, t, j. odmah u času 
začeća, Thomas Fienus i Zachias, liječnik Inocenta X. oko godine 
1661." U prilog neposredne animacije idu i odluke Crkve, tako je 
prema osmom općenitom koncilu izopćen svaki onaj, koji uči da 
čovjek ima dvije duše, naime najprije senzitivnu a onda intelektual- 
nu.“ Na bečkom koncilu g. 1311" i na petom lateranskom je defi- 
nirano, da je duša supstancijalna forma tijela." U apostolskom 
breveu proti Guntherovom sistemu kaže se; »Noscimus ut 
anima eaque rationalis sit vere per se imme- 
diata corporis forma. Papa Inocent XI. god. 1679 baca 
anatemu na one koji kažu, da dijete u utrobi majke nema razum- 
ne duše, nego da je dobije tek kad se rodi.“ Godine 1887 osuđen 
je Rosmini, što je učio, da se intelektualna duša razvije iz senzi- 
tivne.'* Glasoviti učenjak Dr, Cazeaux izjavljuje u francuskoj aka- 
demiji god. 1852 glede animacije foetusa ovo: »Mi nijesmo više 
u vremenu, kad su teolozi i filozofi govorili o animaciji ploda; 
napredak znanosti učinio je kraj svim tim disputama, Klica, germe, 
prima u času začeća životni princip i nije moguće gledom na to 
odrediti nikakovu razliku među djetetom tek rođenim i onim još 
u utrobi majke; među onim od 9 mjeseci i onim od par sati iza 
začeća.“ Uvaženi pisac Coppeus S, I, kaže: »Danas niti jedan 
medicinski auktoritet ne drži, da je animacija foetusa poslije za- 
čeća; znastveni je rezultat da je iza prvog časa začeća embrio 
(foetus) ljudsko biće i oduhovljen jednom dušom.“ U sadašnje 
vrijeme nema uopće dvojbe o tom, da čovjek u prvom času začeća 
Prima pravu narav, potpunu čovječju narav, prima odmah razumnu 
dušu, i bez nje ne može ni čas živjeti. Taj životni princip, razumna 


u Jer je duša po samoj svojoj naravi — duh, t. j. nematerijalna, jedno- 
stavna, jedinstvena i prema tome nedjeljiva, 
. *“* Dictionaire de Theologie Cath. Tom. 1. dio IL Ani- 
mation. 
5 Dr. Cappelmann: De occisione, str. 10. 
5 Ibid, 
 Dictionaire Thćol, Cath. Tom. I. dio II. Animation 
o, **% Mi Vidi: Dr Cappelmann: De occisione str. 17 i 
Miteinsira Thćol. Cath. Tom. LL diolL Avortement, stupac 
“a D ict Žž na ie Ti h ća Lo Cath. Tom. l. dio Il, Avortement. 
enzinger: Enchiridion symbol initio- 
nam, ed 18-20 ŠA KA y PAPE =' definitio 
: arts ine Thćol, Cath. Tom. 1; dio IL Animation. 
Ku u b “ da 3 4 m 

duša je besmrtna duša, nešto posve duhovno, za nebo određeno 
i to daje čovjeku njegovu uzvišenu osobnu vrijednost. Po toj 
duši ima foetus od prvog časa začeća jednaku ontološku, osobnu 
i pravnu vrijednost kao i odrastao čovjek. Ovo razlaganje o ani- 
maciji foetusa pokazuje da po nauci Crkve i pozitivne nauke foetus 
ima od časa začeća isti životni princip, istu razumnu i besmrtnu 
.dušu kao i odrastao čovjek,.pa zato treba s njim postupati kao i 
"s odraslim čovjekom, osobito u osnovnim osobnim pravima. Ovim 
se potvrđuje napred izloženi stav pravnom položaju djeteta u 
utrobi majke. 


' POBAČAJ UBIJSTVO ČOVJEKA I TO NEVINOGA 


Pošto je stalno utvrđeno da je foetus, ma :u kojoj starosti 
bio, t. j. od časa začeća, pravi čovjek sa svim osnovnim pravima 
čovječje osobe, onda je jasno da se ima pobačaj, koji po sebi ubija 
foetus, smatrati ubijstvom čovjeka. Imaju se dakle za pobačaj 
rrimjenjivati isti pravni i moralni principi kao i na ubijstvo odras- 
sla čovjeka. Kao što je ubijstvo zlo, protuprirodni, protumoralni 
čin, tako je i pobačaj. Kako se ubijstvom gazi osnovno pravo 
čovjeka, a to je pravo na život, tada se to isto pravo gazi i.poba- 
čajem. j get ij j :, ha 
Dva su slučaja, kad je dopušteno. lišiti čovjeka života, a to 
su; prvo kad se radi o zločincu, koji je teško povrijedio zakone, 
prema tome teško povrijedio opće dobro: dosljedno se predpo- 
stavlja da su ti zakoni pravedni i moralni; drugo kad se radi o 
samoobrani, i to ako se drugačije nikako:ne može u samom na- 
padaju spasiti vlastiti život. U jednom i drugom slučaju se radi 
o krivcu. Zločinac je kriv društvu i opasan po društvo, a napadač 
je kriv i opasan za napadnutog. Osim ovih dviju okolnosti nema 
niti jedne, koja bi mogla opravdati ubijstvo čovjeka. Pobačaj je 
ubijstvo čovjeka, pa je pitanje da li se može koja od ovih okol- 
nosti primijeniti na pobačaj i po tom ga u određenom slučaju 
učiniti dopuštenim. Oba ova slučaja predpostavljaju nekakovu 
krivicu, radi koje se nekoga smije ubiti. Očito je općenito priznato 
načelo, da se nikad ne smije ubiti nevinog. Dakle može li dijete 
u utrobi majke biti što krivo? Poe . 

Glede prvog slučaja: dijete u utrobi majke ne može ništa 
učiniti protiv zakona, društvenog reda i sigurnosti — a po tom 
niti biti kažnjeno, osobito ne gubitkom života. Glede drugog slučaja, 
koji opravdava ubijstvo čovjeka pita se, da li se dijete u utrobi 
majke može ikada smatrati nepravednim napadačem? 

Trudnoća istina predstavlja u pojedinim slučajevima izvjesnu 
opasnost po život majke, ali kod toga treba uzeti u obzir, da se 
dijete nalazi u tom položaju bez ikakve svojevoljne 
djelatnosti. Bez ikakva njegova sudjelovanja ie začeto i 
razvija se u majci, pa makar i tako da je to po majku opasno. 

U većini slučajeva, govoreći objektivno, leži zapreka normalnog 
poroda, ili uzrok koje druge komplikacije kod trudnoče na maj- 
činoj strani. Uostalom do začeća djeteta dolazi hotimičnim činom 
majke, ako baš ne strogo hotimičnim a ono uvijek objektivnim 
njezinim sudjelovanjem. Niti to da je dijete uopće začeto, kao 
niti to da je začeto i da se razvija u okolnostima za majku opasnim, 
ne može se niti u kojem smislu pripisati u njegovu odgovornost 
niti ga proglasiti krivim za eventualnu štetu majke, a pogotovo se 
ne može smatrati kao napadača na zdravlje i život majke. Ne 
može se dakle niti druga okolnost u kojoj se smije ubiti čovjeka 
primjeniti nikada na dijete u utrobi majke.Dijete u utrobi majke 
je uvijek nevino, i zato se nikada ne može odobriti pobačaj, ubij- 
stvo djeteta u utrobi majke, dosljedno načelu da se nevinog ne 
smije nikad ubiti. 

Ako dođe u pogibelj život majke radi potpunog razvijanja 
foetusa i osobito od nemogućeg poroda dolazi se u dilemu, da li 
obaviti pravo vremeno pobačaj — žrtvovati dijete, ili izvrgnuti 
majku životnoj opasnosti te žrtvovati majku a redovito i dijete? 
Što dakle tada? Iz dosadašnjeg razlaganja vidi se da je foetus 
jednako osoba kao i majka, zatim da je on apsolutno nevin, pa 
kojim pravom da mu radi majke uzimamo život, na koji on ima 
jednako pravo kao i ona? Čovjek se može svojevoljno žrtvovati 
za drugoga, ali dijete u utrobi majke nije u stanju da može uopće 
šta odlučivati. Kojim pravom da mu drugi tu žrtvu nameću? 
Pobačajem bi možda koji puta spasili život majci, učinili jedno 
dobro, ali bi učinili tim što bi izveli pobačaj i veliko zlo, a nikad 
se ne smije činiti zlo, osobito na štetu drugoga, da bi postigli neko 
dobro. U slučajevima kolizije životnih interesa majke i foetusa 
valja tako postupati, da se jednako čuva život majke i foetusa, 
1 ako ipak koje od ovih dvoje pri tom strada, neka bude volja 

ožja. 


STAV KATOLIČKE CRKVE PREMA POBAČAJU 


Smatrajući dijete u utrobi majke od prvog časa začeća pra- 
vom čovječjom osobom, osobito obzirom na njegovu besmrinu du- 
šu, te smatrajući ga.nevinim u svakom slučaju, prema gore razlo- 
ženom, osuđuje katolička Crkva pobačaj kao zločin jednak uboj- 
Stvu odrasla čovjeka, i po tom ga drži teškim grijehom, 

Već grčki apologet Athenagora god. 177 poslije Krista piše: 
»Kako da mi ubijamo ljude, kad mi kažemo, da žene, ako upotre- 
bljavaju sredstva za pobačaj, ubijaju i da će za pobačaj davati 
Bogu odgovor.“ Tertulijan kaže, da je za kršćane ubijstvo začeća, 
ubijstvo čovjeka," Sv, Jeronim pak zove one žene, koje čine po- 
bačaj,j nondum noti filii parricidiae — ubojice 


još nepoznatog sina.“ Crkveni sabor u Ankiru god. 314 pozivajući 


19.47 48 Okružnica pape Pija XI o kršćanskom braku. »Čas« 1930/31 
god. br. 6. 
37 


.se.na staro pravilo po kojem je žena, koja je počinila pobačaj bila 
isključena iz Urkve do smrti, ublažuje tu kaznu na 10godina po- 
kore.“ Slične kazne odredio je i crkveni sabor u Leridi i onaj 
«u Carigradu god 706, Na odredbe starih koncila poziva se i papa 
Sikto V,, kad u buli Effraenatum god. 1588 udara kaznom 
ekskomunikacije i iregularnosti, pridržanu Svetoj Stolici, na one 
koji izvrše pobačaj i koji kod toga sudjeluju i to bez razlike u 
kojoj starosti trudnoće.“ Više iz oportuniteta, nego iz načelnog 
popuštanja ublažio je papa Grgur XIV, god. 1691 ovu kaznenu 
odredbu Siksta V, tako da je ekskomunikaciju ograničio samo na 
pobačaj t. zv. animiranog foetusa, i pridržao odrešenje od eksko- 
munikacije ne sv, Stolici, nego svećeniku zato od biskupa odre- 
đenom. Ža pobačaj t. zv, inanimiranog foetusa skinuo je kaznu 
ekskomunikacije,"* To ublaženje slijedilo je pod utjecajem rasprava 
među tadanjim teolozima o tom, da li je dopušten pobačaj t. zv. 
inanimiranog foetusa, kad taj traži spas života majke. Ako je 
Crkva ublažila kaznu, to ne znači da je popustila u načelu o ne- 
dopuštenosti pobačaja, Da je Crkva osuđivala pobačaj t. zv. ina- 
nimiranog ploda, za koji su neki pisci mislili da bi mogao biti 
dopušten, jer se tobože kod njega još ne radi o čovječjoj osobi, 
svjedoči odluka pape Inocenta XI, god, 1679, u dekretu od 2 marta, 
kojom osuđuje slijedeću propoziciju: »Slobodno je izazvati 
pobačaj prije animacije, da se spriječi ubijstvo ili sramota trudne 
djevojke," Kako prije tako i u današnje vrijeme katolička Crkva 
smatra pobačaj zločinom i uvijek nedopuštenim, makar u kojoj 
dobi trudnoće se izvršio. Ne čini uopće razlike da li je foetus 
“imaturus ili maturus (dozrio ili nedozrio), animatus ili inanimatus. 
'Crkva ga smatra posebno teškim grijehom i izvršioce udara crkve- 
nom kaznom, U buli Apostolicae sedis od 12, listopada 
:1869. kaže se: »Excomunicationi latae sententiae episcopis sive 
ordinariis reservatae subjacere declaramus: procurantes abortum 
effecto secuto." Klerici su degradirani, ako počine ili pomognu 
počiniti pobačaj. Pod tu crkvenu kaznu eskomunikacije i degra- 
dacije potpadaju: oni koji sami izvrše pobačaj, ne oni koji 
samo pokušaju; oni koji. fizički ili moralno putem prisiljavanja 
direktno pomognu pobačaj izvršiti; žena koja pristane na to da 
joj drugi izvrše pobačaj, Od te kazne, koja uključuje zabranu 
pristupanja sakramentima i uskratu crkvena pogreba — ovo onda 
naime ako je čin točno utvrđen i javno poznat, — može odriješiti 
samo biskup, odnosno ordinarijat, i onaj svećenik kojemu biskup, 
ili crkveno pravo tu moć podijeljuje.“ seko“ 
29 Dictionaire Thćol Cath. Tom. L dio IL Avortement. 
20 21. 28 Ibid. 
(2 Dictionaire Thćol' Cath. Tom. dio II. Avortemeni. 
: 24 Onaj koji nezna za tu kaznu, i u tom neznanju izvrši pobačaj ne pada 
:pod nju, te ga može svaki svećenik od grijeha pobačaja odriješiti, ali ga je 
svećenik dužan upozoriti na tu crkvenu kaznu i reći mu ako po drugi put 
izvrši pobačaj, da će u nju pasti, Žena, koja pod silu ili sama izvrši ili dopusti 
izvršiti na sebi pobačaj, prema nekim auktorima ne potpada pod kaznu eksko- 
munikacije, Ta sila može biti fizičke ili moralne prirode. : 


| 


Da nam još jasniji bude stav Crkve proti pobačaja evo cita- 


ta iz enciklike pape Pia XI. o kršćanskom braku. Na početku 
odlomka, u kojem Sv. Otac govori o pobačaju kaže: »Treba, časna 


braćo, da spomenemo drugi preteški zločin, kojim se nastoji ubiti 


život djeteta skrivenog u krilu materinu.« Nešto dalje kaže: 
“»Koliko nam je žao majke, kojoj po naravnoj dužnosti prijete teške 
'opasnosti ne samo za zdravlje, nego i za sam život, ali kakav bi 


ikad mogao razlog iole opravdati izravno ubijstvo nevinog? O 


'tom se naime u ovom predmetu radi. Bilo da se ono vrši na majci, 
bilo na djetetu, protivi se zapovijedi Božjoj i glasu prirode: »Ne 


ubij!« Život je naime jednoga i drugoga jednako sveta stvar, pa 


niti sama državna vlast neće moći nikada imati ovlaštenje, da ga 
uništi.« Malo dalje opet kaže: »Ovdje također ne vri- 


jedi nikakovo pravo krvave obrane protiv 
nepravednog napadača, (jer tko bi nedužnog ma- 
liša nazvao nepravednim napadačem?) nema 
također nikakva prava skrajne nužde, kako 


ga nazivlju, koje bi se moglo protegnuti do 
ubijstva nevinog.“ 


Po nauci katoličke Crkve nije dakle dopušteno ni iz kojeg 
razloga, niti u bilo kakovim okolnostima direktno i hotimice izvr- 


šiti pobačaj. 


DIREKTNI I INDIREKTNI POBAČAJ 


O direktnom pobačaju je govor objektivno uzevši onda, kad 
je lijek, operacija, postupak direktno, primarno, usmjeren da iza- 
zove pobačaj, te je pobačaj njegov glavni učinak ili po nara- 


ovi stvari ili po nakani onog, koji izvršuje pobačaj. U 
«subjektivnom smislu može se govoriti o direktnom pobaćaju onda, 
.kad neka osoba ima nakanu da izvrši pobačaj, pa makar i pomoću 
sredstava, koja nemaju glavni nego tek nuzgredni učinak pobačaj. 


Očito je da je takav postupak uvijek nedopuštea, osobito radi 
zle nakane, i radi toga, jer se zna da će sigurna posljedica toga 


biti pobačaj. Da se ne smije upotrijebiti niti jedna operacija, lijek 
«ili postupak na trudnoj ženi, što ima za prvi direktni učinak poba- 


čaj, smrt foetusa, makar da je drugotni učinak spas majke, 
i makar se kod toga ne želi izvršiti pobačaj, nema zle nakane, 
izjavila je Sv. Stolica u pismu od 19 kolovoza 1839 god. kamara- 
censkim biskupima, u kojem se kaže: »tuto doceri non posse li- 


«citam esse quamcumque. operationem directe occisivam foetus, 


etiam si hoc necessarium foret ad matrem salvandam.“ — 
Indirektni pobačaj je onda, kad se dogodi kao sporedni, dru- 
gotni ne nužni učinak lijeka ili operacije na trudnoj ženi, što je 


“primjenjeno protiv koje bolesti. Niti su sredstva takova da sama 


25 Vidi; Enciklika pape Pia XL O kršćanskom braku. »Katolički List« 


1931, br. 6. 


26 Vidi: Denzinger: Enchiridion symbolorum, br. 1890a. 

po sebi imaju posljedicu pobačaj, a niti je nakana da se izvrši 
pobačaj. U slučaju da bolest i životna opasnost žene stoji baš u 
samoj trudnoći, u samoj prisutnosti foetusa u 
utrobi, ne može se govoriti o indirektnom pobačaju, nego o di- 
rektnom, jer svaki lijek i zahvat proti tog stanja usmjeren je proti 
foetusa. Ako trudnoća samo otešćava stanje bolesti, radi se o 
indirektnom pobačaju, jerje glavni uzrok bolesti nešto 
drugo a ne trudnoća, 

Da li se smije, da se pomogne majci, osobito kad se radi o 
životu, i kad drugog pouzdanog lijeka nema upotrebiti takav lijek, 
operacija, postupak, koji bi mogao kao nuzgredični učinak imati 
pobačaj; osobito je li se to smije tada kad se pobačaj može sa 
sigurnošću očekivati? Većina teologa je mišljenja da bi se to smje- 
lo, i potom nekako dopuštaju indirektni pobačaj. 

Držeći se dosljedno načela, da je foetus čovječja osoba jedna- 
ko kao i majka, u dilemi između života majke i foetusa moramo ih 
jednako cijeniti, jednako čuvati, i zato strogo izbjegavati sve 
čime bi u brizi za život majke doveli do pobačaja. Majka ima 
pravo na život, potom i pravo na ona sredstva, koja su za održanje 
života nužna, zato bi smjela upotrijebiti onaj lijek ili postupak 
koji je jedini koristan za spasenje njena života, a nije uperen 
protiv života foetusa, nego tek mu indirektno može škoditi. Ako 
se baš nađe takav slučaj, što je vrlo rijetko, mora se upozoriti 
majku nato, da je tim postupkom dijete u opasnosti, a kod primje- 
ne takvog lijeka, treba učiniti sve da bi se sačuvalo dijete, t. j. 
da ne bi došlo do pobačaja. Ako se ipak dogodi pobačaj, neka 
bude Božja volja. — 

slučaju da je uzrok po život majke neposredno opasnog 
stanja, bolesti, sama trudnoća t. j. opstanak foetusa u njoj, i po 
tom jedini izlaz iz opasnosti izvršenje pobačaja, nije u tu svrhu 
dopušten nijedan lijek ili postupak, nego se treba čekati naravni 
razvitak stvari, a drugim raznim sredstvima pomagati organizam 
majke da bar ona ostane u životu. Ako foetus umre, nastat će 
spontani pobačaj. Isto vrijedi u slučaju da za spas majke postoji 
samo jedan lijek, ali takav koji direktno uništava foetus, 
ima kao prvi glavni i posve sigurni učinak pobačaj. On se naime 
ne smije upotrijebiti, makar kraj toga umrla majka i s njom foetus. 
To je dosljedno onom, što je napred rečeno o direktnom pobačaju. 

U ovakim slučajevima dolaze ljudi u vrlo tešku kušnju. 
Kako ćemo pustiti majku da u najtežim mukama umre? Ali zar 
ćemo da ovu spasimo ubiti dijete? No hvala napretku medicinske 
nauke, sad se već može skoro u svakom slučaju naći sretan izlaz. 


* Na diskusiju, koja je o tom predmetu nastala između velikog moraliste 
9. Vermeerscha i liječnika-svećenika o, Gemelli-a O, F. M. još ćemo se osvr+ 
nuti, Čini se, da o. Gemelli, inače izvrsni fiziolog, koji je i prema stanovitim 
zahvatima indirektnog uklanjanja foetusa zauzeo negativni stav, nije s jedna- 
kom oštrinom i svestranošću uočio sve primjene ustaljenog moralnog načela 
de duplici effectu. Nap. Ur. Por. Nouvelle Revue Thćo- 
logique 1934, 

NEKE OPERACIJE U VEZI SA ZAPREKOM NORMALNOG PORODA 


Partus acceleratio — ubrzanje poroda — dolazi u 
obzir, kad se sigurno predmijeva, da uslijed takove konstrukcije 
tijela majke neće biti moguć porod, ako bi dijete ostalo u utrobi 
do njegova potpuna razvitka, pa je potrebno u interesu zdravlja 
a i života majke i djeteta, da se požuri porod, dok je on još moguć, 
Partus acceleratio, — ubrzanje poroda — primje- 
njuje se samo kod ploda, koji je već tako razvijen da može živjeti 
van utrobe majke, a to je već u sedmom mjesecu trudnoće, i u 
tom se bitno razlikuje od pobačaja. Pošto taj raniji porod ne 
predstavlja smrt za dijete, a koristan je u izvjesnom slučaju za 
život majke, to se, uz ozbiljne razloge (zbog kojih je potreban), 
dovoljnu sigurnost da je plod dosta star, da bi mogao, pošto se 
rodi, živjeti, i uz veliku pažnju u izvršivanju, može dopustiti a 
i preporučiti, Veliki razlozi se traže za dopuštenost zato, jer se 
u tom slučaju ipak stavlja dijete u životnu pogibelj. — 

Sectio caesarea ili Kaiserschnit. Kad se do- 
godi da je nemoguć normalni porod bilo zbog nezgodne konstruk- 
cije tijela majke, bilo iz lošeg položaja tijela djeteta, bilo zbog 
obamrlosti .ili smrti majke, treba nešto poduzeti da se ukloni 
dijete iz utrobe majke te da se tako spasi majka i dijete ili bar 
jedno. U takvim slučajevima se upotrebljava sectio caesarea 
ili Kaiserschnit, a ta se operacija sastoji u tom da se 
prereže iz vana trbuh majke i da se dijete kroz taj prorez izvadi. 
Tim načinom se spašava i majka i dijete, a u slučaju da majka 
umre prije izvršenja te operacije spašava se bar dijete. To je vrlo 
zgodan izlaz iz dileme da li žrtvovati majku ili dijete ili pustiti 
da oboje umre. U današnje doba, kad je medicinska nauka vrlo 
napredovala te operacije u više od 90% slučajeva sretno svrše 
i po majku i po dijete. Ta operacija je od katoličke Crkve dopu- 
štena, pače se u kritičnim slučajevima i preporuča. Naravno da 
se pretpostavlja da se ista ne vrši prije nego je foetus dozreo, 
t.j. prije sedmog mjeseca trudnoće. Ta operacija je teška pa se 
zato ne smije ženu siliti, da joj se podvrgne. Treba dotičnoj razlo- 
žiti što je na stvari, osobito joj staviti na srce, da ako ona i pod- 
legne da će se živo roditi dijete, koje će biti kršteno i tako, ako 
baš brzo i umre, bit će bar za nebo spašeno. Reći joj treba da 
drugog dopuštenog, a niti za njeno zdravlje i život sigurnijeg na- 
čina nema, kako bi joj se u tom slučaju pomoglo. Ako na to žena 
ne pristane, valja prepustiti izlaz volji Božjoj, pa tko preživi, njega 
će se dalje njegovati. Umre li majka, a predmijeva se da je u 
njoj živo dijete, makar u kojoj starosti, valja obaviti ovu operaci- 
ju, da se dijete bar krsti, ako već nije dosta razvito, da dalje živi. — 

Craniotomia, perforatio, cephalotripsia, 
embriotomija to su nazivi za smanjivanje obujma tijela 
djeteta putem mehaničkih zahvata na njegovu tijelu, bušenjem 

lubanje i sječenjem i sličnim, da bi se moglo tijelo redovitim pro- 
lazom izvući van iz utrobe majke, U svakom tom slučaju dijete 
umire, i zato su ti zahvati direktno ubijstvo djeteta i 
potom se nikako ne mogu dopustiti. Na pitanje lionskog biskupa 
da li se može učiti u katoličkim školama, da je slobodno izvršiti 
operaciju zvanu craniotomia, ako su takove prilike, da 
propusti li se ta operacija umire majka i dijete, a ako se izvrši 
spasava se majka, kongregacija St. Otficii odgovorila je sa: tuto 
doceri non posse.“" Takvi zahvati ni u kako teškim okolno“ 
stima nijesu dopušteni. 

Ovamo ne spada, a ne može se niti zvati embriotomijom, pu- 
štanje tekućine oko ioetusa, da se smanji oblik uterusa, trbuha, j jer 
od prenapetosti postoji opasnost za majku. Time se naime ne 
dira u samo tijelo foetusa, Kako ta aperacija, kao što i amputa- 
cija t. zv. mioma, ima za sigurnu posljedicu pobačaj, to je kongre- 
gacija St. Oflicii smatrajući diranje u one elemente, koji su foetusu 
nužni za život, jednakim samoj embriotomiji (kraniotomiji), i ovu 
operaciju označila nedopuštenom," Moralista Augustin Lehmkuhl 
drži ovu operaciju nečim posve različitim od kraniotomije.? Dr. 
C. Cappelmann smatrao je pobačaj, koji slijedi iza ovakova po- 
stupka, indirektnim, i zato je mislio da bi taj postupak bio dopu- 
šten.“ Sada stoji autentično riješenje da je taj postupak nedopu- 
.šten, a nije važno u koju vrstu $a ubrojimo. 

' Laparotomija. Kod ektopičkih začeća, začeća izvan 
uterusa, događaju se gotovo uvijek teške komplikacije, pa je 
potreban operacioni zahvat, koji se naziva laparotomija. Mnogi 
običavaju tu operaciju obavljati prije sedmog mjeseca trudnoće, 
dok još foetus ne može živjeti van utrobe majke, zato tada dijete 
sigurno umire, U slučaju takva začeća majka se nalazi u vrlo 
nezgodnom položaju, ali zar je dijete zato što krivo? Pošto kod 
te operacije ne umire nužno foetus, nije direktno ugrožen njegov 
život, to se ta operacija smije izvršiti, ali samo uz veliku pažnju 
i izvjesnu sigurnost da će se sačuvati život majke i djeteta. Na- 
ravno da se ta operacija ne smije izvršiti prije sedmog mjeseca 
starosti foetusa, jer ako se izvrši prije onda je ona direktno 
ubijstvo foetusa, O tom imaju riješenja kongregacije St. Offi- 
cii ito prvo od 6. svibnja 1898, sinalocuskom biskupu koji glasi: 
»Necessitate cogente, licitam esse laparato- 
miam ad extrahendose sinu matris ectopicos 
conceptus dummodo et foetus et matris vi- 
tae, quantum fieri potest, et opportune pro- 
videatur. U nuždi je dozvoljena laparatomija, da se njom 
izvade plodi začeti izvan uterusa, samo ako se ozbiljno i na vrije- 
me. sve providi za život ploda i za život majke.«<". Drugo je 

27 Denzinger: Enchiridion symbolorum 1889 

28. A, Lehmkuhl S, L.: Theologia moralis Tm. 1. edition 1X. str. 502. 

2% Dr, C, Capellmann und Bergmann: Pastoral Medizin str, 28. : 

3% Denzinger: ibid, br, 1890 b, 

riješenje odgovor na pitanje teološkog fakulteta u Marionopolu: 
»Utrum aliquando 
traherefoetusectopicosadhucimmaturosnon- 


liceat e sinu matris ex- 


dum exacto sexto mense post conceptionem? -— 


Da li je kadgod dozvoljeno izvući iz majčinog krila ektopičke plodo- 


ve (izvan uterusa začete), koji još nisu zreli ne navršivši još šestoga 
mjeseca iza začeča, a taj odgovor glasi: »Negative« A obra- 
zlaže ga: jer »nulam partus accelerationem lici- 
tam esse, nisi perficiatur tempore ac modis, 
quibus ex ordinarie _ contingentibus matris 
ac foetus vitae consulatur — nije dopušteno nikako- 
vo ubrzanje poroda osim u vrijeme i na način, kako će po redovi- 


tom toku stvari biti sve proviđeno za život majke i ploda«,*! 


ZAKLJUČAK 


Danas je pobačaj nažalost česta pojava, ali ne radi teškoća u 


trudnoći i u porodu, jer danas medicinska nauka pomaže, da se 
gotovo uvijek može sretno proći i za majku i dijete, nego iz ra- 


zličitih drugih obzira socijalno moralnog karaktera, osobito zbog 
nekog straha i averzije pred djecom. Današnje žene boje se tereta 
oko rođenja, dojenja i daljnje opskrbe djece, osobito ako se radi 
o nezakonitom začeću. Ima dosta pisaca različitih zvanja, koji 
nastoje opravdati izvršivanje pobačaja, i traže dopuštenost poba- 
čaja, u izvjesnim okolnostima. Neomaltuzijanisti traže i uče do- 
puštenost pobačaja, kao sredstvo ograničenje poroda u svrhu 
izbjegavanja prevelikog broja žitelja. Drugi pak traže dopuštenost 
iz t. zv. socijalnih obzira, indikacija. Na pr. kod vanbračnih začeća, 
jer majka time dolazi u vrlo nezgodan društveni položaj, osobito 
ako je sirota te kod siromašnih obitelji sa mnogo djece, koju ne 
mogu hraniti niti opskrbiti, i kod sličnih okolnosti, pa čak i zbog 
održanja standarda u obitelji, 

Neki i sa medicinskog stanovišta zagovaraju dopuštenost 
pobačaja a vrlo mnogi liječnici tako postupaju kao da je dopušteno 


vršiti pobačaj. Razlog za dopuštenost pobačaja imalo bi biti na- 


vodno to, da se izbjegnu po život i zdravlje opasne komplikacije 
u vezi sa trudnoćom i drugim zdravstvenim okolnostima trudne 
žene. Ima ih pače koji i iz tobožnjih eugeničkih obzira zagovaraju 


dopuštenost pobačaja, da se tako navodno osujeti porod nakazne 


djece i nepoželjnih tipova. Ovi polaze sa stanovišta sigurnog na- 
sljeđivanja tjelesnih i duševnih mana, u čemu međutim nema 
sigurnosti. Ako se ne smije ubiti odraslog bogalja, . »kripla« i kre- 
tena koga vidimo kao takovog, tako se ne smije niti .. pro- 
babilnoga u utrobi majke... 


%1 Vidi: Denzinger: Enchiridion sym. 1890 c. 


43 


Materijalisti, koji ne priznaju besmrtnost duše i od Boga 
postavljenih stalnih moralnih principa, ne mogu niti imati pravi 
pojam o vrijednosti čovječje ličnosti, pa niti shvatiti da je foetus 
pravi čovjek i to ravnopravan majci. Kao moralni relativisti ne 
mogu shvatiti, a osobito dosljedno zastupati, apsolutnost principa, 
da se nikad ne smije ubiti nevinog. Materijalisti iz svih tabora 
uče da je pobačaj dopušten, traže da ga i javno pravo proglasi 
dopuštenim i svojom propagandom utječu na sve slojeve naroda, 
da podliježu tom mišljenju, da pobačaj nije veliki grijeh, pače da 
je dopušteno, ako ne drugčije, a ono kao tobože manje zlo. Pod 
tim utjecajem prakticira se pobačaj bez velikih skrupula i od 
žena, primalja i liječnika, koji nisu još otpali od vjere, niti postali 
bezvjerci, 

Protiv svih ovih, i usprkos svim teškim okolnostima oko 
trudnoće, poroda i opskrbe djece, Crkva, ta jedina prava brani- 
teljica moralnih principa i čovječanskih ličnih prava, sa stanovišta 
da je foetus pravi čovjek, jednak u osnovnim pravima odraslom, 
uvijek je učila i učit će da je pobačaj ubijstvo nevinog i nedužnog 
griješan čin, i da nema razloga zbog kojeg bi bio ikad dopušten,“ 

Tomo Habdija 


32 Pomoćna literatura pri izradbi ove rasprave: 

Denzinger: Enchiridion symbolorum et definitionum, 
editio 18-20, Friburgi Bresgoviae 1932, 

Dictionnaire de Thćologie Catholique tom I dio IL 
Animation Avortement; tom. IV, dio IL. Emb ryotomie — 
Paris 1923 i 1924, ' 

Dr. C, Cappelmann: De occisione foetu s, Aachen, 

Dr. C. Cappelmann und Bergmann: Pastoral Medizin, Paderborn 1909, 

Enciklika pape Pija XL O kršćanskom braku , Katolički List, 
god, 1931. . 

H, Noldin S. 1, De Praceptis Dei et Eclesiae, editio XXL 
Oeniponte 1932. 

Augustino Lehmkuhl S. 1 Theologia Moralis, Tom. I. editio IX. 
Friburgi Brisgoviae 1898, 

Franz Adam Gčphert: Moralteologie, Paderborn 1920, 

Dr. Andrija Živković; O eugenici sa moralnog gledišta 
Bogoslovska Smotra, Zagreb god. 1932-1933, 

Leksikon fiir theologie und Kirche Tom.IL abtreibung, 
$od. 1930. 

Dr. S, Zanela: A pstinencija, Sectio caesarea — referat u Liječ- 
ničkom Vjesniku god, 1933. br. 2, ' 

A.M CC Le mariage dapršs Vencyclique Casti 
Connubi. Edition Mariage et famille, Paris 14e, 86 rue de Georgovie god. 
1932, 

O. Dr. A, B., Ruska iskustva o splavljanju, »Čas« god, 1932/33 br, IX-X. 

Dr. Dinko Tomašić: Kriminalni pobačaj sa igledišta 
socijologije i kriminalne politike, Zagreb 1930, 

Paul Bureau: L'Indiscipline des Moeurs, Paris 1927. 

Pravo lice katolicizma 
| ž: KRIST U CRKVI 


Evo, ja sam s vama u sve dane do 
. konca svijeta. Mat. 28, 20, 


Zapitamo li katoličku Crkvu, što ona sama. o sebi drži, što 
sačinjava njen bitni zahtjev, njenu samosvijest, odgovara nam 
ustima svojih najznamenitijih učitelja sviju stoljeća: Crkva je ostva- 
renje Božjega kraljevstva na zemlji, Sv, Augustin snažno naglaša- 
va: »Sadanja, današnja je Crkva kraljevstvo Kristovo i kraljevstvo 
nebesa«, (de civ. Dei 20, 9, 1), »Nebesko kraljevstvo«, »Božje 
kraljevstvo«, što ga Krist u vezi sa Danijelovim proročanstvom 
(7, 9-28) naviješta, što raste kao gorušićno zrno, što prodire svijet 
kao“ kvasac, te kao oranica krije pšenicu i kukolj do žetve, ovo 
»kraljevstvo nebesa« vidi Crkva u svojoj biti začeto i pretstavlja- 
no, Ona si je svijesna, da je ona pojava nečega novoga, što nadire, 
nadnaravnoga u Božjem kraljevstvu, pojava svetoga. U haljini 
prolaznosti ona je nova, od Krista na svijet donesena stvarnost, 
božanska istina i milost, koja se pokazuje u zemaljskoj ljuski. Te 
u koliko se njena punina stvarajući razvila u Kristovoj osobi, 
izgovara apostol naroda, Pavao, njenu najdublju tajnu, kad: hele- 
nističkim formulama Crkvu nazivlje Tijelom Kristovim (1. Kor, 
12, 27; Kol. 1, 18, 24; Ef. 1, 22; 4, 12): »Svi smo jednim Duhom 
kršteni u jedno tijelo, bili mi Židovi ili Grci, sluge ili slobodni, i 
svi smo u jedan duh napajani« (1. Kor, 12, 13). | 

Krist Gospodin je stvarni Ja Crkve, Crkva je tijelo, koje je 
prožeto spasonosnim Isusovim snagama. Ovo jedinstvo Kritovo s 
Crkvom tako je usko, tako nerazdruživo, prirodno i bivstveno, 
da Pavao u pismu Kološanima i Efežanima Krista upravo nazivlje 
glavom tijela. Kao glava crkvenog tijela Krist tek dovršuje i 
upotpunjava crkveni organizam. Kao što se glava i tijelo ne daju 
razdijeljeni zamišljati, isto tako se ne da ni Krist i Crkva, (Kol. 
1, 18; Ef. 4, 15; itd.). Ovo uvjerenje, da Krist proživljuje Crkvu, 
uvierenje o bitnom jedinstvu Crkve s Kristom jest temeljni dio 
kršćanskog navještenja. Od Origena preko Augustina do Pseudo- 
dionizija i preko njega do Tome Akvinca i dalje do našeg neza- 


* Prva dva odlomka iz Adamovog djela »Bit Katolicizma — 
Wesen des Katholizismus«, što će iza dmunda Campio- 
na izaći doskora u Knjižnici Života. Život Edmunda Campiona u 
glavnom je dotiskan i doskora će ući u promet. 

boravnog Mčhlera, tiibinškog majstora, stoji ova sigurnost u srži 
nauke o Crkvi. Crkveni naučitelji uživaju, da uvijek novim slikama 
ponavljaju riječ Augustina, kojom slavi mistično jedinstvo Crkve 
s Kristom: oboje su »jedno«, »jedno tijelo«, »jedno meso«, »jedna 
te ista osoba«, »jedan čovjek«, »jedan Krist«, »cijeli Krist«. Ovaj 
bivsteni odnošaj Krista i Crkve, ovo njihovo usko jedinstvo nije 
moglo doći do jačeg izražaja nego li u slici o zaručenju između 
Krista i Crkve, što je Pavao prvi upotrebljava u vezi s riječima 
nekih proroka. (2. Kor. 11, 2;), (Hos. 1-3; Jer, 2, 2; Jes. 54, 5). 
Po Pavlu je Crkva zaručnica Kristova, za koju je samog sebe 
predao. Sličnim mislima slavi sv. Ivan »svadbu Janjeta« u lVajnom 
Otkrivenju, te pjeva o »zaručnici«, koja je pripravna (Otkr. 19, 
7, 8). Kasnija mistička teologija splela je iz ovih biblijskih misli 
svoju divnu miomirisnu zaručničku mistiku: Krist je Gospodin, 
Crkva Mu zaručnica, te oboje rađaju u uskom jedinstvu djecu 
života, 
Ova nadnaravna bivstvenost Crkve u prvom se redu ispolja- 
va u njenim praiskonskim djelima, u dogmi, ćudoređu i kultu. 
Njena dogma neće ništa drugo da bude nego objavljena istina 
Kristova, koju nam Crkva nepogrešivom učiteljskom odlukom 
nalaže vjerovati. Ona hoće da bude radosna vijest o svoj dragocje- 
noj stvarnosti, o svem bujnom životu, koji je ušao u prostorni i 
vremenski svijet nestvorenom Riječju, Dogme kristologije u užem 
smislu opisuju osobu Boga-Čovjeka, »značenje Božjega veličanstva« 
na Isusovom licu. Dogme o spasenju opisuju Njegovo spasiteljsko 
djelo u životu, muki i smrti te s desne Oca, Dogme o Trojstvu 
vode do izvornoga dna ovog božanskog života, do Očevog krila 
te potvrđuju prostornu i vremensku pojavu Isusa u vječnim nutar- 
njim božanskim ishodima. Mariološke dogme opisuju naravne tje- 
lesne veze Isusovog čovječanstva i Njegovo djelo spasa u odnosu 
prema vlastitoj blagoslovljenoj Majci. Dogme o milosti osiguravaju, 
da Isus nije bio dužan spasiteljstva i da za nj Bogu dugujemo 
zahvalnost te one određuju nove temeljne odnose spasenih: lju- 
bav, mir, radost u Duhu Svetome. Dogme o Crkvi i sakrementima 
i sakramentalijama osvjetljuju predanje novog života, koji izvire 
iz Krista, ljudima sviju vremena i sviju krajeva. Dogme o posljed- 
njim stvarima opisuju Isusa kao Suca i Izvršitelja i kako On po- 
slije dovršenog spasenja Ocu predaje Svoje veličanstvo, da »Bog 
bude sve u svemu«, : ' 
Tako sve dogme katoličke Crkve nose značaj Kristov; hoće 
da izraze jednu stranu Njegovog navještenja, hoće da nam prikažu 
živog, spasonosnog, vladajućeg, sudećeg Krista u svem opsegu 
Njegovog povjesnog razvoja. ' 
Drugačije nije ni sa crkvenim ćudoređem i bogoštovljem. Te- 
meljni cilj sve crkvene stege, cijelog naučavanja i propovijedi jest, 
da se u vjerniku izgradi »drugi Krist«, kako vele Oci, »da bude 
Kristu sličan«. Ovaj jedini odgojni cilj uzdržava kršćanskom ćudo- 

ređu njegovu nutarnju jedinstvenost. Nema dvostrukog morala u 
Crkvi, jer samo jednog Krista imamo da izgradimo. Samo su načini 
i putevi veoma različiti, kojima se teži za tim jednim ciljem, baš 
kao što su različiti i ljudi, koji treba da uzrastu i sazriju do Krista. 
Mnogi će vjernici moći da izgrade Kristovu sliku samo tihim, sjen- 
kovitim obrisom. Ali kao što se prirodi dopada, da u pojedinim 
savršenim stvorovima dade svoje najbolje i da njima iživi svoju su- 
višnu snagu, isto tako i u Crkvi u ovim ili onim svetačkim lič- 
nostima plane djelotvorna punina Kristova, bogatstvo Njegovog 
milosnog blagoslova u pramen sjajnih zraka, u čudesa nesebičnosti 
i ljubavi, čistoće, poniznosti i predanosti. Knjiga profesora Mer- 
kle-a »Vjerski odgojitelji katoličke Crkve« može da pruži po koji 
pogled i inostranim u duboku ozbiljnost i junačku snagu, kojom 


Crkva u pojedincu rva da ostvari Kristovu sliku, da Njegov Duh 


pretvori u krv i meso, da utjelovi Isusa. < 


Istom povezanošću i puninom Kristovom odiše i crkveni 
kult kao i crkveno ćudoređe. Kao što svaka pojedina molitva 
u liturgiji svršava sa starokršćanskim blagoslovom: »po Kristu, 
Gospodinu našemu«, tako je svaki bogoslužni čin od misne 
žrtve do zadnje molitve upućenje na Krista, sjećanje na Njega 
( dvammow Xowroi ): Još i više: crkveni kult nije samo djetinj- 
sko sjećanje na Krista, nego je sudjelovanje s Isusom i Njegovom 
spasonosnom moći, koje se vrši vidljivim tajnovitim znacima, okrep- 
no dodirivanje ruba Njegove haljine, oslobađajuće doticanje Nje- 
govih svetih rana. To je najdublji smisao crkvene liturgije: da 
Kristov spasiteljski blagoslov učinimo prisutnim, zornim i plodnim 
kao svetu, potresnu stvarnost, koja ispunjava čitav život kršćani- 
na. U krštenju struji za vjersku svijest Kristova žrtvovana krv 
u dušu, čisti je od svake slabosti istočnog grijeha te. je: napaja 
svojom životnom snagom, da postane novi čovjek, preporođeni 
čovjek, čovjek Božjega djetinjstva. U sakramentalnom činu po- 
tvrde šalie Krist Svoga »Tješitelja«, Duha jakosti i bogodane vjere 
u probuđenu vjersku svijest, da iz Božjega djeteta stvori Božjega 
borca. U sakramentu pokore Isus kao praštajući Spasitelj tješi 
zabrinutu dušu riječima mira: Idi, grijesi su ti oprošteni. U sakra- 
mentu pomasti stupa milosrdni Samaritanac do bolesničkog kre- 
veta te kaplje novu životnu volju i duh žrtve u ranjeno srce. U 
sakramentu ženidbe ukorjenjuje ljubav muža i žene u Svojoj dubo- 
koj ljubavi prema Svojima, k zajednici, prema Crkvi, u Svojoj 
dosmrtnoj vjernosti. U rukopoloženju svećeničkog ređenja predaje 
Svoju mesijansku punomoć, Svoju poslaničku vlast učenicima, 
koje On zove, da preko njih iz carstva smrti uvijek iznova budi 
nove ljude, djecu Božju. 

Sakramenti nisu ništa drugo do vidljivog jamstva, koje nam 
je zajamčeno riječju Isusovom i apostolskom porabom, da Isus 
djeluje u našoj sredini. Isus je tu kao prijatelj i tješitelj, kao liječnik 
duševnih i tjelesnih rana, kao Spasitelj.u skrovitoj formi sakra- 

mentalnog milosnog blagoslova u svim važnijim prokretima našeg 
sićušnog života, u njegovim visinama i dubinama, kod oltara i 
kolijevke, kod bolesničkog kreveta, u svim bojaznim i teškim 
potresima, koji nas mogu snaći. Toma Akvinski' sjajno je opisao 
ovu usku isprepletenost cijelog kršćanskog života sa sakramen- 
talnom i spasiteljskom vjerom. Čak i stari majstor Goethe o njoj 
toplo govori u 7, knjizi 2, dijela »Pjesma i istina«, te zaključuje 
svoju raspravu značajnom napomenom: »Kako je ta prava duhov- 
na veza u protestantizmu raspršena, gdje se jedan dio tih simbola 
drži apokrifnim, a samo malen dio kao kanonički, i kako nas 
mogu ravnodušnošću prema jednima pripraviti na veliko dostojan- 
stvo drugih«. ' ' 


Ali nabrojeni sakramenti još nisu ono najdublje i najsvetije. 
Isus se tako jako predaje svojim vjernicima, Njegova spasiteljska 
ljubav tako je prodorna, da se vjerniku predaje kao lična 
stvarnost milosti. Isus daje Svojima Svoju nutrinu, najdragocjenije 
što ima, svoje Ja, Svoju božansko-čovječansku ličnost. Blagujemo 
Njegovo Tijelo i pijemo Njegovu krv, Isus toliko ljubi Svoju opći- 
nu, da je proživljuje ne samo Svojim blagoslovom i Svojom snagom 
nego i Svojim pravim božansko-čovječanskim Ja, da On s njome 
stupa u tjelesnu i krvnu zajednicu te je spaja sa Svojim bićem 
kao čokot lozu. Ne, mi nijesmo kao siročad ostavljeni na svijetu, 
Pod prilikama kruha i vina živi Učitelj među Svojim učenicima, 
zaručnik kod svoje zaručnice, »Gospodin« usred Svoje općine. dok 
jednom opet ne dođe u vidljivoj slavi s oblaka nebeskih. Sakra- 
menat oltara je najjača, najdublja i najnutarnija uspomena na Go- 
spodina, dok opet dođe. I zato ne možemo da zaboravimo Isusa, 
pa da prođu i stoljeća i tisućljeća, pa da se uvijek iznova ispremi- 
ješaju narodi i kulture. I zato nema na zamlji srca, čak ni srca 
oca ili majke, koje miljuni i miljuni tako istinito i vjerno, tako 
djelotvorno i predano ljube kao Srce Isusovo. 


Vidimo: u sakramentima, osobito u sakramentu oltara odra- 
zuje se najsjajnije temeljna misao Crkve, istina o učlanjenju vjer- 
nika u Krista. Zato katoliku izgleda površno, kad bi se radi ove 
ili one izvanske sličnosti crkveni sakramenti i u njihovom pravom 
sadržaju i glavnom određenju htjeli izvesti iz vankršćanskih siste- 
ma i kultova, recimo iz poganskih misterija. Sakramenti odišu čak 
iskonski kršćanski život. Kao neposredna ustanova Kristova oni 
su najvjerniji izraz i poklad prakršćanske blagovijesti o nerazdje- 
ljivoj povezanosti sa Kristom, o trajnom »prebivanju u Kristu«. U 
katoličkoj sakramentalnoj mistici afirmira se i osjeća se Krist 
kao Gospodar općine, kao njen tajni izvor snage i blagoslova. U 
njoj se izrazuje temeljna bit Crkve: nastavak Kristovog života 
u njoj. 


2 Toma Akvinski, Summa Theologica p. 3 q. 65 a. IL K cjelini isp. 
C, Marmion, Krist, život duše, 1928. 

. Prema onome, što je dosad rečeno, dogma, ćudoređe i kult 
očituju prije svega svijest Crkve, da je ona vrhunaravnog postanka, 
da je ona Tijelo Kristovo. Ova svijest nadalje prevladava i u duhu 
njenih redova i uređaja, osobito u načinu i vrsti, kako Crkva hoće 
da joj se ispolji njen vrhunaravni život, naročito crkveno shvaćanje 
službe i sakramenta. Kad smo dosada govorili o vrhunaravnom 
životu u Crkvi, sada ćemo osvijetliti posebnu formu, u kojoj se 
prikazuje taj život. 


Budući da Crkva neće ništa drugo da bude nego Kristovo 
Tijelo, ispoljavanje Njegovog božansko-čovječanskog bića u povi- 
jesti, zato je preobraženi Krist stvarni izvor njenih snaga i puno- 
moći tako, da se sve te punomoći mogu vršiti samo u Njegovo 
ime i da zapravo u najdubljem smislu Njemu pripadaju. Čitav 
ustavni život Crkve je aristokratičan, upravljan odozgor, od Krista, 
a nije demokratičan. Autoritet, punomoć ne dolazi odozdo, iz 
općine, nego odozgor, od Krista. Od Boga koji se objavio u Kristu, 
teče struja novih moći preko apostola k Crkvi, Već stari Afrikanac 
Tertulijan podvlači ovaj odnos stvari: »Crkva od apostola, apostoli 
od Krista, Krist od Boga« (de praescr, 37). Apostoli nijesu djelo- 
vali vlastitim pravom, nego kao »poslanici« i zamjenici Kristovi: 
»Tko vas sluša, Mene sluša, i tko vas prezire, Mene prezire; a 
tko Mene prezire, prezire Onog, koji Me poslao« (Luk. 10, 16; 
isp. Mat. 10, 40). Kako nam novozavjetne knjige, osobito pastirska 
pisma, svjedoče (isp. Tit. 1, 5; 1. Tim. 4, 14; 2, Tim. 1, 6; Dj. ap. 
20, 28), apostoli su sa svoje strane svagdje, gdje su osnivali općine, 
za prestojnike (xgosarorec) namiještali rukopolaganjem »prvijence«, 
tj. koji su se prvi obratili, koji bi mjesto njih »pasli Božje 
stado«, kako se sv. Petar tako lijepo i zgodno izrazuje (1. Petr, 
5, 2). Dakle nisu općine bile nosioc, subjekt apostolskih punomoći, 
nego »najstariji«, »pretstojnici«, »nadzornici«, ( čmoxomot) koje su 
apostoli mjesto sebe izabirali u Kristovo ime. Poslije smrti aposto- 
la opet su ovi najstariji dalje predavali rukopolaganjem svoju po- 
slaničku moć, Dakako da su općine smjele kazati svoju riječ i 
savjet, tko će primiti poslaničku moć, Ali sama vlast bila je _isključi- 
vo apostolska vlast, rezervat »pretstojnika«, koji su se svodili na 
apostole, Možemo reći: cijela starokršćanska literatura potvrđuje 
ovu misao. Klasičnom zornošću je razvija već jednom od prvih 


= pisama kršćanskih, 1. pismo Klementa (ad Cor. 44, 3), 


Crkveno zvanje počiva dakle na apostolskom nasljedstvu 
(successio apostolica), na predavanju — polaganjem ruku — one 
poslaničke vlasti, koju su apostoli primili od Krista. Ova apostol- 
ska poslanička vlast, kako se dalje predaje od biskupa do biskupa 
sve do današnjega dana, u svojoj nutarnjoj biti nije ništa drugo 
nego mesijanska punomoć Isusova. Apostolskim nasljedstvom struji 
ona dalje i dijeli čovječanstvu Kristovu istinu i milost. Tako nam 
Isus stoji za crkvenim zvanjem. Kako škola veli, Krist je glavni 
uzrok (causa principalis) svih crkvenih funkcija, njihov posljednji 

izvor snage i djelatnosti. Čovjek je samo sretstvo, causa instrumen- 
talis, svega onoga, što sam Krist u Crkvi uči i posvećuje i nare- 
đuje. Zato i stupa u crkvenim funkcijama ljudsko Ja, lično, indivi- 
dualnost kao takva sasma u pozadinu. Na mjesto ličnoga stupa 
Isusova spasiteljska moć, koja prožima Kristovo Tijelo. Njen izraz 
i poklad jest crkveno zvanje. Zvanje je u biti služba Kristu, to 
znači služba, koja se vrši samo u ime i nalogom Kristovim te ima 
svoje značenje isključivo od Kristovog autoriteta. Svakako se 
može ličnost službenika odraziti u načinu i vrsti, kako on izvršuje 
Kristovu volju. Ali ono bitno njegovog djela, srž njegove djelat- 
nosti potpuno je nezavisna od ličnih prednosti i slaboća. Ma kako 
njegove lične snage podupirali njegovo propovijedanje i upravlja- 
nje, ono se vrši samo Kristovom punomoći, I ne krsti on, nego 
Krist po njemu. Crkveno shvaćanje zvanja proističe dakle nepo- 
sredno iz temeljnog uvjerenja, da »Gospodin« u nutrini proživljuje 
Svoju Crkvu. To shvaćanje nije neevanđeoska pozajmica iz po- 
ganskih vrela, možda čak iz židovskog ili rimskog prava, nego 
je izraz kršćanske pramisli: »Krist je onaj, koji govori; Krist je 
onaj, koji krsti«, Crkveno zvanje hoće samo da obrani veliku 
prakršćansku misao, da s pravom u Crkvi postoji samo jedan 
Autoritet, samo jedan Učitelj, samo jedan Djelitelj milosti samo 
jedan Pastir: Krist, Gospodin, Zato ipak ne znači crkveno shva- 
ćanje neko skrućenje i skamenjenje, nego ono otvara pogled i 
vjersko držanje Kristu i samo za Njega. Nijedan ljudski autoritet, 
nijedno tuđe Ti neka ne stupi između Krista i vjernika, Božanska 
istina, milost, život neka neposredno struji od Krista u dušu, Crk- 
veno dakle zvanje — ma kako to protuslovno zvučilo — baš svojim 
neličnim, izvanličnim značajem osigurava slobodu kršćanske lično- 
sti. Ono štiti od duhovnog nasilnog gospodstva i posredničke uloge 
takozvanih vodećih ličnosti te stavlja Krista i vjernike u neposred- 
ni snošaj. Zvanje dakle ne rastavlja, nego veže, još više: ono štiti 
i osigurava tajinstveno polje snaga i one čudovite figure, koje 
nastaju iz polariteta Krista i duše. Ono štiti i osigurava neposred- 
nu vezu i izmjenu života između Glave i Njegovih udova. 

To vrijedi kako za crkveno zvanje tako i za svećeničko i 
pastirsko zvanje. I crkvena naučiteljska je vlast vezana na Gospo- 
dinovu riječ: samo jedan neka je vaš učitelj, Krist (Mat. 23, 10). 
Kad katolički svećenik naviješta riječ Božju, govori sam Krist 
u njemu, Baš u naučavanju Njegovog zamjenika ističe se Kristov 
autoritet najuvjerljivije i najasnije. Ali i u propovijedi kojeg jedno- 
stavnog kapelana u samotnoj seoskoj crkvi razabire vjernik Kri- 
stovu riječ. »U Svojima govori sam Krist i u Njegovim vijesnicima 
razabire se Njegov glas« (Augustin, in Ev. Joh. tract. 47, 5). Svom 


poviješću vjerskih borbi prevladava ova kristocentrična svijest. 


naučavanja Crkve. Zato se Crkva drži tako prkosno i čvrsto 
primljenog Kristovog poslanstva, jer je njeno navješćivanje isklju- 
čivo vezano na Krista. Zato kod nje nema namigivanja i bratimlje- 
nja sa duhom vremena. Njeno naučavanje neće da bude i nije 

ništa drugo do nastavak predavanja Kristovog poslanstva, što su 
ga apostoli naviještali, Što Pavao naglašuje svojem učeniku Timo- 
teju: »Timoteju, sačuvaj, što ti je predanol« (2. Tim. 1, 14; isp. 
1. Tim. 4, 16; 6, 14), to je lozinka cijelog crkvenog naučavanja. 
Ovaj duh žilave vjernosti do predaje neposredno struji iz kristo- 
centričnog temeljnog držanja Crkve, S tog osnovnog stava Crkva 
se uvijek protivila svakom nasilju vodećih ličnosti, škola i pravaca. 
Gdje je god od tih škola potamnjela ili došla u opasnost zajednička 
kršćanska svijest, predano Kristovo poslanstvo, nije se ona ustru- 
čavala da mimoiđe i svoje najveće sinove, jednog Origena, Augu- 
stina — tu i tamo — čak i Tomu Akvinca, I svagdje, gdje god se 
pokušavalo da nosiocem Kristovog poslanstva postane vlastito 
siromašno Ja, a ne predaja, niti oslon na povijest, prakršćansku 
predaju, na živu vjersku zajednicu, ondje je Crkva izrekla svoju 
osudu i tu bi osudu ona izrekla i onda, kad bi anđeo sišao s neba, 
koji bi drugačije naučavao, nego što je ona to primila od apostola. 
Povijest crkvenog naučavanja nije ništa drugo nego povijest nje- 
nog žilavog držanja na Isusovom evanđelju, strogo dosljedno pro- 
vođenje Njegovog naloga: samo jedan neka vam je učitelj, Krist! 

Još neposrednije nego li za crkvenim naučavanjem stoji 
Krist, »Gospodin« općine, za sakramentalnim životom Crkve. Sa- 
mo onaj, koji ovo odlučujuće smetne s uma, može da naklapa da 
se »u skolastičko-dogmatskom shvaćanju sakramentalnog djelova- 
nja odaju primitivne pretstave o automatskoj snazi, o Mani svetog 
čina«,* Po katoličkoj nauci »sakramentalnu« milost, koja za razliku 
od prolazne »djelujuće« milosti stvara trajnu povezanost s Bogom, 
ne rađaju, ne uzrokuju moralno-religijozni napori primaoca sakra- 
menta (ex opere operantis), nego je uzrokuje prosto izvršenje sa- 
mog sakramentalnog znaka (ex opere, operato). U svakom je 
sakramentu dano nešto objektivno (opus operatum), naime neko 
osobito vezanje stvari (materije) i izgovorene riječi (forme), u 
čemu po volji Kristovoj sakramentalna milost prima vidljiv oblik, 
Kad se ta veza na primaocu izvrši po nakani Crkve, vidljivi znak 
postaje »Kristovo djelo« (opus Christi), koje neovisno od ličnog 
sudjelovanja primaoca snagom valjanos izvršenja uzrokuje sakra- 
mentalnu milost, koju označuje simbolični sadržaj znaka. Na pr. 
time, što se krsna voda lijeva u ime presvetog Trojstva na glavu 
neodraslog djeteta, dijete se baš izvršenjem ovog čina opira od 
istočnog grijeha i prima u božansku zajednicu ljubavi. Otvara 


ose nebo, i glas Očev govori: »Ti si moje ljubljeno dijete«, 


Sakramentalni čin dakle stvarno posreduje Spasiteljevu mi- 
lost »bez ikojeg subjektivnog momenta«, bar u koliko je u pitanju 


. ? Augustin: Christus est, qui docet, Cathedram in coloe habet... 
schola ipsius in terra est et schola ipsius corpus ispius est, Caput docet membra 
sua, lingua loquitur pedibus suis, Christus est, qui docet: audiamus, timeamus, 
laciamus (de disc. Christ, 14, 15), 

3 F, Heiler, isto str. 12 . 
ih * Isp. Diekamp, Katolička dogmatika, sv. 3, 1920, str. 31 id. K misnoj 
žrivi v, A, Vonier, Tajna euharistijske žrtve, 1929, 

spas neodraslog djeteta, Gdje se radi o opravdanju odraslog čovje- 
ka, koji je došao do religijozno-moralne svijesti, mora se primaoc, 
potanknut prethodnom djelujućom milošću, subjektivno pripraviti 
— činima vjere, pokore i pokajanja — na milost, koja se objektivno 
pruža u sakramentalnom aktu, Ovaj religijozno-moralni trud odra- 
slog nije djelotvorni razlog pomilovanja (causa efficiens), nego 
samo pripravlja na to (causa dispositiva), Djelotvorni je razlog 
milosti isključivo Krist, koji pokazuje i daje Svoju milosnu volju 
u milosnom znaku, koji je On utvrdio, Sakramentalna je dakle 
milost nešto dato, darovano, nešto što se daje sakramentalnim či- 
nom preko i mimo svakog napora. Da li će ta iskonski već daro- 
vana sakramentalna milost za mene biti djelotvorna, tj. da li ona 
stvarno u meni uspostavlja ili usavršuje stanje opravdanja, zavisi 
od one ozbiljnosti, kojom sam se rastvorio prethodnoj milosti i 
pripravio na primanje sakramenta. U koliko katoličko shvaćanje 
sakramenta smjera na ličnu primjenu sakramentalne milosti, ono 
pretpostavlja religijozno-moralno sudjelovanje primaoca, Zato ono 
nema ništa zajedničkog sa onom primitivnom čarolijom, koja oče- 
kuje sav spas samo od »Mane«, pune snage. 

Tko misli da mora govoriti o »magičnoj djelatnosti« sakra- 
menta, rastavlja ga ne samo od primaoca, nego i od Krista, stvar- 
nog i jedinog djelitelja milosti, te ga stavlja na samog sebe. Crkve- 
ni sakramenat u njegovim rukama od milosnog znaka postaje 
samostalan izvor milosti, koji ima snagu, sveta čarolija. U stvari 
sakramenat nije i nijednog momenta nije postavljan na samog sebe. 
On ima sav svoj smisao i postajanje samo u Kristu i po Kristu. 
Kao što se Krist nije ustručavao da za vrijeme svog zemaljskog 
života Svoja tjelesna ozdravljenja veže za neznatne simbole (isp. 
Mat. 7, 32; Iv. 9, 6), tako je i u novom uzvišenom smislu uzvisio 
sakramente do sretstava Svoje spasiteljske moći (causae instru- 
mentales), da po njima, njihovim vidljivim znacima posvećuje duše, 
Da, po tzv. franjevačkoj školi, koju još i danas zastupaju, sakra- 
mentu ne pripada uopće bilo kakva nutarnja »fizička« uzročnost. 
Što više, milost struji neposredno od Isusa u dušu vjernika, Sa- 
kramenat je samo svečano obložen znak Kristov, uvjetovana milo- 
sna volja Isusova, vidljivom učinjena, osjetna, djelatna riječ: Hoću, 
očisti se! 

Svakako nešto stvarno, nelično ostaje nam skriveno i poslije 
ovog razlaganja crkvenog pojma sakramenta. Ostaje istina, da 
Kristova milost uzročno ostaje vezana za objektivno izvršenje 
milosnog znaka, a ne za moralno-religijozno sudjelovanje vjernika 
ili svećenika. Ali zašto je tako? Baš u neličnom, stvarnom kod 
sakramenta izrazuje se najdublje, što Crkva nazivlje svojim: njena 
najuža veza s Kristom, njeno djelovanje iz Kristove punine, njeno 
posvećenje jedino Kristovom snagom. Baš zato, što ništa ljudsko 
na njoj ne posvećuje ljude, nego jedino Kristova snaga, zato nije 
blagoslov Kristov vezan na čisto naravno, ljudsko djelovanje, na 
vjeru i kajanje grešnika, ni na molitvu i žrtvu svetih, plemenitih 

duša, izvanredno obdarenih ličnosti, svetih proroka, biskupa i sve- 
ćenika, nego na potpuno nelično, na mrtvi znak, koji po sebi ima 
samo tu prednost da bude Kristov znak, valjan izraz Njegove milo- 
sne volje. Crkveno shvaćanje sakramenta hoće dakle da nam 
sačuva ono najdublje u kršćanstvu, ono, za što se borio i trpio 
sv. Pavao: potpuno nedugovanje milosti i misao, da je Krist »sve 
u svemu«, Žato, što je u sakramentu nelično dano neposredno sa 
samom biti kršćanstva, zato je ono tako staro kao samo kršćan- 
stvo i tako staro kao samo Kristovo tijelo, Crkva. Biblijska teolo- 
ija naglasuje, da već sakramentalna nauka sv. Ivana i sv. Pavla 
sadržaje ovo nelično, da poznaje čisto sakramentalno djelovanje 
u opisanom smislu, bar što se stvari tiče, i da je zato skroz nakroz 
katolička. I kako bi i moglo da bude drugačije! Gdje je Krist u 
središtu, gdje se riječ ozbiljno shvaća, da smo od Njegove punine 
sve primili, isključuju se svi ljudski spasonosni uzroci. Ondje ne- 
ma ljudskih posrednika, kako napominje Augustin protiv donatista. 
Tu djeluje jedino Krist, Kad su se u korintskoj općini neki vjernici 
priključili pojedinim istaknutim ličnostima te stvorili Petrovu, 
Pavlovu i Apolovu stranku, kao da bi htjeli svoj spas izgraditi 
na ljudskim veličinama, obrnuo se Pavao plamenim žarom Kristo- 
vog svjedoka protiv ovakvog oljudskovljenja evanđelja. »Što je 
samo Apolo, što Pavao?.., Sluge Onoga, po kojem ste postali 
vjernici,.. drugog temelja nitko ne može da postavi od onoga, 
koji je već metnut, a taj je Isus Krist (1. Kor. 3, 4 itd.) U crkvenom 
shvaćanju sakramenta radi se o tom da se istakne i osigura ova 
osnova kršćanstva, U stoljetnoj borbi protiv montanista, novacija- 
na i donatista, poslije opet protiv valdenza, albingenza i husita 
ponavljala je Crkva riječ sv. Augustina: »Sakramenti posvećuju 
sami po sebi, a ne po ljudima«. Jer ne krste i ne opraštaju grijehe 
ljudi, nećo samo Krist. Baš tim, što kršćanski sakramenat isključu- 
je svojim neličnim značajem sve ljudske posrednike, osigurava 
on neposrednu slobodnu izmjenu života između Glave i Njegovih 
udova. Zato i nigdje nije toliko štićena lična sloboda vjerskog 
života kao u katoličkoj pobožnosti. Kao što je raznovrsno lišće 
na drvetu tako su raznovrsne forme pobožnosti, u kojima se ispo- 
ljuje sakramentalno doživljavanje Krista u katolika. ' 
Još bi trebalo nešto reći o odnosu crkvenog pastirskog zva- 
nja prema Glavi Crkve. Prema evanđelju sv. Ivana (21, 15 itd.) 
naložio je preobraženi Krist Petru: »Pasi Moje jaganjce, pasi Moje 
ovcel« Neka ne pase vlastite ovce, nego ovce Kristove. Pastirska 
služba pokazuje se kod sv. Ivana jasno kao vlast zamjenjivanja, 
kao vlast mjesto Krista. U tom smislu vrši je već sv. Pavao onom 
nepokornom Korinćaninu: »U ime Gospodina Isusa Krista«, »sna- 
fom Gospodina Isusa Krista« predaje ga »Sotoni na propast tijela, 
da mu se duh spasi na dan Gospodnji« (1, Kor 5, 4), Sve su mjere 
crkvene stege nošene sviješću, da odluke padaju u ime i snaćom 
Isusovom. U koliko se crkveno zvanje ne odnosi kao učiteliska 
i svećenička vlast neposredno na nadnaravne, od kršćanske Obja- 

ve. jednom zauvijek označene stvarnosti, na stvarnost dogme i 
sakramenta, nego radi na uvođenju ove nadnaravne. stvarnosti 
u praktični život, na primjeni kršćanskih norma i vrednota na 
tekući, s dana u dan promjenljivi život ljudi i naroda, nije baš za 
sve njegove naredbe sigurno, da su dane u smislu i duhu Isusovom. 
Tako je moguće, kako je već sv. Augustin više puta ponavljao, 
da se u rukovođenje crkvene stege uvlači ljudsko, previše ljudsko 
1 da zato treba žaliti zablude i pogreške. Ali iako pojedinačno 
može da bude pogrešno, jasni cilj, vodeće misli i odlučna sretstva 
crkvene stege jesu prema uvjerenju vjernika Kristov duh, da je 
vlast Crkve vlast istine, pravde i ljubavi, i zato je za njega riješen 
problem Dostojevskog, koji je tako dirljivo ocrtan u legendi o 
Velikom inkvizitoru ili još više u velikom romanskom fragmentu 
Braće Karamazovih, od čega je legenda samo dio; problem, nije 
li ljudska vlast istovjetna sa nasiljem. Da, tako je. Svaka čisto 
ljudska vlast jest nužno nasilje, bila ona izvršena od pojedinaca 
ili od zajednice, Samo u vidljivom božjem kraljevstvu Crkve čovjek 
je slobodan od čovjeka. Jer ne služi ljudima, nego Bogu. U tom 
je tajna inostranim nerazumljive djetinjske poslušnosti, kojom vjer- 
nik prima crkvene naredbe; poslušnosti, koja spremnim i junačkim 
Da podlaže svoje maleno mišljenje i želje Kristovoj volji, koja 
upravlja Crkvom i koja se izrazuje u crkvenom ustavu; ona spre- 
mno širi maleno, sićušno Ja u veliko Ja Crkve, To nije poslušnost 
lješine, ropsko držanje, to je religijozni akt za vjernika, bezuvjet- 
na predanost volji Gospodinovoj, koja prožima Crkvu, to je bogo- 
služje. Ova poslušnost zato nije kukavična i slaba, nego jaka i 
požrtvovna, muževna i ponosna čak i pred kraljevskim prijesto- 
ljima, Ona je vjerna čak i do gubitka zemaljskih dobara, pa i vlas- 
titog života, ona je žrtva samoga sebe Kristu, koji proživljuje 
Crkvu. U toj vjernosti teče plemenita krv vjere, Ako se sutra 
nad kršćanskim zajednicama prolomi oluja, kad moraju da ispo- 
vjedaju vjeru do krvi ne znam, da li će sve zajednice ostati složne 
i jake i vjerne, okupljene oko jednog Krista; da li se neće veze 
kojima su vezale svoje članove u mirno vrijeme, raspršiti na tisuću 
komadića, kao vjetar zadune u pljevu. Ali to znam: vezu, koja 
drži Crkvu i njene članove, neće ni jedan đavao ni demon raspršiti. 
Jer ona nije s ove zemlje. Ona je vezana od »Gospodina« Crkve, 
od Boga-Čovjeka Isusa Krista, 


IL. CRKVA, TIJELO KRISTOVO 


Crkva je Njegova Tijelo, punina O- 
noga koji sve u svemu ispunja. Posl, 


= Iz bitnog određenja Crkve kao kraljevstva Božjega i Kristo- 
vog Tijela slijedi kao prva osebina: nadnaravni, nebeski značaj 
njenih punomoći, U njemu naginje Crkva nevidljivom, duhovnom, 

vječnom. O tom smo govorili u prvom predavanju. Ali Crkva nije 
samo nevidljiva, Zato što je ona kraljevstvo Božje, nije ona slučajna 
smjesa, nego je sređena hijerarhija. Takav je red nužno vidljiv, 
Zato je ona Tijelo Kristovo, njena je bit nešto organsko, jedan je 
dio za drugi i u odnosu prema drugom, vidljivi organizam. U tom 
leži druga osebina crkvenog bića. Duh Kristov, koji se pokazuje 
u Crkvi, nije neka slobodno lebdeća veličina, spasiteljska moć, 
koja se nevidljivo spušta samo na ovog ili onog, kako su to ra- 
zumjeli starokršćanski i novokršćanski spiritualisti. Krist Gospodin 
kao Glava Svojih udova nikada ne djeluje na pojedinog vjernika 
u nutarnjoj odijeljenosti od Svoga Tijela, nego uvijek u njemu i 
s njim, 

: To znači: Nadnaravna Isusova spasiteljska moć, kako se po- 
kazuje u Crkvi, nije vezana na pojedinu osobu u koliko je ona 
osoba nego u toliko, što je ona Bogom pozvani organ zajednice. 
Isusov se dakle Duh ne uvodi u zemaljsku stvarnost preko poje- 
dinih ličnosti, koje su obdarene osobitim karizmatičkim darovima, 
nego se uvodi redovima i zvanjima, koja po volji Kristovoj kao 


sastavni elementi na osobit način stvaraju i nose zajednicu te joj 


razvijaju njen nutarnji život. Dakle nosioc Isusovog duha nije 
Crkva kao mnoštvo pojedinosti, kao suma duhovnih ličnosti, nego 
Crkva kao složna, sređena cjelina vjernika, kao zajednica, koja 
lebdi nad ličnostima, a ispoljuje se u svetim redovima i zvanjima, 
U koliko je ta organizirana cjelina, ova zajednica začeta sa glavom 
Kristom i ukoliko je zasnovana na Njegovoj volji, ona je kršćanska 


: pradatost. Ona je nešto, što ne postaje slobodnim ili nametnutim 


skupom vjernika, što ne počiva na dobroj volji kršćanskih ličnosti, 
što dakle ne pretstavlja samo sekundarni, svedeni sastav, nego 
je nešto što je bivstveno već dato u božjem planu spasenja prije 
svake kršćanske ličnosti, Zato je ona nadlična bitnost, nadosjetil- 
na cjelina, koja ne pretpostavlja kršćanske ličnosti, nego ih ona 
tek stvara, tek rađa, Crkva ne postaje tim, što Petar i Pavao, 
Jakob i Ivan shvaćaju Isusovu tajnu, Njegovo božansko-čovječan- 
sko biće, i što na osnovu ove zajedničke vjere u Isusa stvaraju 
neku zajednicu, koja se zove po Isusu; u klici je Crkva već tu i 
prije nego li Petar i Ivan vjeruju, iako je ona tek skupom vjernika 
postala puna historijska stvarnost. Već je u tom smislu ona Božje 
djelo. Svetim utjelovljenjem Božjega Sina postala je ona cjelina, 
koja je pozvana da spasi ljude, ona je Kosmos ljudi, čovječanstvo 
kao cjelina, mnoštvo kao jedinstvo. 

Ova misao ne leži na površini, ali se ipak tek s njom dade 
razumjeti vidljiva strana Crkve, smisao njene izvanjske pojave. 
Ako je Krist Onaj, kojim Ga priznaje Crkva, ako je On božan- 
sko-čovječanski Spasitelj ljudi — a On to jest — onda je pozvan, 
da s Bogom sjedini čovječanstvo, a ne ovog ili onog čovjeka, 
nego čitavo čovječanstvo kao jedinstvo, kao cjelinu. U tom je 
baš i bila nevolja nespasenog čovječanstva, bit teškog pragrijeha, 
da je Adamovim padom raspršeno nadnaravno sjedinjenje s Bo- 

-gom, u kojem je čovjek ispočetka bio stvoren i u kojem je čovjek 
jedino mogao da postigne svoje savršenstvo bića, svoju cjelovitost, 
svoju puninu, Adam nije samo za sebe otpao od Boga, nego u 
njemu i po njemu cijelo čovječastvo. To je temeljno uvjerenje 
kršćanstva, koje su započeli već pokanonski židovski spisi, a for- 
mulirao ga kao kršćanski vjerski članak osobito Pavao. Temelj 
je ovog kršćanskog stavka o pragrijehu i o istočnom grijehu, o 
spasenju po novom čovjeku Kristu, potresna ideja da se čovje- 
čanstvo ne smije smatrati kao zbroj istovrsnih bića, koja samo 
jedno za drugim nastaju i nestaju; ono se ne smije smatrati ni 
kao zbroj ljudi, kaji su međusobno sjedinjeni, povezani zajedničkim 
porijeklom od praoca ili spolnim jedinstvom; čovječanstvo se mora 
shvatiti kao jedan jedincati čovjek. Ljudi su tako usko 
povezani međusobno u svojoj naravnoj biti, u svom tjelesnom i 
duševnom bivstvu; tako su jako sjedinjeni međusobno u svom 
mišljenju i htijenju, osjećanju i djelovanju; život, krepost i grijeh 
tako im je solidaran, da ljudi u Božjem planu spasenja dolaze u 
obzir samo kao cjelina, jedinstvo, kao jedan čovjek. Ne poje- 
dinac, nego cijeli čovjek, punina izrazne forme čovječanstva, koja 
je rapršena na nebrojene inidividualitete, koji tek zajedno sačinja- 
vaju čitavog čovjeka; tek punina svih ljudi, koji su bili prije tisuću 
godina i koji će biti poslije tisuću godina: čovjek, cijeli čivjek. 
Iako je grijeh i sudbina pojedinca vlastita krivica i vlastita sudbina, 
ipak se ona tiče čitavog čovječanstva po veličini značenja, koje 
mu je odredio plan božanske Providnosti u skupnoj igri čovječan- 
skog organizma, 

To su misli, koje se tuđinski doimlju modernog čovjeka ili su 
ga se bar do nedavna tuđinski doimale. Sa renesansom započeo 
je individualizam zapadnjačke duše; sa dobom prosvjete započelo 
je komadanje i kidanje čovjeka i njegovih redova; napokon je s 
Kantom prodro u evropski duh bijeg od predmeta, od objekta, 
od transubjektivne stvarnosti, a s time je izazvan neukroćen su- 
bjektivizam: — sve nas je to otrglo od naših bitnih snošaja, pa i 
od našeg bivstvenog temelja, te od čovječanstva, koje nas je rađalo, 
nosilo, zakrililo. Zatvorili smo se u kućicu našega Ja te nismo 
našli više puta do čovječanstva, do punog cijelog čovjeka, Katego- 
rija »čovječanstvo« bila je tuđa našem mišljenju. Mislili smo i 
živjeli smo samo još u kategoriji Ja. Čovječanstvo kao cjelina, 
kao punina, moralo se iznova pronaći, 

Djelovanjem prakršćanskih ideja, uticajem socijalizma i svjet- 
skog rata — ne gledavši na čisto filozofske, spoznajnoteoretske 
preokrete — započinje prekret čitave naše duhovnosti.“ Neugodno 
nam je u pustinji našega Ja te bježimo od sebe, I otkrivamo, da 
nismo sami, da je kraj nas, s nama, u nama čovječanstvo. Čudimo 
se, da nutarnje i mi pripadamo tom čovječanstvu, da nas s njom 
veže jedna zajednica sudbine i bića i jedna solidarna dužnost, 


5 Isp. R. Guardini, O osjećaju Crkve, 1922, str, 2 i dd., 74 i dd, 

da mi tek po njemu dolazimo do naše cijele svojstvenosti, da se 
naše biće u njemu i po njemu usavršuje do cijelog čovjeka. Iz 
tog novog duhovnog stava možemo da procijenimo ogromno zna- 
čenje kršćanskih temeljnih misli o pračovjeku i o novom čovjeku, 
o Adamu i Kristu. U Adama koji je kao pračovjek pozvan na 
milosno sudjelovanje na božanskom životu, stavio je Bog, Stvo- 
ritelj, cijelo čovječanstvo. Adamov pad bio je pad čitavog čovje- 
čanstva, Čovječanstvo je otrgnuto od svoga prvotnog nadnaravnog 
cilja te je samo još u ludom viru kružilo oko sebe kao planeta, 
koja se otrgla od svoje matične zvijezde, Vlastito Ja postalo je 
središte njegove čežnje i želje. Boga, izvora duhovnosti, osjećao 
je čovjek kao teret, U religijsko-moralnom smislu bio je Adam prvi 
»autonomni« čovjek, kad je otrgnuo plod sa drveta života. Tako 
čovjek nije ništa više imao, iz čega bi crpio svoju snagu, nego 
samo svoje sićušno Ja. Napustio je vječno tekući izvor životne 
vode, te si u vlastitom Ja iskopao jednu cisternu. I voda iz te 
cisterne brzo se ispila, Čovjek je obolio i umro na samome sebi, 
umro je na svojemu Ja, I cijelo je čovječanstvo umrlo s njime. 
Tada je prema Božjoj vječnoj ljubavnoj odluci nastupio novi 
čovjek, čovjek novog, trajnog, nerješivog sjedinjenja s Bogom, 
Krist Gospodin. U Njegovom Ja zalutalo čovječanstvo, 
od svog božanskog korjena otrgnuti čovjek opet je jednom za- 
uvijek sjedinjen sa božanstvom, sa životom sviju života, sa izvorom 
svake snage, istine i ljubavi. Čovječanstvo — ne samo ovaj ili 
onaj, ne samo Ti i Ja, nego cijelo čovječanstvo, cjelina sviju ljudi, 
— opet je povraćeno-živom Bogu iz njegove strašne dijaspore, iz 
njegove rascjepkanosti. Stvoren je opet cijeli čovjek, trajno sje- 
dinjen s Bogom, tako sjedinjen, da je za čovječanstvo kao za cje- 
linu spasiteljska milost neizgubiva, iako se pojedinac može riješiti 
ovoga jedinstva. Tako je Krist u Svojoj božansko-čovječanskoj 
osobi novo čovječanstvo, novi početak, cijeli čovjek u potpunom 
značenju te riječi." 

S tog je stanovišta jasno: Crkva je kao organska zajednica 
začeta već u tajni Utjelovljenja. »Mnogi«, zbroj svih od Krista 
spasenih, jesu u svojem nutarnjem međusobnom odnosu, u njihovom 
»jedan u drugom« i »jedan za drugog« u njihovoj organskoj zajed- 
nici, objektivno i jednom zauvijek Kristovo Tijelo, u koliko su 


5 Nijedan od crkvenih otaca ne ističe tako snažno mistično jedinstvo 
Krista i vjernika kao sv. Augustin, Pomoću njega hoće on da shvati crkvenu 
bit: cum ille caput, nos membra, unus est Filius Dei (in ep. Jo. tr. 10, 3). 
Aliter enim est in nobis tamquam in templo suo, aliter autem, quia et nos 
ipse sumus, cum secundum id, quod ut caput nostrum esset, homo factus est, 
corpus ejus sumus (in, Jo. ev. tr. IIL, 5). Et nos Ipse (serm, 133, 8). Ille caput 
cum ceteris membris unus homo est, Ft cum ascendere nemo potest, nisi qui 
in eius corpore membrum ipsius factus fuerit, impletur: quia nemo ascendit, 
nisi qui descendit,,, igitur jam non duo, sed una caro (serm. 91, 6, 7). Isp. 
K, Adam, Krist, naš brat, 1929, str. 47 i dd.; Raoul Plus, U Kristu Isusu, 1927, 
e ei i dd, Metafiziku zajednice napisao j D. von Hildebrand 1930, str. 412 
i dd. 

spaseno čovječanstvo, »opet pomireni« svijet (Augustin, ser- 
mo 96, 8.). ' 
U svijetlu spasiteljske ideje zaista je tako: Crkva nije onda 


nastala, kad su Petar, Ivan i Pavao uzvjerovali. Zapravo je ona 


bila već tu, kad je božanska Riječ sjedinila Svoju narav sa ljudskom 
naravi u jedinstvo Svoje osobe. Utjelovljenje Krista je za spasenog 
vjernika utemeljenje, začeće, one zajednice, koju zovemo Crkva, 
Kristovo Tijelo i kraljevstvo Božje već je gotovo stvoreno u času, 


kad je Riječ tijelom postala. Uz grčke Oce osobito je veliki učitelj, 
hiponski, sv. Augustin, vidio ovu vezu između utjelovljenja i Grkve 


te na osnovu nje uvijek iznova dokazivao nadnaravnu uzvišenost 
crkvenog bića. 
Ovu vezu treba uzeti na srce, da se zna procijeniti katoličko 


crkveno shvaćanje u svoj dubini, Tek s tog stanovišta sasma razu- 


mijemo, zašto je ideja zajednice njegova premoćna ideja; zašto 
zajednicu ne stvaraju vjernici, zašto ona ne može da bude tvo- 
revina od Ja i Ti, nego je nadlična cjelina, koja prožima i nadilazi 
cijelo čovječanstvo, kojemu je potrebno spasenje. Kao takva cje- 


lina ona nije nešto, što se rasplinulo te se ne da odrediti, nego > 


je ona konkretna nutarnja cjelina spasenih, s Kristom sjedinjeno 
čovječanstvo. U katoličkoj slici Crkve stoji kao odlučna veličina 
cijeli čovjek, ne samo Ti ili Ja. 

Iz toga slijede dva važna zaključka. Jedan smo već istakli. 
On glasi: Savršena i iscrpna objava božansko-čovječanskog Isuso- 
vog spasiteljskog duha, njegovo stvarno utjelovljenje, ukazivanje, 
ne slijedi u pojedinoj ličnosti, nego u zajednici kao zajednici, ne 
u Ja, nego u Mi, U zajednici, u Mi objektivira se Kristov duh. 
Vidljivost Crkve nije dakle samo u vidljivo- 
sti pojedinih njenih članova, nego u vidlji- 
vosti njene skupne cjeline, njene zajednice. 
Gdje je zajednica, gdje je nadosjetna zajednica, ondje dijelovi jesu 
jedan za drugog i jedan s drugim. To je drugi zaključak, koji se 
izvodi iz tajne Kristovog utjelovljenja. Cjelina spasenih sa Utjelo- 
vljenim nije neko izvanjsko poredani red dijelova, nego organska 
cjelina, koja se nutarnje dijeli na udove, Ako je Tijelo Kristovo 
pravo tijelo, mora da ima udove i organe, koji imaju vlastite zadaće 
i poslove, koji opet služe izgradnji bitne tjelesne forme, koji su 
dakle jedan za drugog tu. Već prvi apostol, koji je u crkvenu 
uporabu unio izraz »Kristovo Tijelo«, opisuje ondje, gdje razvija 
misao o Kristovom Tijelu, u 12 glavi 1. pisma Korinčanima, organ- 
ske funkcije ovoga tijela: »Ima raznih darova, ali jedan je Duh. 
Ima raznih zvanja, ali jedan je Gospodin, te ima raznih sila, ali 
jedan je Bog, koji sve djeluje u svemu. Kao što je jedno tijelo, te 


7 Augustin: Dominus autem securum moriens dedit sanguinem suum pro 
ea, quam resurgens haberet, quam sibi jam conjunxerat in utero virginis, 
Verbum enim sponsus et sponsa caro humana; et utrumque unus Filius Dei et 
idem filius hominis, ubi factus est caput ecclesiae, ille uterus virginis Mariae 
thalamus eius, inde processit tamquam sponsus de thalamo suo (in Jo. Ev, 


tr. 8, 4). 

ima mnogo udova, ali svi su udovi tijela, makar ih mnogo ima, 
jedna cjelina, isto tako i Krist... a vi ste pak Kristovo Tijelo i 
udovi, svaki prema svom dijelu, Bog je u općini najprije postavio 
apostole, onda proroke, na trećem mjestu učitelje, zatim čudo- 
tvorce, onda darove liječenja, pomoćnike, vladaoce, razne jezike« 
(12, 4, itd.). Stvarna je misao apostola, da zajednica po biti nužno 
mora da je raščlanjena na udove, da tijelo djeluje u množini organ- 
skih funkcija, da se jedan. Kristov duh uzdržava u cjelini punine. 


.Svakako da Pavao još ne upotrebljava oštro teološko razlikovanje 


raznih životnih funkcija organizma. Njega je donio tek kasniji 
razvoj i mišljenje, kojim je razvoj vladao. Ovo je dovelo do toga, 
da se opazilo, da jedni darovi, kao dar apostolata, učitelja i upra- 
vljača, spadaju na održanje biti Crkve te joj se ne mogu oduzeti, 
Drugi pak darovi, kao dar proroštva, stvaranja čudesa, jezika, 
rađaju se iz preobilnosti kršćanskog života, te se moraju procije- 
niti kao znak i izraz nutarnjeg života, a ne kao nosioc, 

Temeljna misao, da Kristovo Tijelo jest i da mora biti organ- 
sko tijelo, da bivstveno složno djeluje u mnoštvu zadaća, i oda 
je ovo mnoštvo spojeno jednim Kristovim duhom u nutarnju cje- 
linu, ova misao jest prapaulinska, nasljedstvo i temeljni dio čita- 
vog kršćanskog navješćivanja. 

U čemu je dakle pobliže to raščlanjenje Kristovog Tijela, 
cjeline u punini, punine u cjelini? Prije svega treba kazati: budući 
da je cjelina, zajednica, nosilac Isusovog duha, a ne pojedinac, te 
budući da je vidljivost te bivstvene cjeline u tom, što se ona vidlji-. 
vom pokazuje, dobiva vidljivi organizam Crkve radi svoje vidljivo- 
sti jedan princip cjeline, koji je posađen u tlo stvarnosti. U tom prin- 
cipu nadlična cjelina sviju vjernika dolazi do svojeg vidljivog  prika- 
za, te on tu cjelinu štiti, nosi i uzdržava. Papa je kao stijena 
Crkve vidljiva pojava i stalno jamstvo za tu cjelinu. Stoga nam je 
odmah jasno: u papinstvu se najbolje izrazuje prvobitna forma 
Crkve i njeno osnovno određenje kao jedinstvenog životnog susta- 
va, U papinstvu crkvena zajednica teži i dolazi do najbudnije 
svijesti o svojoj nužnoj cjelini, U papinstvu ona priznaje o samoj 
sebi, da je jedno Kraljevstvo, jedno Tijelo Kristovo na zemlji. 
Vjernik nikada ni ne dijeli papu od te cjeline kao neku veličinu, 
recimo kao neku karizmatičku osobu, koja bi imala nadzemaljske 
punomoći poput Mojsije ili Ilije. Kao vidljiva glava papa mu je 
vidljivo utjelovljenje crkvenog jedinstva, onaj realni princip, u 
kojem se uoblikuje nespaseno čovječanstvo kao čitava, složna 
cjelina. U papi vjerniku postaje jedinstvo braće vidljivo. Pogled 
prelazi preko svih ograda pojedinaca, preko granica zemalja i 


. kultura, preko svih mora i pustinja. Čitavo, veliko kršćanstvo, 


njegovi nutarnji odnosi, njegovo veliko sveto jedinstvo ljubavi 
ukazuie se u papi vidljivo i kao ponosna stvarnost, koja čovjeka 
diže. Zato mu tu ljubav i poštivanje papinstva ne može oduzeti 
niledna zloraba papinske vlasti i nijedna ljudska slabost nosioca 
tijare. Kad vjernik ljubi papinu ruku, on ljubi svu svoju braću, 

koja su s njime u jedinstvu, Srce mu se širi do srca čitavog kršćan- 
stva, cjeline u punini, 

I sam papa uči, djeluje, bori se, trpi samo u toj cjelini. Kako 

je on prema mudrom vodstvu Providnosti u isto vrijeme biskup 
rimske općine, može da izda naredbe i odluke, koje vrijede samo 
za rimsku općinu, te zato imaju samo mjesno značenje. Ali kad 
on govori kao papa, kao Petrov nasljednik, govori on kao vidljivi 
nosilac i jamac cjeline božanskim autoritetom, koji obvezuje sve 
vjernike na poslušnost. Onda govori iz složne punine Kristovog 
Tijela, kao princip, u kojem je nadosobna cjelina Kristvog Tijela 
postala vidljiva stvarnost za prostorni i vremenski svijet, On dakle 
ne govori kao moćni vladar u smislu apsolutističkog doba, nego 
kao glavar Crkve, u nutarnjem najživljem snošaju prema crkvenoj 
zajednici, Zato on ne može kao delfijska Pythia da izda vjerske 
odluke prema dosjetku razularenog mišljenja ili mnijenja. Što više, 
kako Vatikanum ističe, on je strogo dužan u savjesti, da naviješta 
i tumači Objavu, koja se nalazi u pisanoj i nepisanoj svijesti Crkve, 
u vjerskim izvorima sv. Pisma i vanbiblijske Predaje, 
S druge strane leži u samoj biti Crkve kao nadosobne cje- 
line, a s time leži i u biti papinstva, da se papa ne smije smatrati 
kao prost delegat, povjerenik Crkve, kao sluga, i navijestitelj 
javnog mnijenja u Crkvi, Baš zato ono »Mi« crkvene zajednice 
ne nastaje crkvenim udovima niti im zahvaljuje svoje bivovanje, 
nego je ono u Utjelovljenom nadosobna cjelina, jedan organizaci- 
joni princip, koji djeluje u sebi i iz sebe, ono je samostalna bitna 
forma; upravlja papa, u kojem ovo »Mi« dobiva po volji Kristovoj 
vidljiv oblik, snagom vlastitog prava, apsolutno, ex esse, t, j. on 
ni u kojem pogledu nije u svojoj djelatnosti vezan na ikoje djelo- 
vanje udova Kristovog Tijela, niti na pristanak skupnog episkopata 
niti pojedinih biskupa ili drugih vjernika, On nije samo »pastir« kraj 
drugih pastira, on je mnogo više pastir, kojemu su povjerene jedino 
ovce Mesije (isp. Mat. 21, 15 itd.) I on nije samo jedan kamen 
u zgradi, niti samo prvi kamen, nego je stijena (isp. Mat. 16, 18) 
prema kojoj sve drugo kamenje ima taj odnos, da ga ona nosi, 
da je potpuno ovisno o njoj u čitavoj svojoj biti i djelovanju. Upra- 
vo momumentalnim naglaskom opisuje novi crkveni Zakonik (can, 
218 S 1, 2) papinsku punomoć, koja je »neovisna od svakog ljud- 
skog autoriteta«, koja neposredno obuhvata ne samo pojedine 
»Crkve«, nego i pojedine »pastire i vjernike« (suprema et plena 
potestas jurisdictionis in universam ecclesiam), 

Što je papinstvo za cijelu Crkvu, to je analogno biskup za 
Pojedinu općinu, biskupiju. On prikazuje, objektivira njeno nutar- 
nje jedinstvo, vidljivu međusobnu ljubav vjernika, vidljivi među- 
sobni odnos vjernika (Mč6hler). Tako razumijemo, zašto katolik 
ne poznaje časnijeg imena na zemlji od pape i biskupa, i kad u 
vremenima, u kojima je katolička svijest prožela čitav zapadnjački 
svijet, nijedna počast, nijedan ukras nije bio predragocjen a da ne 
bi pristao papi i biskupu. To nije bilo niti je sada radi osobe pape 

ili biskupa — nitko ne razlikuje oštrije između osobe i zvanja od 
katolika; — to je namijenjeno i namjenjuje se njihovoj uzvišenoj 
zadaći, da ostvare, prikažu i uzdrže jedinstvo Kristovog Tijela 
na zemlji. Tko je bio svjedok biskupske svečane mise te se divio 
ogromnom čaru i sjaju, punini ceremonija, koje okružuju osobu 
i djelovanje Pontifexa, taj samo napola govori istinu, kad u tom 
vidi odjek, ostatak bizantinskog i rimskog dvorskog ceremonijala. 
Živa snaga, premoćna misao ovog sjaja jest zahvalna, prebujala 
radost vjernika nad njihovom Crkvom, nad njenom silnom cjelinom 
nad Ja bratske zajednice, koja je u biskupu postala osobna, nad 
Ja jednog Kristovog Tijela. Jedan Bog, jedna vjera, jedna ljubav, 
jedan jedini čovjek: To je svijetla misao, koja vodi do umjetnič- 
ko-religijoznog oblikovanja te produhovljuje cijeli crkveni sjaj. To 
je traženje i nalaženje ljubivi, ljubavi do Krista i braće, koja su 
u Njemu sjedinjena u cjelinu. moo 

U svijetlu ove temeljne misli o papinstvu i biskupstvu rje- 
šavaju se sami od sebe prigovori, koje neki dižu u ime Kristove 
poniznosti i bratske ljubavi protiv postanka crkvene vlasti. U 
riječima, kojima je Isus riješio spor među učenicima, misle neki 
da je »najači nutarnji argument« protiv primitka, da je papinstvo 
Kristova ustanova.“ Isusovi su se učenici rasrdili na molbu Zebe- 
dajida, da ovi jednom sjede s .desne i s lijeve Gospodinove. Tada 
ih pozove Isus te im reče: »Znate, da oni koji se smatraju za 
vladare narodne, gospoduju nad njima i prvaci njihovi da ih tlače. 
Ne smije tako da bude među vama. Nego koji hoće da bude velik 
među vama, neka bude vaš sluga, i koji hoće prvi da bude među . 
vama, neka bude sluga svima. Jer i Sin čovječji nije došao, da 
mu služe, nego da služi i dade život Svoj u otkup za mnoge.« 
(Mark. 10, 42 itd.) 

Isus ovdje odbija od Svojih učenika bezobzirno gospodstvo, 
nasilje, kako su ga vršili savremeni vlastodršci, osobito helenis- 
tički knezovi. Ne nasilno vladanje, nego služenje neka je oznaka 
Isusovog učenika, U Božjem kraljevstvu ne »igra se gospodara« 
niti »se osjeća nečija moć«, nego vlada ljubezno služenje, služeća 
ljubav. Već gole riječi označuju, da Gospodin nije htio da osudi 
svaku vlast i moć, nego samo onu vlast, kojoj je bit korist i nasilje. 
Još očitije ističe ovaj smisao Isusovih riječi evanđelista Luka, 
koji ovako saopćuje (22, 24 itd.): »Najveći među vama neka bude 
najmanji, i poglavar kao sluga«, Prema tome Krist upravo pretpo- 
stavlja, da u općini učenika ima »najvećih« i »poglavara«, Zahtjev 
bratske poniznosti i ljubavi ne upravlja se protiv hijerarhije, nego 
protiv njenog sebičnog izrabljivanja. Kako bi se onda i mogao 


Krist prikazati kao uzor služeće bratske ljubavi, kad se istom 


zgodom svečano označuje kao »Sin čovječji«, tj. kao Gospodin 
budućnosti, kao vlastodržac. Kao što Isusova bratska ljubav ni naj- 
manje ne isključuje Njegovu visoku čast kao Sina Čovječjega, isto 
se tako ne može Njegova zapovijed poniznosti i ljubavi upraviti 


8 F, Heiler, isto str. 40, 

Protiv svake poglavarske vlasti, Značilo bi dakle iskriviti Isusovu 
misao, kad bi se crkvena dogma o bezuvjetnoj supremaciji pape 
dovela u nutarnju nopomirljivu suprotnost sa Isusovom riječi o 
poniznosti i bratskoj ljubavi. Protivno je istina. Baš u ispravno 
shvaćenoj ideji papinstva i biskupstva dobiva ova riječ svoje 
sjajno ispunjenje. Jer po tome nije papinsko zvanje — promatrano 
iz nadnaravne bitnosti Crkve — ništa drugo nego osobna ljubav, 
vidljivo jedinstvo ljubavi Kristovog Tijela na zemlji. Njegova je 
bit baš protivno od svakog nasilnog gospodstva, ono nije iz sebič- 
nosti, nego ljubavlju rođeno. Papinstvo i biskupstvo je božanska 
punomoć, ali punomoć u službi ljubavi. Istina je, da ponekad papina 
opomena oštro i snažno odjekuje katoličkom svijesti. Kao da Pavao 
viče: »Zar da sa šibom dođem k vama!« (isp. 1. Kor. 4, 21), a po- 
nekad ori njegovo izopćenje »u istom glasu i jeziku« (Heiler) kroz 
svijet kao nekad izopćenje sv. Pavla, kad je nećudorednog Korin- 
ćanina izbacio iz crkvene zajednice. Ali i ta ljubav srdžbe i kazne 
ostaje ljubav, ljubav k bratskoj zajednici. U toliko ima papa primat 
ljubavi. I nema crkvene vlasti, koja bi se smjela drugačije ispolji- 
ti nego li u služećoj ljubavi. Jao Pontifexu, koji bi svoju prednost 
u ljubavi zlorabio na lične ciljeve, na zadovoljenje ličnog $ospod- 
stva ili gramzivosti ili drugih strasti. On bi se ogriješio o Kristovo 
Tijelo, on bi činio nasilje Isusu. On bi spadao pod sud kao nijedno 
drugo udo Kristovog Tijela. Kako će mu strašno odzvanjati Gospo- 
dinova riječ na sudnjem danu, kad ga zapita Uskrsnuli: »Petre, 
ljubiš li Mene, ljubiš li Me više nego ovi?« To je velika sveta 
prednost njegovog zvanja, da ljubi Krista i Njegovo Tijelo više 
nego drugi, da ostvari počasni naslov, koji je Grgur Veliki pridržao 
papi: da bude »Sluga slugu Božjihl« Papa Pijo XI .veli u svojoj 
prvoj okružnici Arcanum Dei, da »poglavari nisu ništa drugo nego 
sluge javnog dobra, sluge slugu Božjih, prije svega slabih i potreb- 
nih, po Gospodinovom primjeru.«* 

Zvanje je papino bitno služba zajednici, ljubavi, preda- 
nosti, I gdje nema zvanja, gdje ne dolazi u obzir biskup i papa 
nego ličnost, ondje nema u Crkvi stepeni vlasti, ondje vrijedi Isu- 
sova riječ: »Svi ste braćal« (Mat. 23, 8). U istoj okružnici papa 
istiše snažno: »Samo u tom carstvu ima prava jednakost prava, 


u kojoj smo svi snabdjeveni istom veličinom, istim plemstvom, | 


oplemenjeni istom dragocjenom Kristovom Krvi.« U Kristovom 
kraljevstvu ima samo jedno plemstvo, plemstvo duše, Nosilac tro- 
struke krune nema prednosti da bude stijena za sebe, nego za 
svoju braću. Za samog sebe nema on ni veća kršćanska prava ni 
manje kršćanske dužnosti od najsiromašnijeg prosjaka na ulici, 
I on, on prije svega, treba Božjeg milosrđa i molitve svoje braće. 
I kad ga savjest kori, mora se i on pokoriti sudu svog ispovjedni- 
ka, pa nek je to i najprostiji kapucinski redovnik, I kad bi poput 


* S osobitom ljubavlju opisuje Augustin crkveno zvanje kao dijakoniju 


ljubavi, Isp. m, 0. c. Faust, 22, 56: praesunt, non ut praesint, sed ut prosint; 
c, ep. Parm. 3, 3, 16: sic praeest fratribus, ut eorum servum se esse meminerit, 

Zebedejevih sinova uzviknuo Isusu: »Gospodine, daj da u Tvojoj 
slavi sjedim s desne ili lijeve Tvoje«, tada bi i njemu njegov duhov- 
ni vođa odgovorio; »Ne znaš, što moliš, Možeš li da piješ čašu, 


koju Isus pije?« Crkvena povijest dokazuje svakom nepristranom, 


kako su mnogi nosioci tijare ozbiljno shvaćali svoje lične dužnosti, 
kako uzvišenost njihovog zvanja nije ugušila duh poniznosti, lju- 
bavi i predanosti, nego ga preobrazila do najdublje pobožnosti. 
Istina je da su neki pape, osobito 10. stoljeća i doba renesanse, 
platili svoj žalostan tribut ljudskom elementu. Ali njihov broj bli- 
jedi pred sjajnom četom svetaca i mučenika, koju je već rimska 
stolica poklonila Crkvi. Što je evangelički teolog Walter Kćhler'" 
napisao o papi Piju X., to vrijedi bitno o većini rimskih papa: 
»Nije imao oka za ono, što se danas nazivlje državna vlast u 
modernom društvenom uređaju. On je bio svećenik, koji je visoko 
uzdignuo Hostiju, ne obazirući se ni lijevo ni desno, te je htio da 
pronese svog Spasitelja kroz svijet.« Papinstvo u svojoj ideji i 
bitnosti jest: nositi Spasitelja kroz svijet, predati se u službu 
zajednice. 

Tako je uništena u temelju svaka sebičnost, nasilno gospod- 
stvo, privilegirano pravo u Crkvi. U toliko je ona ispunjenje naj- 
ponosnijeg sna demokratičke jednakosti, Jedinstvo i bratska ljubav 
sagradila si ovdje kuću, kuću, u kojoj — kako Ciprijan veli, a 
Augustin ponavlja (de bapt. s. Don, 7, 49) — .samo oni stanuju, 
koji su jednog srca i jednog duha, Duh Učitelja provejava prosto- 
rijama, onaj duh, koji nam je dao svijetlu riječ: »Samo je Jedan vaš 
Učitelj, a vi ste svi braća«. 

Karl Adam 


KNJIŽEVNOST 


Maximilianus Rast S. J., Theologia naturalis in usum scholarum. Insti- 
tutiones Philosophiae Scholasticae, Pars VI. 8% XIV -|- 245, Herder, Freiburg 
i, B, 1939, Cijena broš. RM 3,20, uvezano 4, 20. 

Kako smo već javili (Život 1938, 444), profesori filozofskoga fakulteta 
u Pullachu kod Miinchena započeli su izdavati u Herderovoj nakladi novu 
zbirku školskih priručnika za predavanja u filozofiji, i to na latinskom jeziku, 
jer je prema crkvenim propisima latinski nastavni jezik u sistematskoj filozofiji. 
Isti profesori izdaju u istoj nakladi zbirku prikaza filozofije na njemačkom 
jeziku za šire, ne samo školske krugove. Nova se zbirka odlikuje svestranim 
dodirom sa suvremenim problemima i poznavanjem najnovije filozofijske litera- 
ture. Ovo vrijedi i za Rastovu »Theologia naturalis«, Uza sve to ovi su pri- 
ručnici — latinski — zadržali strogu skolastičnu metodu i formu, Nakon kratkog 
uvoda u neki problem postavlja se teza, protumači se smisao raznih termina, 
navode se razna rješenja ili sentence, postavljaju se dokazi, slijede korolariji i 
skoliji, zaključuje se rješavanjem poteškoća, Dakle klasični školski način, Zato 
je takav priručnik plod, pa i vrelo jasnoće, Po sebi se razumije, da je nauka 
poipunoma sigurna, makar ne bila isključena mogućnost različitoga mišljenja, 
dapače oštrih opreka između raznih škola. Osobito u teodiceji imade takvih 


19 Kršćanski svijet, 1914, str, 913, 

oprečnih teza. Rast slijedi u glavnom onu nauku, koja je u Družbi Isusovoj 
imaj Time je već rečeno, koji stav zauzima u poznatim kontroverzijama, 
kaošto između molinizma i tomizma, ukoliko se odnosi na filozofiju, a ne na 
samu teologiju, Želim i nadam se, da će nova zbirka filozofijskih priručnika, u 
kojoj Rastova Theologia naturalis zauzima odlično mjesto, biti uvedena u 
mnoge zavode, kao izvrsno sredstvo za upoznavanje i unapređivanje prave 
filozofije. : Franjo Šanc D. I 


ISPRAVAK, — U prikazu knjige »Dr, Vuk-Pavlović, Spinozina nauka« 
(Život, 1939, str, 246-8) ustvrdio sam, da je pisac bio učenik slavnoga Meinonga. 
Kako mi g. profesor javlja, bio sam neispravno informiran, On nije nikada 
studirao kod Meinonga i ne bi ga mogao nazvati svojim učiteljem, koliko se god 
na teoriju predmeta u svojoj spoznajnoj teoriji i obazirao. Bio je u Leipzigu 
đak Volkeltov, — Rado ispravljam svoje mišljenje, Franjo Šanc DL 

O Nenaručeni se rukopisi ne primaju bez prethodnog dogovora s urednikom. 
Rukopisi se ne vraćaju. 


»ŽIVOT« izlazi 10 puta godišnje na 64 stranice. — UREDNIK: Stj. Tomislav 


Poglajen D, 1, — IZDAVAČ I VLASNIK: Kolegij Družbe Isusove u Zagrebu, 
A. Alfirević D, 1 — TISKARA: »Glasnika Srca Isusova«, A. Alfirević D. L 


64 


FILIJALA POŠTANSKE ŠTEDIONICE U ZAGREBU — FILIJALA POŠTANSKE ŠTEDIONICE U ZAGREBU FIL, POŠTANSKE STEĐIONICE U ZAGREBU 
PRIZNANICA ps IZVJEŠTAJ TEMELJNICA 


, f tlasniku čekovnog računa za knjiženje 
tih Penas odi a o Dimić PSB | 
9 Zdiznos0od (DM: | 4znes. 905. ta cuDin,. o P 
s i i k-: ; | 
E slovima Dinara E uplatio je II e uplatio je 
=a == o o o i S PORE PRIMI a m Emo S 8 --—-- 5 s. po --- | “s 
= —— === sea S jć 
5. MI KERS EEĐE VV TED GC RS VEOVE g RR ME = IH a So 
a Qu da 
a uplaćen danas na ček. račun br. 3 4.1 60 g 3 Pada ESET sur bro 
2 ite i i i na ček. rač. br, 
Ime vlasnika ček. računa: u korist. ček, r računa br. 2 4. 1 60 la -160 
KI Oo 
s Pa 
Uprava Života“ Zagreb Uprava , Života“ Zagreh  APSNE 
StA Danao 5 (g 2 SpA EE ib i Uplatni br. po dnevniku 


Uplatni br.po dnevniku 


SK A S a ka x: Poe voons ova : i i Ti 

(Naplaćena taksa Din, ..,,.. Po E | | i 

č : ; a a vo Koli 4 2 Reba dti : ; el : [EA (o AMN) 
Potpis. službenika A PJ reza te dara Naota dia MOR GSS 

Obr: bn 106: *. Uplatniegte (vel -11x24 cm.) Oi EE ao 


*auipo83 € po 
si n oues nieunid 3s oliweurej[>|2] 


*newnud nijus su 


2jsod  avlujejdno auA0y99 avesiq Ir oogoljaeid 
-sr o 'ageljadn 'suedapod 'aualundod ouselan 
*e81Z UIOXSIJO 1 2XIUOIPIJS 2XSUEJ1SOJ 
iN! opsod_ e»gruagznjs Bouapsejao uiosrdzod 
'welorq  uwiujejdn euoaslpqeus al pey 
*eunge1 80uA0%)92 JIUSPEJA UNJPI PZ HJŽe[dn 
2UHSJAZI ZEJOp undjod o»( eorueuziug 
*ajejdn 
nuep neieaošpo erou prujejdn eu unjeg 
*nsomejdn 2( PJRIA I EJsod 1|r 291uo1po1s 
2xjsueJ1so g eorule8e|q alnpiazod norueuz 
-uq  'uwouigeu  Wwoesid ij ualuedwejs 
i o'(uwojpysew oues) uoyni Ir 03 1 2em 
-e|dn wes isla oorujejdn. slueaelundog 
*11S0UJ91A0]S1 
Pzexqop zeq 1 2J0Aas euaxiue12Boau op 391] 
OXEAS iraejsogap mnasljeryg ono oeuejsod 
PUHAS PU Ir ejehijij uruslu ir aovruolpo)s 
oysuejsog euweorulešejq eu njejdn 1IsJA 
-Zl azouw uoolujejdn uWouAoy32 _uoaAg 


eunge1 nyjuseja eluapdops 'ez 107s017 


ps 


gdoes asJA au as 
p21s oysuegsog poj aleyso op Ieag 


BouA0x32 nxjjuseja eluag 


nuslu eu 1 aovuo 


"PUNJEI 


